
Icoane 


Acatistul Maicii Domnului la icoana de la Nicula 


Tae ee 


ZI LS 3, 


d : 


[Preotul: Bine este cuvântat Dumnezeul nostru, totdeauna, acum şi pururea şi în 
vecii vecilor. ] 


De nu este preot se zice: Doamne Iisuse Hristoase, Fiul lui Dumnezeu, pentru rugă- 
ciunile prea curatei Maicii Tale şi ale tuturor sfinților, miluieşte-ne pe noi. Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 


Sfinte, cercetează şi vindecă neputinţele noastre, pentru numele Tău. 
Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Preotul: Că a Ta este împărăţia şi puterea şi slava, a Tatălui şi a Fiului şi a 
Sfântului Duh, acum şi pururea şi în vecii vecilor. ] 


Apoi troparele acestea, glasul al 6-lea: 
Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 


Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 
Preasfântă Fecioară, l-ai binecuvântat pe preotul Luca din Iclod să picteze cu 
măiestrie prea sfânt chipul tău şi pe loan Cupsa din Nicula să cumpere de la preot 


icoana şi cu mulțumire să o dăruiască Bisericii parohiale din Nicula, ca toţi cre- 
ştinii care se vor închina ei să-l cânte lui Dumnezeu: Bucură-te, Maică de Dumne- 
zeu Născătoare, ocrotitoarea Niculei şi a României întregi! 


Icos 1 

Icoana Povăţuitoare a fost zugrăvită în anul 1681 şi adusă în Biserica parohială, 
unde a fost cinstită cu multă evlavie de creştinii din Nicula. Aceştia au prea mărit- 
o pe prea curata Fecioară Maria, a cărei privire este încântătoare şi nu poate fi 
descrisă în cuvinte. Vestea despre frumuseţea icoanei s-a răspândit rapid în rândul 
creştinilor din satele vecine Niculei şi aceştia au venit în pelerinaj, să se închine 
Fecioarei, rostind: 

Bucură-te, Povăţuitoare, că icoana ta a fost adusă în Biserica parohială în 1681, 
anul zugrăvirii sale; 

Bucură-te, Preacurată, că Sfântul tău chip a fost cinstit cu multă evlavie de creştinii 
de la Nicula; 

Bucură-te, Măicuţă Sfântă că privirea ta este încântătoare şi nu poate fi descrisă în 
cuvinte; 

Bucură-te, că auzind de frumuseţea icoanei tale creştinii din vecinătăţile Niculei au 
venit să i se închine; 

Bucură-te, binecuvântată, car prea sfânt al Celui ce şade pe Heruvimi; 


Bucură-te, Maică Preasfântă care L-ai purtat pe Cel ce pe toate le poartă; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 2 

În februarie 1694 un grup de călăraşi, ofiţeri austrieci din regimentul de la Gherla, 
au mers la Nicula şi intrând în Biserica parohială au privit cu admiraţie icoana 
Maicii Domnului. Aplecându-se asupra ei, au văzut cu mirare că din ochiu Prea- 
înduratei curgeau lacrimi şi cu toţii au strigat: Aliluia! 


Icos 2 

Uimiţi de această întâmplare de care nu auziseră până atunci, ei au mers la preotul 
comunei, popa Mihaiu şi i-au spus ce au văzut. Blândul preot, cu frică şi cu sme- 
renie a alergat la Biserică împreună cu călăraşii şi ajungând, a văzut şi el cum icoa- 
na lăcrima. Cu uimire gândindu-ne la această minune îţi spunem astfel Măicuţă: 
Bucură-te, că din regimentul de la Gherla au venit călăraşii la Nicula; 

Bucură-te, că grupul de călăraşi era format din ofiţeri austrieci; 

Bucură-te, că privind cu admiraţie la Sfântul tău chip ei au văzut că acesta lăcrima; 
Bucură-te, că ei l-au anunţat pe preotul Mihaiu, care venind la Biserică a văzut şi el 
minunea lăcrimării; 

Bucură-te, chivot sfânt care L-ai purtat pe Hristos, Mântuitorul nostru; 

Bucură-te, comoară sfântă de minuni şi de milostiviri; 

Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 3 

Vestea minunii s-a răspândit grabnic în satele din jurul Niculei. Oamenii acestor 
locuri au venit cu mic, cu mare să vadă lăcrimarea Maicii Domnului din Sfânta 
icoană şi toţi au strigat cu umilinţă: Aliluia! 


Icos 3 

Cu mici întreruperi, lăcrimarea a durat 26 de zile. Mulţi dintre cei care s-au închi- 
nat icoanei, bărbaţi, femei de toate vârstele, mireni, preoți au fost izbăviţi de boli şi 
necazuri şi toţi ţi-au cântat, Prealuminată, astfel: 

Bucură-te, că 26 de zile a plâns chipul tău din icoană; 

Bucură-te, că unii oameni, veniţi să vadă minunea lăcrimării, au întors icoana pe 
ambele feţe; 

Bucură-te, că înfricoşaţi de adevăr, aceştia s-au închinat chipului tău şi au plecat 
întăriţi în credinţă; 


Bucură-te, că mulţi dintre cei care s-au rugat icoanei tale au fost izbăviţi de boli şi 
de necazuri; 

Bucură-te, cădelniţă care ai purtat în tine focul Dumnezeirii şi darul Duhului Sfânt; 
Bucură-te, Fecioară lăcrimândă, mireasmă a darurilor dumnezeieşti; 

Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 4 

Mulţi credincioşi, cu batistele au şters lacrimile ce curgeau din ochii Maicii Dom- 
nului, ca nişte izvoare curățitoare şi sfințitoare şi păstrându-le cu pioşenie au cântat 
lui Dumnezeu: Aliluia! 


Icos 4 

Printre cei care au şters lacrimile Preacuratei şi le-au păstrat ca pe un lucru drag 
sufletului lor a fost şi comandantul garnizoanei din Dej. Acesta a verificat dacă 
icoana lăcrimândă nu ascundea vreo înşelătorie, dar s-a convins repede de adevăr şi 
a şters lacrimile Fecioarei cu batista sa, pe care a păstrat-o ca pe un odor nepreţuit,; 
iar noi credincioşii cu smerenie rostim către tine, Preacurată, astfel: 

Bucură-te, că mulţi dintre cei veniţi să vadă icoana lăcrimândă, cu pioşie au şters 
lacrimile sfinte; 

Bucură-te, că toți aceştia au păstrat batistele sau năframele respective ca pe un 
sfânt odor; 

Bucură-te, că printre ei a fost comandantul garnizoanei venit la Nicula să cerceteze 
minunea lăcrimării; 

Bucură-te, că înțelegând adevărul el a păstrat batista cu lacrimile sfinte ca pe un lu- 
cru drag sufletului său; 

Bucură-te, Maică a lubirii sfinte, care înflăcărezi sufletele; 

Bucură-te, locaş al Luminii care a gonit de pretutindeni demonii cei întunecați; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 5 

Printre cei care s-au convins că lăcrimarea icoanei Maicii Domnului este o minune 
adevărată a fost şi nobilul Corniş, de lângă Dej. Bărbat evlavios şi cu dragoste cu- 
vioasă către Maica Domnului, acesta a hotărât ca icoanei să 1 se asigure un loc de 
mai mare strălucire, la castelul său de lângă Dej şi i-a cântat Preacuratei: Aliluia! 


Icos 5 


Cu mare paradă şi cu cântări bisericeşti, nobilul Corniş a dus icoana de la Nicula în 
castelul său din Benediug, de lângă Dej şi împreună cu credincioşii prezenţi la pro- 
cesiune ţi-a cântat, Preanevinovată, astfel: 

Bucură-te, Sfântă Fecioară, că icoana ta e făcătoare de minuni; 

Bucură-te, că lăcrimarea ochilor tăi în icoană a fost cu adevărat o minune; 
Bucură-te, că pentru minunea aceasta locul icoanei trebuia să fie mai strălucitor; 
Bucură-te, că prin procesiune religioasă icoana ta a fost mutată în castelul din Ben- 
diug; 

Bucură-te, că la tine, Maică Sfântă, găsim izvor de milă şi de vindecare; 

Bucură-te, prea luminată, că ne-ai adus nouă Lumina cea neapusă; 

Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 6 

Sfânta icoană făcătoare de minuni a fost depusă în capela castelului din Bendiug în 
12 aprilie 1694, în prezenţa poporului, a conducătorilor locali şi cu toţii au dat sla- 
vă Maicii Domnului cântând: Aliluia! 


Icos 6 
Nobilul Corniş rugându-se fierbinte către Maica Domnului, înaintea icoanei sale 


făcătoare de minuni, a obținut dar de la Dumnezeu, ca soţia sa să-i aducă pe lume 
un băiat. Noi creştinii, cu bucurie duhovnicească îi cântăm Sfintei Fecioare Maria 
astfel: 

Bucură-te, că icoana ta a fost depusă cu toate onorurile în capela castelului din 
Bendiug; 

Bucură-te, că la eveniment a participat, cu multă dragoste, un mare număr de cre- 
ştini; 

Bucură-te, Preacurată, că nobilul Corniş s-a rugat fierbinte înaintea icoanei tale; 
Bucură-te, că, prin mijlocirea ta către Domnul Iisus Hristos, soţia nobilului a năs- 
cut un băiat; 

Bucură-te, car în chipul cel de foc, care ai purtat Focul dumnezeiesc; 

Bucură-te, fântână purtătoare a Apei Vieţii - Hristos, Dumnezeul nostru; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 7 

Vestea aducerii Sfintei iale icoane la castel, Preasfântă Fecioară Maria, s-a răspân- 
dit în localitățile apropiate şi mulți credincioşi au venit în pelerinaj să se închine 
prea blândului tău chip, aducând daruri şi cântându-ţi: Aliluia! 


Icos 7 

Nobilul Corniş a luat legătura cu pictori iconari pricepuţi din acea vreme, pentru a 
face o copie icoanei Fecioarei lăcrimânde. Această copie, realizată cu talent de un 
pictor hărăzit de Dumnezeu, a fost dăruită Bisericii Universităţii din Cluj. Credin- 
Cioşii care s-au închinat înaintea ei te-au slăvit prea binecuvântată, zicând: 
Bucură-te, că vestea aducerii icoanei la castelul din Bendiug s-a răspândit printre 
creştinii din împrejurimi; 

Bucură-te, că ei au venit să se închine chipului tău, Fecioară şi să-ţi aducă daruri; 
Bucură-te, că nobilul Corniş a adus la castel un pictor iscusit, care a făcut o copie 
aidoma icoanei tale; 

Bucură-te, că această copie a icoanei a fost dăruită Bisericii Universităţii din Cluj; 
Bucură-te, prea curată Fecioară, turn al fecioriei, pildă a curăţiei; 

Bucură-te, cămară prea curată a Cuvântului, începutul îndumnezeirii tuturor; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 8 

Pentru adeverirea lăcrimării icoanei, o comisie bisericească, alcătuită din trei preo- 
ți bine pregătiți în drept bisericesc şi în teologie, au mers la Bendiug şi la Nicula, 
au întocmit procese verbale însoţite de dovezi numeroase, care au consfințit rea- 


litatea fenomenului; şi toți preoţii au strigat: Aliluia! 


Icos 8 

Creştinii din Nicula au cerut restituirea grabnică a chipului sfânt, spunând că în caz 
contrar se vor răzvrăti, iar Corniş a hotărât să ducă sfântul odor şi să-l reaşeze în 
Biserica din Nicula. Aceasta s-a întâmplat în prima duminică după Crăciun a anu- 
lui 1695, şi toţi credincioşii, bucuroşi ţi-au cântat, Fecioară, astfel: 

Bucură-te, că o comisie de trei preoţi a verificat minunea lăcrimării icoanei; 
Bucură-te, că actele întocmite de ei şi dovezile însoţitoare au consfințit realitatea 
fenomenului; 

Bucură-te, că temându-se de răzvrătirea oamenilor, nobilul Corniş a restituit Bise- 
ricii parohiale icoana; 

Bucură-te, că icoana a fost adusă în Biserica din Nicula în 1695, în prima duminică 
după Crăciun; 

Bucură-te, Preasfântă, că sub acoperământul tău se adăpostesc toţi credincioşii; 
Bucură-te, izvor de minuni care îi răcoreşti pe cei însetaţi de cele sfinte; 

Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 9 


Începând din anul 1701 şi până în prezent, ai săvârşit numeroase minuni de la icoa- 
na ta, prea curată, păstrându-se multe mărturii despre acestea. Mulţi oameni cu bo- 
li grele, accidentaţi grav, bolnavi de cancer sau epileptici, care cu smerenie s-au ru- 
gat fierbinte chipului tău, s-au vindecat, Fecioară, prin puterea harului tău şi cu 
mulţumire I-au cântat lui Dumnezeu: Aliluia! 


Icos 9 

Soţia comandantului garnizoanei din Cluj, pe nume Cristina, fiind pe punctul de a 
orbi, cu multă credinţă s-a rugat ţie, Maică Sfântă, şi-a aşezat pe ochi copia icoanei 
şi s-a vindecat. Între 1712 şi 1782, de teama tătarilor icoana a fost îngropată în 
terenul din preajma Bisericii. Când a fost dezgropată, rama ei era putrezită, dar pic- 
tura rămăsese neatinsă. Cei care au văzut aceasta cu credinţă ţi-au strigat, Maică 
Sfântă, astfel: 

Bucură-te, că ai revărsat de la icoana ta râuri de har; 

Bucură-te, că prin harul tău i-ai vindecat pe cei cu boli grele, care cu credinţă ne- 
clintită ţi s-au rugat; 

Bucură-te, că ai vindecat-o pe Cristina, care fiind aproape să orbească şi-a pus pe 
ochi copia icoanei; 

Bucură-te, că de frica tătarilor icoana a fost şaptezeci de ani îngropată în pământ; 
Bucură-te, că fiind dezgropată icoana avea rama putrezită şi pictura neatinsă; 


Bucură-te, rug îmbrăcat cu focul Dumnezeirii, că de Ingeri eşti mult lăudată; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 10 

Multe şi mari minuni de vindecare s-au săvârşit de la icoana ta cea binecuvântată, 
Maică şi Fecioară, de când a fost pictată şi până în prezent; că binecuvântând prima 
icoană zugrăvită de Sfântul apostol Luca, numită Povăţuitoarea, ai transmis ace- 
steia şi tuturor icoanelor care s-au pictat ulterior, darul facerii de minuni, ca toţi cei 
care se vor închina lor să strige: Aliluia! 


Icos 10 

O femeie săracă, numită Comăneasa, care zăcea oloagă în pat şi nu avea pe nimeni 
să-i poarte de grijă, le-a rugat pe vecinele, care au venit să o vadă, să ducă la Mă- 
năstirea Nicula nişte flori pe care să le atingă de icoană, că visase că aşa se va vin- 
deca. Făcând întocmai femeile au dat florile bolnavei care le-a pus sub pernă şi a 
doua zi, ea s-a trezit perfect sănătoasă. Cu bucurie îţi cântăm, Preabinecuvântată, 
aşa: 

Bucură-te, că ai pogorât asupra icoanei tale darul de a vindeca oamenii; 


Bucură-te, că o femeie dintr-un sat vecin Niculei, zăcea oloagă în pat, neavând cine 
să o îngrijească; 

Bucură-te, că femeia a rugat nişte vecine să ducă flori la Mănăstirea Nicula şi să le 
atingă de icoană; 

Bucură-te, că primind florile atinse de icoană şi punându-le sub pernă, femeia s-a 
trezit vindecată; 

Bucură-te, prea curată, floarea nestricăciunii; 

Bucură-te, prea smerită, cununa înfrânării,; 

Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 11 

În 1908, la Pogorârea Duhului Sfânt au venit la Mănăstirea Nicula doi tineri soţ şi 
soţie, din zona Clujului, căsătoriți la începutul anului. Cei doi soţi s-au rugat înain- 
tea Sfintei icoane ca Maica Domnului să vindece femeia, care la două săptămâni de 
la căsătorie rămăsese mută, şi au cântat: Aliluia! 


Icos 11 
Tinerii au plecat pe Jos acasă şi la vremea Vecerniei, obosiţi de drum, s-au odihnit 
lângă un pom la intrarea în Iclod. Ridicându-se pentru a merge mai departe femeia 


a început să vorbească, iar la praznicul Adormirii Maicii Domnului ea a venit la 
Mănăstire pentru a mulţumi Maicii Sfinte. Cu dragoste să spunem: 

Bucură-te, Măicuţă că în 1908, de Rusalii au venit doi tineri, soţ şi soţie, căsătoriţi 
la începutul anului; 

Bucură-te, că soția îşi pierduse glasul la două săptămâni de la nuntă; 

Bucură-te, că amândoi s-au rugat înaintea icoanei, ca tânăra femeie să-şi recapete 
glasul; 

Bucură-te, că la întoarcere acasă femeia s-a vindecat; 

Bucură-te, că în acelaşi an, la praznicul Adormirii Maicii Domnului, ea a revenit 
să-ţi mulţumească; 

Bucură-te, Maică prea curată, vas ales care ai primit revărsat mirul cel nedeşertat; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 12 

Pace şi linişte cerească pogori, Măicuţă asupra credincioşilor ce vin la Nicula, la 
icoana ta sfântă. Toţi cei care se închină sfântului tău chip, Fecioară, îşi aşează 
fruntea pe el şi îl îmbrăţişează cu dragoste, primesc harul tău, care alungă oboseala, 
bolile şi necazurile; şi toți te slăvesc cântând: Aliluia! 


Icos 12 

Icoana, zidită între 1948 şi 1964 pentru a fi ferită de furturi, a fost dată Arhiepi- 
scopiei Clujului. A fost restaurată şi apoi la 24 martie 1992 a fost adusă de un so- 
bor de preoți la Mănăstirea Nicula; iar preoții cu dragoste ţi-au cântat, Preacurată, 
astfel: 

Bucură-te, că orice creştin, care cu evlavie se închină Fecioarei lăcrimânde, prime- 
şte harul tău; 

Bucură-te, că prin harul tău aduci pace în sufletele credincioşilor izbăvindu-i de 
boli şi de necazuri; 

Bucură-te, că pentru a nu fi furată icoana a fost zidită între 1948-1964 şi a fost dată 
în păstrare până în anul 1991 Arhiepiscopiei Clujului; 

Bucură-te, că sfântul tău odor a fost restaurat în perioada 1991-1992; 

Bucură-te, că pe 24 martie 1992 a fost adusă de un sobor de preoți la Mănăstirea 
Nicula; 

Bucură-te, Împărăteasa Îngerilor şi a oamenilor, coroană scumpă a împăraţilor cre- 
dincioşi; 

Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 13 (de 3 ori) 


O, Preasfântă Născătoare de Dumnezeu, Marie, povăţuitoare slăvită a credincio- 
şilor, cea numită în icoana ta sfântă de la Nicula, Fecioară lăcrimândă, primeşte 
smerita noastră rugăciune, pe care cu evlavie o înălțăm către tine. Te rugăm să mij- 
loceşti pentru noi (nume) la Fiul Tău, Domnul şi Dumnezeul nostru lisus Hristos, 
să miluiască pe toţi cei care cu credinţă cântă: Aliluia! 


Se zice iarăşi: 


Icos 1 

Icoana Povăţuitoare a fost zugrăvită în anul 1681 şi adusă în Biserica parohială, 
unde a fost cinstită cu multă evlavie de creştinii din Nicula. Aceştia au prea mărit-o 
pe prea curata Fecioară Mania, a cărei privire este încântătoare şi nu poate fi des- 
crisă în cuvinte. Vestea despre frumuseţea icoanei s-a răspândit rapid în rândul 
creştinilor din satele vecine Niculei şi aceştia au venit în pelerinaj, să se închine 
Fecioarei, rostind: 

Bucură-te, Povăţuitoare, că icoana ta a fost adusă în Biserica parohială în 1681, 
anul zugrăvirii sale; 

Bucură-te, Preacurată, că Sfântul tău chip a fost cinstit cu multă evlavie de creştinii 
de la Nicula; 


Bucură-te, Măicuţă Sfântă că privirea ta este încântătoare şi nu poate fi descrisă în 
cuvinte; 

Bucură-te, că auzind de frumuseţea icoanei tale creştinii din vecinătăţile Niculei au 
venit să i se închine; 

Bucură-te, binecuvântată, car prea sfânt al Celui ce şade pe Heruvimi; 

Bucură-te, Maică Preasfântă care L-ai purtat pe Cel ce pe toate le poartă; 
Bucură-te, Maică de Dumnezeu Născătoare, ocrotitoarea Niculei şi a României 
întregi! 


Condac 1 

Preasfântă Fecioară, l-ai binecuvântat pe preotul Luca din Iclod să picteze cu mă- 
iestrie prea sfânt chipul tău şi pe loan Cupsa din Nicula să cumpere de la preot 
icoana şi cu mulțumire să o dăruiască Bisericii parohiale din Nicula, ca toţi creşti- 
nii care se vor închina ei să-l cânte lui Dumnezeu: Bucură-te, Maică de Dumne- 
zeu Născătoare, ocrotitoarea Niculei şi a României întregi! 


Apoi: 
Rugăciunea 


O, Preasfântă Născătoare de Dumnezeu, spre tine ne îndreptăm gândurile, inimile 
şi toate simţurile noastre şi cu smerenie te rugăm să zdrobeşti cu nebiruita-ţi sfin- 
ţenie pe vrăjmaşii noştri şi ai Fiului tău prea iubit, Domnul, Dumnezeul şi Mân- 
tuitorul nostru lisus Hristos. 


Te rugăm îndreaptă-ne pe cărănile mântuirii şi întoarce-ne pe toți la credinţă. Te 
rugăm Fecioară, roagă-te pentru Sfânta Biserică, pentru propovăduirea Sfintei 
Evanghelii pe întregul Pământ, pentru poporul român şi pentru conducătorii lui. 


Te rugăm să mijloceşti la Domnul lisus Hristos să coboare Lumina Sa binefăcă- 
toare asupra noastră, asupra celor pentru care ne rugăm, asupra văduvelor, a orfa- 
nilor, a celor săraci, necăjiţi, bolnavi, a celor prigoniţi pentru credinţă. 


Te rugăm prea luminată, să mijloceşti şi pentru cei adormiţi, pentru care ne rugăm 
ție. 


Te rugăm atotbună Stăpână, ajută-ne să ne pocăim pentru păcatele noastre, să iu- 
bim Biserica şi toate cele sfinte, să ne spovedim adesea şi renunțând la vicii şi la 
necredinţă să alergăm la chemarea divină a Blândului tău Fiu. 


Te rugăm Măicuţă Sfântă, să te rogi şi pentru nevoile noastre (rostiți-le) şi să le îm- 
plineşti precum voieşti. 


Maică Fecioară, binecuvântată să fii în veci şi binecuvântate să fie lucrările tale în 
Ceruri şi pe Pământ. Ii mulţumim, Măicuţă pentru tot ajutorul tău sfânt. Amin! 

O, Preacurată, ceea ce cu mângâierea rugăciunilor tale opreşti viforul ispitelor abă- 
tut asupra noastră şi iei în mâinile tale viaţa noastră, cu evlavie plecăm genunchii 
sufletului nostru înaintea ta, a celei ce te-ai înălţat la cer, dar întru a ta prea cinstită 
adormire nu ai părăsit pământul din care ai răsărit ca un crin prea strălucit al tu- 
turor virtuţilor. Străjuieşte pământul ţării noastre cu razele rugăciunilor tale, care 
strălucind până la marginile lumii pe toţi cheamă spre prea mărită cinstirea ta. Ca 
una ce ai deschisă pururea inima spre a auzi suspinurile celor necăjiţi nu trece cu 
vederea nici pe robii tăi care în mijlocul încercărilor vieţii scapă la nebiruită milo- 
stivirea ta. 


De îngeri eşti slăvită neîncetat, ca una ce cu aripile dorului dumnezeiesc ai zburat 
ca o porumbiţă, întrecând ceata heruvimilor şi a serafimilor. Dăruieşte-ne şi nouă 
aripile rugăciunii tale ca să înaintăm cu nădejde pe calea mântuirii. Cu flori de 
laude eşti încununată de glasurile smerite ale creştinilor, tu, ceea ce primind în 
auzul tău curat glasul arhanghelului cu smerit cuvânt ai pecetluit voia Tatălui. Pe 


Acesta, roagă-L acum pentru robii tăi, ca să se izbăvească de blestemul păcatului şi 
prin viaţă întru pocăință să câştige cununa alergării celei bune pe cărarea mântuirii. 


După Dumnezeu întru tine ne-am pus nădejdea de mântuire, căci prin curgerea 
izvorului rugăciunilor tale a secat izvorul lacrimilor Evei. Primind în pântecele tău 
bucuria a toată lumea ai gonit întristarea lui Adam şi în braţele tale purtând pe Soa- 
rele dreptăţii ai risipit tot întunericul lumii. 


Revarsă şi robilor tăi picăturile bucuriei duhovniceşti în mijlocul vârtejului 1spi- 
telor şi potoleşte marea cea învolburată a acestei vieţi, ca una ce te-ai făcut corabia 
a mântuirii creştinilor. 


Ție celei ce ai păzit nedeschisă poarta fecioriei ţi s-au deschis porţile vieţii veşnice 
cu bucurie de către îngerii cei luminaţi. Deschide-ne şi nouă porţile mântuirii, în- 
cuind cămara inimii noastre dinspre gândurile cele necurate. Ca un stâlp de foc te 
vedem strălucind în mijlocul lumii şi povăţuind poporul cel întristat către cetatea 
Împăratului Hristos, deci fii nouă pururea călăuzitoare în noaptea acestei vieţi pă- 
mânteşti şi către răsăritul cel tainic al vieţii veşnice ne călăuzeşte prin neîncetatele 
tale rugăciunii. 


Mulţumim milostivirii tale şi purtării tale de grijă neîncetate, căci nu poate nici 
limba îngerească a rosti mulțimea facerilor tale de bine dăruite neamului omenesc, 
ceea ce te-ai făcut casă sfințită Dătătorului a toată bunătatea, Celui ce în călătoria 
Sa pe pământ a venit să aducă pe toţi cei aleşi în cămările cele cereşti. 


Mulţumim mijlocirii tale neîncetate înaintea Judecătorului şi Binefăcătorului no- 
stru, care covârşesc şi înțelegerea îngerească. Iar noi slabi fiind în cuvânt şi purtând 
povara păcatelor osânditoare nu îndrăznim a crede că vom putea vreodată a-ţi 
aduce mulțumirea datorată. Dar primeşte gândul nostru smerit şi însăţi înmulţeşte 
datoria pe care o avem către tine, înmulţindu-ne însă şi râvna de a te lăuda şi a-ți 
aduce rugăciuni de cerere şi de mulțumire. Amin. 


Acatistul Maicii Domnului la icoana de la Mănăstirea Nicula 

[Preotul: Bine este cuvântat Dumnezeul nostru, totdeauna, acum şi pururea şi în 
vecii vecilor. ] 


De nu este preot se zice: Doamne lisuse Hristoase, Fiul lui Dumnezeu, pentru rugă- 
ciunile prea curatei Maicii Tale şi ale tuturor sfinților, miluieşte-ne pe noi. Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţțeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Preotul: Că a Ta este împărăţia şi puterea şi slava, a Tatălui şi a Fiului şi a 
Sfântului Duh, acum şi pururea şi în vecii vecilor. ] 


Apoi troparele acestea, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă, binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


e ate 5 

Condac 1 

Veniţi toţi credincioşii să alcătuim buchet de laude Maicii Cuvântului din gânduri 
luminate dăruite de fiecare credincios, care cu evlavie poartă în suflet amintirea 
minunilor ei şi aduce Stăpânului cu mulțumire cântarea de: Aliluia! 


Icos 1 

Ca o lună prea frumoasă străluceşti în pământul românesc, veghindu-ne neîncetat 
în noaptea acestui veac plin de încercări, acoperind cu rugăciunile tale mulţimea 
păcatelor noastre şi strălucind cu razele darurilor tale gândurile credincioşilor, spre 
a-ţi aduce cântări de laude ca acestea: 

Bucură-te, cununa darurilor Soarelui dreptăţii; 

Bucură-te, oglindă a frumuseţii Treimi; 

Bucură-te, scară nesfârşită a înţelepciunii îngereşti; 

Bucură-te, că păzeşti cu rugăciunea ta pământul românesc; 


Bucură-te, că asculţi cu blândeţe glasurile inimilor smerite; 

Bucură-te, râu al binecuvântărilor dumnezeieşti; 

Bucură-te, că nu-ţi întorci faţa dinspre rănile sufletelor noastre; 

Bucură-te, că te-am câştigat călăuzitoare pe calea Adevărului; 

Bucură-te, icoană a Treimii neînchipuită de gând omenesc; 

Bucură-te, că străluceşti cu curăția mai presus decât îngerii; 

Bucură-te, că alungi viforul întristării din sufletele încercate; 

Bucură-te, că te-am dobândit ca mare dar întru apărarea ţării noastre; 

Bucură-te, Maica Domnului, apărătoare nebiruită a poporului bine credincios! 


Condac 2 

Ca un alt apostol Luca, zugravul cel iscusit cu evlavie te-a închipuit împreună cu 
Pruncul cel dumnezeiesc în icoana, pe care împodobindu-o cu florile gândurilor 
sale smerite a binecuvântat-o spre a fi nouă liman de scăpare, iar îngerilor comoară 
a Luminii pe care aceştia o înconjoară neîncetat cu cântări de: Aliluia! 


Icos 2 

În castelul guvernatorului Transilvaniei ai poposit, dar dragostea ta cea nemărginită 
de Maică nu a suferit să fie departe de fii cei rătăciţi, dar din toate colţurile lumii 
înălțau către tine cântări de laudă, cerând sprijinire în necazuri: 

Bucură-te, scară de aur ce uneşti cerul cu pământul; 

Bucură-te, că numai tu te-ai făcut tron Înţelepciunii; 

Bucură-te, că rudenia pământească nu o ai uitat; 

Bucură-te, carte în care s-au scris tainele Împărăției; 

Bucură-te, izvor de rugăciune adăpând pământul însetat; 

Bucură-te, că nu te întorci dinspre rugăciunile noastre; 

Bucură-te, cămară slujitoare tainei mai presus de minte; 

Bucură-te, că întunericul castelului nu te-a oprit a veghea lumea; 

Bucură-te, pământ întru care s-au ascuns comorile Cuvântului; 

Bucură-te, glasul cel de bucurie al celor miluiţi prin tine; 

Bucură-te, că îndulceşti amărăciunea necazurilor noastre; 

Bucură-te, că prefaci în bucurie întristarea noastră; 

Bucură-te, Maica Domnului, apărătoare nebiruită a poporului bine credincios! 


Condac 3 

Nobilul loan dăruit-a icoana ta, Preacurată, mănăstirii Nicula, pe care ai binecu- 
vântat-o ca izvor de rugăciune ce se revarsă neîncetat, străbătând veacurile; acesta 
udă acum şi pajiştea sufletelor noastre ce însetează a răsări sub lumina purtării de 
grijă a Ziditorului florile cântărilor de: Aliluia! 


Icos 3 

Vremurile de grea încercare s-au abătut şi asupra pământului românesc, însă tu, 
Maică prea curată, ai rămas neclintită întru rugăciune, mângâind sufletele cele ce 
se primejduiau de mânia valurilor ispitelor şi acum, în ceasul grelelor frământări 
aprinde candela inimii noastre cu focul rugăciunii tale, ca întru lumina înţelepciunii 
să-ţi împletim cununi de laude ca acestea: 

Bucură-te, stâlp de foc al rugăciunii în pustiul lumii; 

Bucură-te, munte ce ne suie la înălțimi duhovniceşti; 

Bucură-te, uşă a pocăinţei deschisă cu cheia rugăciunii; 

Bucură-te, templu luminat de Soarele cel veşnic; 

Bucură-te, bucuria celor depărtaţi de valurile grijilor lumeşti; 

Bucură-te, mângâierea sufletelor rănite de păcat; 

Bucură-te, scară a înţelepciunii celor încercaţi; 

Bucură-te, că umpli pajiştea sufletului de trilurile rugăciunii; 

Bucură-te, focul ce aprinde rugul inimii; 

Bucură-te, carte prea sfințită a Cuvântului; 

Bucură-te, nor luminos ce înfrumuseţează cerul inimi; 

Bucură-te, trâmbiţa ce ne trezeşte din somnul păcatului; 

Bucură-te, Maica Domnului, apărătoare nebiruită a poporului bine credincios! 


Condac 4 

Deşi ai fost luată din mănăstirea pe care o păzeai, razele ocrotirii tale nu au încetat 
să răsară asupra ei, chemând pe toţi cei ce se nevioau pe calea mântuirii către 
Răsăritul cel de sus în cântări de: Aliluia! 


Icos 4 

Caută cu milă Stăpână, spre inimile celor ce te cinstesc cu dragoste, şi purtându-ne 
întru puternicele tale rugăciuni, înfățişează-ne înaintea scaunului lui Hristos vred- 
nici de milostivirea Sa, ca să-l aducem slavă şi mulţumire, iar pe tine să te cinstim 
cu cântări de laude ca acestea: 

Bucură-te, izvor de milă nemăsurată; 

Bucură-te, odihna inimilor de patimi chinuite; 

Bucură-te, soare al rugăciunii luminând sufletele; 

Bucură-te, acoperământ minunat al iubirii cereşti; 

Bucură-te, icoana laudelor îngereşti; 

Bucură-te, cartea nescrisă a Înţelepciunii; 

Bucură-te, râul cel dulce curgător al minunilor; 

Bucură-te, cărare sfințită de gânduri smerite; 

Bucură-te, podoabă a neamului românesc; 

Bucură-te, că ne slobozeşti din legăturile patimilor; 


Bucură-te, adiere a miresmei darurilor duhovniceşti; 
Bucură-te, vas de aur al nectarului iubirii; 
Bucură-te, Maica Domnului, apărătoare nebiruită a poporului bine credincios! 


Condac 5 

Soarele s-a îmbrăcat în veşmânt negru la moartea Cuvântului pe cruce, iar tu, 
Curată, nu ai suferit să vezi sufletele noastre acoperite cu vălul întristării, ci în 
mănăstirea ta te-ai întors, fiind întâmpinată de toată suflarea îngerească şi ome- 
nească cu cântări de: Aliluia! 


Icos 5 

La cine cădem întru rugăciune când povara necazurilor cumplit ne apasă, către cine 
cu sfială înălțăm gândurile noastre smerite, cine poate pricepe fără de cuvinte 
durerea sufletelor noastre, fără numai tu, Maică a Domnului şi Maica noastră duho- 
vnicească? Nepricepându-ne a pune în cuvinte dorirea noastră de izbăvire în neca- 
zuri, numai te încununăm cu smerite laude ca acestea: 

Bucură-te, ridicarea celor căzuţi în suferință; 

Bucură-te, acoperământ nebiruit al celor prigoniți; 

Bucură-te, surparea grabnică a vrăjmaşilor noştri nevăzuțţi; 

Bucură-te, înălţarea celor cu inimă smerită; 

Bucură-te, binecuvântarea nevoitorilor pe calea rugăciunii; 

Bucură-te, risipirea necazurilor noastre; 

Bucură-te, bucuria moştenitorilor Împărăției; 

Bucură-te, oglinda îngerească a virtuților; 

Bucură-te, că întristarea Evei ai dezlegat prin naşterea ta; 

Bucură-te, că strici legăturile patimilor noastre; 

Bucură-te, înfrumusețarea cu virtuţi a sufletelor smerite; 

Bucură-te, că ne porți deasupra valurilor păcatelor; 

Bucură-te, Maica Domnului, apărătoare nebiruită a poporului bine credincios! 


Condac 6 

Pe Taborul inimii tu ne-ai întins mână de ajutor, descoperindu-ne chemarea noastră 
la desăvârşire, iar noi cu nădejde în puterea rugăciunii tale te urmăm pe calea cea 
anevoioasă a despătimirii noastre, strigând Domnului cu credinţă şi dragoste: Ali- 
luia! 


Icos 6 
Spre tine ridic ochii inimii mele, Fecioară, nu mă trece cu vederea pe mine, cel 
cumplit chinuit de povara neputinţelor mele, ci ca o bună, dezleagă legăturile pati- 


milor mele, ca să salt cu duhul, aducându-ţi cu îngerii podoabe strălucite de cuvinte 
ca acestea: 

Bucură-te, blândeţe ce încălzeşte sufletele noastre; 

Bucură-te, veselia ce îndulceşte masa îngerească; 

Bucură-te, pacea ce luminează cetatea sufletelor; 

Bucură-te, făclie a rugăciunu nestinsă de viforul păcatelor noastre; 

Bucură-te, comoară de daruri agonisită de cei săraci cu duhul; 

Bucură-te, risipirea lacrimilor celor întristaţi; 

Bucură-te, izvorul milei neîmpuţinate a celor milostivi; 

Bucură-te, raza mângâierii celor blânzi; 

Bucură-te, hrană îndestulată celor flămânzi; 

Bucură-te, apa rugăciunii celor însetaţi de Cuvânt; 

Bucură-te, icoană zugrăvită în inimile smerite; 

Bucură-te, cămară de scăpare a celor pigoniţi; 

Bucură-te, Maica Domnului, apărătoare nebiruită a poporului bine credincios! 


Condac 7 

În braţele tale S-a odihnit Cel acoperit de aripile heruvimilor pe care tu neîncetat 
L-ai purtat în gândul tău, zburând la înălțimile serafimilor spre a te îndulci de 
cântările neîncetate de: Aliluia! 


Icos 7 

Cununa tuturor darurilor porți ca una singură care te-ai învrednicit a odihni în 
cămara trupului tău pe Cel Neîncăput în ceruri; pe Acesta roagă-L fericită, să ne 
arate şi pe noi cei întinaţi de păcate multe temple luminate ale Duhului strălucite de 
raza iubitoare a Treimii, care binevoieşte a primi tu din gurile noastre laude ca ace- 
stea: 

Bucură-te, izvor de daruri sădit de mâna dumnezeiască; 

Bucură-te, pământ din care a răsărit Spicul mântuirii; 

Bucură-te, mângâierea neamului omenesc; 

Bucură-te, cămară prea sfinţită a Împăratului păcii; 

Bucură-te, acoperământ al Luminii la care scăpăm; 

Bucură-te, pod al întâlnirilor dumnezeieşti; 

Bucură-te, pecetea nestricată a iubirii rugătoare; 

Bucură-te, cer întru care stăpâneşte Soarele dreptăţii; 

Bucură-te, altar plin de tămâia rugăciunii; 

Bucură-te, flacără nestinsă a dorului dumnezeiesc; 

Bucură-te, sămânță a rugăciunii încolţind în inimile curate; 

Bucură-te, altar plin de tămâia rugăciunii; 

Bucură-te, Maica Domnului, apărătoare nebiruită a poporului bine credincios! 


Condac 8 

Nu se pricepe mintea noastră neputincioasă a-ţi ţese laude din gândurile noastre 
sărace, dar tu, ştiind neputinţa noastră, Preacurată, învaţă-ne a aduce Ziditorului cu 
îngerii cântarea de: Aliluia! 


Icos 8 

Lacrimile tale din rugăciune ni le-ai dat ca pe un dar nepreţuit al dragostei tale pen- 
tru neamul nostru; noi, nevrednicii, fiind lhpsiţi şi de lacrimile cele de pocăință 
pentru păcatele noastre, cădem înaintea ta cu umilinţă: nu ne lăsa pe noi să pierim, 
ci mijloceşte-ne iertare, primind nevrednicele noastre stâlpări de cinstire: 
Bucură-te, ploaie a rugăciunii ce speli păcatele noastre; 

Bucură-te, că abaţi de la noi dreapta mânie dumnezeiască; 

Bucură-te, căci depărtezi de la noi cursele ispitelor; 

Bucură-te, că înmoi pământul sterp al inimilor noastre; 

Bucură-te, poarta mântuirii credincioşilor; 

Bucură-te, trăsnet al rugăciunii nimicind pe vrăjmaşii nevăzuţi; 

Bucură-te, cununa rugăciunilor credincioşilor; 

Bucură-te, calea sfinţită a iubitorilor de înţelepciune; 

Bucură-te, scară prin care ajungem la înălţimi duhovniceşti; 

Bucură-te, văl al tăcerii acoperind mintea noastră; 

Bucură-te, carte a rugăciunii neîncetate; 

Bucură-te, chemarea tuturor la limanul pocăinței; 

Bucură-te, Maica Domnului, apărătoare nebiruită a poporului bine credincios! 


Condac 9 

Pom înţelegător al Raiului fiind, cu roadele rugăciunii tale hrăneşti pe cei flămânzi 
de mântuire, alungând blestemul Evei, care gustând din rodul neascultării, amără- 
ciunea morţii în lume a sădit; iar noi, îți culegem din pământul sufletului roadele 
cântărilor de: Aliluia! 


Icos 9 

Ca un rai înţelegător te înfățişezi înaintea privirii sufletului Sfinţilor celor luminaţi 
de raza Duhului; iar noi, cei orbiţi duhovniceşte de mulțimea păcatelor noastre, 
deşi nu te vedem, cu evlavie îţi aducem cântări de laudă ca acestea: 

Bucură-te, Rai oglindit în inimile credincioşilor; 

Bucură-te, frumuseţe ce umbreşte orice cuvânt; 

Bucură-te, cer tainic luminat de stelele virtuţilor; 

Bucură-te, scară a împăcării cu Dumnezeu; 

Bucură-te, pacea nestricată a sufletelor credincioase; 

Bucură-te, mireasma rugăciunii smerite; 


Bucură-te, trandafir ce împodobeşte grădina inimilor noastre; 

Bucură-te, crin ce umple mintea de mireasma smeritei cugetări; 

Bucură-te, ocean nesecat de milostivire; 

Bucură-te, cămara de scăpare a celor osteniţi de păcat; 

Bucură-te, icoană împodobită de gânduri luminate; 

Bucură-te, pământ adăpat cu ploaia iubirii cereşti; 

Bucură-te, Maica Domnului, apărătoare nebiruită a poporului bine credincios! 


Condac 10 

De frumuseţea darurilor tale mirându-se Sfântul Arhanghel Gavriil, te-a împodobit 
cu dumnezeiescul cuvânt al tainei celei din veac ascunse, pe care primindu-l în 
inima ta ai cântat Înţelepciunii negrăite: Aliluia! 


Icos 10 

Pe serafimi îi întreci întru frumuseţea cea prea luminată şi înţelepciunea heru- 
vimilor o covârşeşti, arătându-te rază prea sfințită a Treimii care aduci pentru noi 
jertfa rugăciunii, ascultând smeritele noastre laude: 

Bucură-te, icoana privirilor îngereşti; 

Bucură-te, oglindă a fecioriei; 

Bucură-te, cămară sfinţită de lumina rugăciunii; 

Bucură-te, zidul cel nesurpat al Bisericii lui Hristos; 

Bucură-te, templu zidit din pietrele virtuților; 

Bucură-te, binecuvântarea celor cu inimă smerită; 

Bucură-te, Evanghelie nescrisă a tainelor Cuvântului; 

Bucură-te, soare prea strălucit a darurilor Duhului; 

Bucură-te, povăţuitoarea tuturor pe calea desăvârşirii; 

Bucură-te, legătura văzută a iubirii dumnezeieşti; 

Bucură-te, pom duhovnicesc plin de roadele Duhului; 

Bucură-te, cântec ce îndulceşte inimile curate; 

Bucură-te, Maica Domnului, apărătoare nebiruită a poporului bine credincios! 


Condac 11 

Cu lumina rugăciunii tale acoperă-ne pe noi, cei ce suntem chinuiți de întunericul 
păcatelor noastre şi pe calea poruncilor dumnezeieşti povăţuieşte pe cei ce cântă 
Domnului: Aliluia! 


Icos 11 
Văzând răstignit gol pe Cruce pe Cel ce trup a luat din tine, te-ai îmbrăcat cu vălul 
întristării şi cu suspinurile tale ca şi cu nişte sărutări dăruite celor morţi L-ai 


acoperit; primind acum suspinurile celor ce cad înaintea icoanei tale cu sufletul gol 
de orice virtute, nu-ţi întoarce privirea dinspre laudele noastre: 

Bucură-te, că moartea Fiului tău viaţă ne-a izvorât; 

Bucură-te, mirul mângâierii sufletelor întristate; 

Bucură-te, răbdarea noastră întru ispite; 

Bucură-te, învierea sufletelor omorâte de păcat; 

Bucură-te, că ne ajuţi să ne răstignim patimile; 

Bucură-te, poartă sfințită a Adevărului; 

Bucură-te, luna cea prea frumoasă veghind neîncetat pământul; 

Bucură-te, cărarea cea sfințită a rugăciunii; 

Bucură-te, cămară a tainelor mai presus de minte; 

Bucură-te, cununa îngerească a slavei veşnice; 

Bucură-te, izvor nesecat al rugăciunii curate; 

Bucură-te, poartă nedeschisă nici de mâini îngereşti; 

Bucură-te, Maica Domnului, apărătoare nebiruită a poporului bine credincios! 


Condac 12 

Cetele îngereşti înconjoară icoana ta cu evlavie şi dragoste şi cu făcliile laudelor 
aprinse, iar noi, credincioşii, pământ fiind şi lesne supuşi păcatului, cădem cu 
credinţă înaintea ta cerând să ne mijloceşti iertare şi mântuire, iar lui Dumnezeu Îi 


cântăm: Aliluia! 


Icos 12 

Deschide-ne nouă uşa pocăinţei, prea fericită, ceea ce te-ai făcut uşă Cuvântului 
prin care ni s-au deschis nouă iarăşi uşile Raiului; deschide şi uşa sufletului meu, 
cea încuiată prin păcat spre primirea gândurilor luminoase, care mă îndeamnă a-ţi 
cânta ţie: 

Bucură-te, podoaba lumii îngereşti; 

Bucură-te, comoară ascunsă în pământul românesc; 

Bucură-te, mulţumirea neîncetată a glasurilor credincioşilor; 

Bucură-te, oglinda frumuseţii mai presus de privirea gândului; 

Bucură-te, cărarea sfinţeniei alese; 

Bucură-te, lauda cea nerăpită a fecioarelor înțelepte; 

Bucură-te, scară prin care ne suim la înălțimea pocăinţei; 

Bucură-te, icoană gânditoare a Înţelepciunii; 

Bucură-te, trandafir al darurilor Treimii; 

Bucură-te, privighetoare a rugăciunii pe ramurile gândurilor omeneşti; 

Bucură-te, privelişte a Împărăției cereşti; 

Bucură-te, casă cerească a Treimil; 

Bucură-te, Maica Domnului, apărătoare nebiruită a poporului bine credincios! 


Condac 13 (de 3 ori) 

O, Împărăteasă prea lăudată şi Maica Cuvântului, ceea ce păzeşti neamul românesc 
cu zidul rugăciunii tale neîncetate, întăreşte-ne pe noi pe piatra pocăinţei, ca pri- 
mind iertarea nedreptăţilor noastre de la Fiul tău, să ne într-aripăm sufletele cu ne- 
încetate cântări de: Aliluia! 


Se zice iarăşi: 


Icos 1 

Ca o lună prea frumoasă străluceşti în pământul românesc, veghindu-ne neîncetat 
în noaptea acestui veac plin de încercări, acoperind cu rugăciunile tale mulţimea 
păcatelor noastre şi strălucind cu razele darurilor tale gândurile credincioşilor, spre 
a-ţi aduce cântări de laude ca acestea: 

Bucură-te, cununa darurilor Soarelui dreptăţii; 

Bucură-te, oglindă a frumuseţii Treimi; 

Bucură-te, scară nesfârşită a înţelepciunii îngereşti; 

Bucură-te, că păzeşti cu rugăciunea ta pământul românesc; 

Bucură-te, că asculţi cu blândeţe glasurile inimilor smerite; 

Bucură-te, râu al binecuvântărilor dumnezeieşti; 

Bucură-te, că nu-ţi întorci faţa dinspre rănile sufletelor noastre; 

Bucură-te, că te-am câştigat călăuzitoare pe calea Adevărului; 

Bucură-te, icoană a Treimii neînchipuită de gând omenesc; 

Bucură-te, că străluceşti cu curăţia mai presus decât îngerii; 

Bucură-te, că alungi viforul întristării din sufletele încercate; 

Bucură-te, că te-am dobândit ca mare dar întru apărarea ţării noastre; 

Bucură-te, Maica Domnului, apărătoare nebiruită a poporului bine credincios! 


Condac 1 

Veniţi toţi credincioşii să alcătuim buchet de laude Maicii Cuvântului din gânduri 
luminate dăruite de fiecare credincios, care cu evlavie poartă în suflet amintirea 
minunilor ei şi aduce Stăpânului cu mulţumire cântarea de: Aliluia! 


Se spune această rugăciune: 
Rugăciune către Maica Domnului 
O, Preacurată, bucuria inimilor smerite şi binecuvântarea creştinilor, râul cel nese- 


cat al darurilor dumnezeieşti, adapă-ne din destul pe noi, cei ce pururea alunecăm 
în groapa neputinţelor noastre. 


Sub acoperământul rugăciunilor tale păzeşti pe robii tăi cei neputincioşi, care alear- 
gă cu dragoste la limanul mijlocirii tale. 

Vezi, Preacurată, mulțimea păcatelor noastre, care ca nişte fiare necruțătoare au 
sfâşiat sufletul nostru. Dar vezi-ne şi credinţa în puterea rugăciunilor tale, şi nu ne 
lăsa pe noi să cădem în adâncul deznădăjduirii. Întinde-ne grabnică mână de ajutor, 
ridicând povara ispitelor noastre şi îndreptându-ne întru pace către pământul po- 
căinţei. 


Cu adevărat ne-ai fost dăruită apărătoare nebiruită a acestei ţări, pururea surpând 
uneltirile vrăjmaşilor şi primind pe cei necăjiţi în biserica ta spre mângâiere. Şi 
acum te rugăm, pe cei ce călătoresc pe marea vieţi îndreptează-i spre limanul cel 
bun al mântuirii, pe cei gârboviți de boală îi îndreptează, dăruindu-le sănătate, 
pântecele cele neroditoare arată-le aducătoare de prunci binecuvântaţi, furtuna 
întristării abate de la robii tăi, pe cei însetaţi de vieţuire curată îi întăreşte şi în 
sprijineşte neîncetat, celor din nevoi fi grabnică ajutătoare şi pe noi, pe toţi, ne 
păzeşte netulburaţi sub aripile rugăciunii tale neîncetate. 


O, prea binecuvântată, nu ne pricepem noi a-ţi împleti cunună de laude vrednică de 
frumuseţea desăvârşirii tale, dar ştiind neputinţa noastră nu cere de la noi cele ce 
covârşesc şi măsura înţelepciunii îngereşti. 


Dă-ne însă tu, ca o milostivă, pace sufletelor şi sănătate trupurilor cuprinse de boli 
cumplite, Biserica lui Hristos o întăreşte întru păstrarea neschimbată a testamen- 
tului dreptei credinţei, ca aducându-ţi ţie mulțumire, să slăvim pe Dumnezeul cel în 
Treime închinat, cel pururea iubitor de oameni şi mult milostiv. Amin. 


Paraclisul Maicii Domnului la icoana de la Nicula 


Preotul: face obişnuitul început, zicând: Binecuvântat este Dumnezeul nostru. 


Citeţul: Amin. Slavă Ţie, Dumnezeul nostru, slavă Ţie! 


De nu este preot se zice: Doamne lisuse Hristoase, Fiul lui Dumnezeu, pentru rugă- 
ciunile prea curatei Maicii Tale şi ale tuturor sfinților, miluieşte-ne pe noi. Amin. 


Strana: Amin. 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 


3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a Slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat Sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de Stârpeşte pe vrăjmaşii mei şi pierde pe toţi cei ce necăjesc 
sufletul meu, că eu Sunt robul Tău. 


Apoi se cântă stihurile acestea (glas 4): 


Dumnezeu este Domnul şi S-a arătat nouă, bine este cuvântat Cel ce vine întru 
numele Domnului. 


Apoi troparele acestea: Către Născătoarea de Dumnezeu, comoara cea ascunsă în 
mănăstirea Nicula, ce străluceşte până la marginile lumii cu razele minunilor, 
chemând pe toţi la izvorul pocăinţei, să alergăm credincioşii într-un gând, şi 
aprinzând candela inimilor noastre să-i strigăm din suflet: Stăpână, întăreşte-ne cu 
legătura rugăciunilor tale şi picură-ne mirul milostivirii tale neîmpuţinate; nu-ţi 
întoarce prea cinstită faţa ta dinspre robii tăi, cei ce cu dragoste te măresc pe tine. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vor tăcea nicicând glasurile inimilor noastre a te prea mări pe tine, Preacurată, 
căci prin tine ne-am slobozit din cursele vrăjmaşilor. Prin tine am aflat lumina voii 
dumnezeieşti şi prea puternică mâna ta ne-a scos din adâncul necazurilor. Pentru 
aceasta, amintirea minunilor tale nu o vom şterge niciodată din cartea sufletelor 
noastre, pe care împodobeşte-o cu laudele tale. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul PreaSfintei Născătoare de Dumnezeu 


Cântarea întâi 


Irmos: Celui ce a cufundat pe Faraon în Marea Roşie, cântare de biruinţă să-l cân- 
tăm, că S-a proslăvit. 


Stih: Preasfântă Născătoare de Dumnezeu miluieşte-ne pe noi. 


Din tulburarea patimilor mă scoate, prea fericită, ceea ce eşti limanul binecuvân- 
tărilor dumnezeieşti şi adâncul nemăsurat al păcatelor mele îl usucă, stropind gân- 
durile mele cu roua rugăciunii tale: Bucură-te, grădina cea tainică plină de mire- 
smele darurilor îngereşti, oglinda cea înţelegătoare întru care contemplăm pe Soa- 
rele dreptăţii, curcubeul cel dumnezeiesc care acoperă tot pământul, întărindu-L cu 
legătura binecuvântării Tatălui de toate săgețile mâniei vrăjmaşilor nevăzuţi, bu- 
cură-te, cortule al mântuirii credincioşilor, primeşte-ne pe toţi sub acoperământul 
prea minunat al rugăciunii tale! 


Stih: Preasfântă Născătoare de Dumnezeu miluieşte-ne pe noi. 

Voit-ai a dărui neamului românesc prea cinstită icoana ta, spre care privim ca la o 
fereastră a cerului, iar tu, Preacurată, privind în chip tainic în cămara inimii noastre 
risipeşte întunericul patimilor acolo cuibărite şi ne umple de lumina laudelor tale. 
Slavă Tatălui şi Fiului şi Sfântului Duh. 

Cu ploaia lacrimilor tale uzi pământul uscat şi neroditor al inimilor noastre, voind a 
chema iarăşi pe cei rătăciți pe căile păcatelor la râul pocăinţei, ca spălându-ne 


haina sufletului, întru curăţie să-ţi aducem laude de mulţumire. 


Şi acum şi pururea şi în vecii vecilor. Amin. 


In patul durerilor sunt pironit şi nu aflu mângâiere sufletului meu, ci cu puterea 
rugăciunii tale pune pe fugă pe vrăjmaşii patimilor ce mă chinuiesc şi dezleagă 
legătura păcatelor mele, ca o prea bună, Fecioară. 


Cântarea a treia 


Irmos: Peste ape întemeind pământul, Cuvinte, Hristoase Dumnezeule, şi pe ini- 
mile noastre le întăreşte, ca să Te laude pe Tine. 


Stih: Preasfântă Născătoare de Dumnezeu miluieşte-ne pe noi. 
Tu eşti nădejdea păcătoşilor, ceea ce aduci la jertfelnicul rugăciunii pe cei ce s-au 
depărtat prin păcat de Fiul tău şi soleşti împăcarea păcătoşilor cu Cel ce este Izvo- 


rul milostivirii; şi pe mine Stăpână, adu-mă la limanul pocăinţei. 


Stih: Preasfântă Născătoare de Dumnezeu miluieşte-ne pe noi. 


Lacrimile vărsate de tine Preacurată, preînchipuiau curgerea necazurilor în pămân- 
tul românesc, dar milostivirea ta de Maică nu ne-a lăsat pe noi să cădem în adâncul 
deznădăjduirii în vremea încercărilor; deci şi acum, te rugăm, seceră din inima 
noastră spinu patimilor şi ne trimite ploaia binecuvântată a pocăinţei. 


Slavă Tatălui şi Fiului şi Sfântului Duh. 


Cer prea înalt şi înţelegător te-a arătat pe tine pe pământ, Cel ce Se odihneşte întru 
înălțimile neajunse, însă pe scara rugăciunii dă-ne să ajungem la tine, Preacurată, 
potolind furtuna necazurilor noastre. 


Şi acum şi pururea şi în vecii vecilor. Amin. 


În castelul guvernatorului Transilvaniei ai fost adusă, fericită, dar nesuferind tăi- 
nuirea ta de strigătul umilit al celor ce voiau să se îndulcească de vederea ta în cea- 
sul suferinţei lor, te-ai întors în mănăstirea ta de unde izvorăşti daruri de tămăduiri 
şi adăpi din fântâna binecuvântărilor cereşti pe cei ce te cinstesc pe tine cu cre- 
dinţă. 


Stihiri: 
Ceea ce scoţi din vistieriile dumnezeieşti norii darurilor şi îi trimiți până la mar- 


ginile pământului, ca să picure tuturor ploaia milostivirii, închipuie şi pe cerul ini- 
milor noastre norii cei luminoşi ai virtuţilor, ca să te fericim în veci. 


Ca pe nişte flori ai cules din grădina pământului românesc pe robii tăi, pelerinii cei 
însuflețiţi de dorul dragostei tale, şi în preajma mănăstirii tale i-ai sădit, ca să se 
bucure de praznicul prea cinstitei adormirii tale. Măcar că nu ne-am ridicat la mă- 
sura ostenelilor acestora, tinde-ne şi nouă mână de ajutor, ca să urcăm muntele 
pătimirilor noastre cu nădejdea aflării mântuirii. 


Apoi sedealna: Ceea ce eşti turn nebiruit mănăstirii tale, care depărtezi de la ob- 
ştea ta toate săgețile ispitelor vrăjmaşilor nevăzuţi, sub acoperământul milostivirii 
tale primeşte-ne şi pe noi, ca într-un glas, monahi şi mireni, să-ți cântăm: Bucură- 
te, Stăpâna lumii, corabia mântuirii tuturor, ce ne porți pe toți la limanul mântuirii 
Cuvântului, nu ne trece cu vederea acum, în ceasul încercărilor! 


Cântarea a patra 


Irmos: Auzit-am auzul Tău Doamne, că Te-ai văzut pe pământ, ca să ne mântuieşti 
pe noi; pentru aceea strigăm: Slavă puterii Tale, Doamne. 


Stih: Preasfântă Născătoare de Dumnezeu miluieşte-ne pe noi. 

Intru adâncul păcatelor căzând, întinde-mi scara rugăciunii şi la lumina poruncilor 
Fiului tău mă adu, ca una ce lumea ai luminat purtând în braţele tale pe Soarele 
dreptățu. 

Stih: Preasfântă Născătoare de Dumnezeu miluieşte-ne pe noi. 

Pe noi, cei ce alergăm cu nădejde către a ta milostivire, nu ne trece cu vederea, ci 
îndulceşte necazurile ce ne cuprind şi cu vălul smeritei cugetări acoperă mintea 
noastră. 

Slavă Tatălui şi Fiului şi Sfântului Duh. 

Ca pe o comoară nepreţuită a fost păzită sfânta ta icoană în vremuri de grea încer- 
care de îngrijitorul mănăstirii, iar acum însăţi păzeşti mănăstirea ta de toate tul- 
burările ispitelor. 

Şi acum şi pururea şi în vecii vecilor. Amin. 

Cetate nebiruită a mântuirii tuturor şi oglindă prea strălucită a frumuseţii îngereşti, 
înaintea ta cădem: risipeşte mulțimea ispitelor robilor tăi cu puternică rugăciunea 
ta! 


Cântarea a cincea 


Irmos: Mânecând Cuvinte, la slava şi lauda Ta, neîncetat lăudăm chipul Crucii 
Tale, pe care ni l-ai dat nouă armă de ajutor. 


Stih: Preasfântă Născătoare de Dumnezeu miluieşte-ne pe noi. 


Pe pelerini îi întâmpini cu bucurie şi încununezi cu daruri pe robii tăi, cei ce nu 
cruţă osteneala ca să se împărtăşească de odihna laudelor tale; fă-ne şi pe noi păr- 
taşi împreună cu aceştia de odihna cea nesfârşită în Impărăția Fiului tău. 


Stih: Preasfântă Născătoare de Dumnezeu miluieşte-ne pe noi. 


Inaintea icoanei tale vărsăm durerile noastre, iar tu ca o bună, dăruieşte mângâiere 
sufletelor noastre greu împovărate de păcate, ca, luând jugul uşor al lui Hristos, să 
aflăm mântuire. 


Slavă Tatălui şi Fiului şi Sfântului Duh. 


Primeşte şi smeritele noastre gânduri ca pe nişte raze firave ce caută să pătrundă 
adâncul milostivirii tale şi ne revarsă în suflete lumina păcii lui Hristos. 


Şi acum şi pururea şi în vecii vecilor. Amin. 

Ajută-ne, Curată, a bea tot paharul nevoinţelor pus înainte spre mântuirea sufletelor 
noastre, ca să ne învrednicim la masa cea cerească de gustarea din paharul iubirii 
dumnezeieşti. 


Cântarea a şasea 


Irmos: Strigat-am către Tine, Doamne, când m-am necăjit, pentru că m-am înfipt 
în tina adâncului multor greşeli, şi arătându-Te m-ai scos din stricăciune. 


Stih: Preasfântă Născătoare de Dumnezeu miluieşte-ne pe noi. 


Norul întunecat al gândurilor rele alungă-l Fecioară, de pe cerul inimii mele, şi cu 
razele iubirii tale încălzeşte sufletul meu amorțit de viforul ispitelor. 


Stih: Preasfântă Născătoare de Dumnezeu miluieşte-ne pe noi. 


Eva în Rai s-a ascuns de frica Ziditorului, căci gustând din păcat nu a mai cunoscut 
bunătatea Celui ce a zidit-o, iar eu cu întristarea însoţindu-mă, m-am înstrăinat de 
vederea dragostei Fiului tău, în staulul căruia iarăşi mă adu Preafericită, cu fluierul 
rugăciunii tale. 


Slavă Tatălui şi Fiului şi Sfântului Duh. 
Sufletul mi-am rănit grozav, ieşind ca un fără de minte înaintea săgeților păcatelor, 
dar tu, ca o bună, tămăduindu-mă, Fecioară, şi mă du iarăşi în adăpostul credinţei 


neclintite. 


Şi acum şi pururea şi în vecii vecilor. Amin. 


Necazurile vieţii mi s-au făcut mie piedică în călătoria spre Împărăţia prea lumi- 
nată, dar tu venind, ca o Milostivă, mă povăţuieşte ca să merg cu paşi smeriţi pe 
cărările cele drepte ale mântuirii. Cursele potrivnicilor le sfarmă şi smulge spinii 
patimilor mele, sădind gândurile cele de pocăință, care bine înmiresmează sufletul 
cel însetat de Adevăr. 


Stihiră: Sufletul meu este greu tulburat de întunericul necazurilor, iar trupul îmi 
este ţinut în lanţurile bolii, însă tu, ca Purtătoarea mea de grijă, şi sufletul şi trupul 
tămăduieşte-mi. 


Condac: Înaintea icoanei tale cu îngerii ne-am adunat, Preafericită, ca să-ţi adu- 
cem cântare duhovnicească de mulţumire pentru binefacerile tale din toată vremea, 
iar tu, ca o milostivă şi iubitoare de oameni, seacă izvoarele patimilor noastre, 
opreşte valurile necazurilor ce caută să ne tragă în adâncul deznădăjduirii, ca lumi- 
naţi de dragostea ta, să-ţi cântăm: Bucură-te, icoana tuturor darurilor Tatălui, mi- 
reasma fecioriei şi cununa laudelor robilor tăi! 


Prochimen: Pomeni-voi numele Tău în tot neamul şi neamul. 


Stih: Ascultă, fuică şi vezi şi pleacă urechea ta şi uită poporul tău şi casa părintelui 
tău. 


Citeşte, apoi, cu toată smerenia, dragostea şi frica, această pericopă din Evan- 
ghelia de la Luca. 


Din Sfânta Evanghelie de la Luca citire 


39.,Și în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui luda. 

40.Şi a intrat în casa lui Zaharia şi a salutat pe Elisabeta. 

41.lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42.Şi cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 

43.Și de unde mie aceasta, ca să vină la mine Maica Domnului meu? 

44.Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45.Şi fericită este aceea care a crezut că se vor împlini cele spuse ei de la 
Domnul. 


46.Și a zis Maria: Măreşte sufletul meu pe Domnul. 

47.Şi s-a bucurat duhul meu de Dumnezeu, Mântuitorul meu, 

46.Că a căutat spre smerenia roabei Sale. Că, iată, de acum mă vor ferici toate 
neamurile. 

49.Că mi-a făcut mie mărire Cel Puternic şi sfânt este numele Lui. 

56.Și a rămas Maria împreună cu ea ca la trei luni; şi s-a înapoiat la casa sa. 


Slavă Tatălui şi Fiului şi Sfântului Duh. 


Părinte, Cuvântule şi Duhule, Treime Sfântă, curăţeşte mulțumea greşelilor 
noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-mă, Dumnezeule, după mare mila Ta şi după mulțimea îndu- 
rărilor tale şterge fărădelegile mele. 


De patimi cumplite fiind biruit, nu am aflat pe cel ce s-ar mâhni împreună cu mine 
pentru cădere, ci doar tu, mângâierea tuturor, ca o Maică sub aripile rugăciunii tale 
primeşti pe cei necăjiţi. Pentru aceasta, nu mă trece cu vederea nici pe mine, cel 
întristat, ci din legăturile neputinţelor mă slobozeşte prin milostivirea ta. 


Glasurile celor ce cinstesc mărită icoana ta, luându-le în urechile inimii tale, ca 
oarecând glasul Arhanghelului, mijloceşte şi nouă naşterea cea de-a doua prin 
pocăință, ca să fim primiți ca fu ai tăi întru moştenirea celor aleşi. 


Cu zidurile rugăciunilor tale împrejmuieşte pământul românesc şi ca Una ce puru- 
rea veghezi lumea întru lumina rugăciunii tale pune pe fugă taberele vrăjmaşilor 
nevăzuţi şi mănăstirea ta o arată liman de scăpare celor chinuiţi de bolile patimilor. 
Cântarea a şaptea 

Irmos: Tinerii cei ce au mers din ludeca în Babilon oarecând, cu credinţa Treimii 
văpaia cuptorului au călcat-o, cântând: Dumnezeul părinţilor noştri, bine eşti cu- 


vântat! 


Stih: Preasfântă Născătoare de Dumnezeu miluieşte-ne pe noi. 


În templul trupului tău S-a odihnit Cel ce este Odihna neajunsă a serafimilor şi pe 
cei tulburaţi de duhurile răutăţii îi aduce la odihna nepătimirii prin solrile tale. 
Acestuia neîncetat să îi cântăm cu mulţumire: Dumnezeul părinţilor noştri, bine 
eşti cuvântat! 


Stih: Preasfântă Născătoare de Dumnezeu miluieşte-ne pe noi. 


Pe Cel ce S-a înălţat pe Cruce, ca să înalțe pe Adam iarăşi întru bucuria Treimi, 
roagă-L Preacurată, să ne ridice pe noi, cei căzuţi în adâncul păcatelor celor de 
multe feluri, ca să-l strigăm cu credință: Dumnezeul părinților noştri, bine eşti cu- 
vântat! 


Slavă Tatălui şi Fiului şi Sfântului Duh; 


Poartă cerească, munte minunat al înţelepciunii, cămara împăcăru cu Dumnezeu şi 
Cerul cel luminat de stelele tainelor dumnezeieşti ai arătat Hristoase, Împărate, pe 
cea din pântecele căreia ai răsărit şi cu razele rugăciunilor ei luminezi pe cei ce-Ți 
cântă Ţie: Dumnezeul părinţilor noştri, bine eşti cuvântat! 


Şi acum şi pururea şi în vecii vecilor. Amin. 


Sub umbra rugăciunilor tale ocroteşte pe robii tăi, cei cumplit osteniți de alergarea 
prin arşița necazurilor şi scoate-ne Prealăudată, din mâna vrăjmaşilor noştri nevă- 
zuţi, ca ridicând mâinile noastre la rugăciune să aducem jertfa suspinurilor de po- 
căință lui Hristos, mâna lucrătoare a Tatălui în lume, ce S-a purtat în braţele tale ca 
Prunc. 


Cântarea a opta 

Irmos: Pe robii Tăi, cei ce totdeauna Te cinstesc cu evlavie, încununează-i cu da- 
rurile netrecătoare ale Cuvântului, ca trecând marea acestei vieţi să se sălăşluiască 
la Limanul vieţii celei veşnice. 

Stih: Preasfântă Născătoare de Dumnezeu miluieşte-ne pe noi. 

Ia aminte la strigătul smeriţilor tăi robi, durerile trupului meu le risipeşte şi suspi- 


nurile mele le îneacă în marea bunătăţii tale, Ceea ce te-ai făcut lumii corabie a 
mântuirii. 


Binecuvântăm pe Tatăl, pe Fiul şi pe Sfântul Duh, Domnul. 


Cel slujit în ceruri de cetele îngereşti chip de rob a luat din tine, ca să te arate Stă- 
până a lumii, iar pe noi, robii tăi, moştenitori ai bogățiilor cereşti. 


Şi acum şi pururea şi în vecii vecilor. Amin. 

Spicele gândurilor răsărite în țarina inimii mele ție le dăruiesc Preacurată, ceea ce 
ai odrăslit lumii în chip minunat pe Spicul bogat al mântuirii, care hrăneşte sufle- 
tele noastre cu roadele gândurilor îngereşti. 

Veniţi să mărim pe Lumina înfricoşătoare îngerilor, pe Cel ce cunoaşte adâncul 
inimilor omeneşti şi cercetează înălțimile gândurilor îngereşti, prea înălţându-L pe 
Dânsul întru toţi vecii. 

Pe Cel ce şade pe scaun înalt şi din piatra inimilor noatre Işi găteşte scaun smerit, 
pe Cel ce a arătat-o pe Fecioara scaun prea slăvit să-L lăudăm şi să-L prea înălțăm 
întru toţi vecii. 

Cântarea a noua 

Irmos: Născătoare de Dumnezeu şi cununa darurilor fecioarelor pe tine te măr- 
turisim, fericită, noi, cei ce din întunericul întristării am fost sloboziţi de tine şi cu 
cetele îngereşti neîncetat te mărim. 


Stih: Preasfântă Născătoare de Dumnezeu miluieşte-ne pe noi. 


Să nu-ţi întorci privirea de la cartea sufletului meu, ci întru aceasta scrie cuvântul 
tău de mântuire, ca să se şteargă însemnările din zapisul păcatelor mele. 


Stih: Preasfântă Născătoare de Dumnezeu miluieşte-ne pe noi. 


Mirul bucuriei tale toarnă şi în vasul inimii mele, oprind curgerea gândurilor întri- 
stării, ca Una ce eşti mângâierea celor ce cad înaintea icoanei tale cu credinţă. 


Slavă Tatălui şi Fiului şi Sfântului Duh. 
Ridică vălul neştiinţei de pe mintea mea, ca văzând lumina înţelepciunii dumne- 
zeieşti împreună cu îngerii să-ţi aduc ţie laudă cuviuncioasă, mărturisindu-te Maică 


a Cuvântului vieţii. 


Şi acum şi pururea şi în vecii vecilor. Amin. 


Cercetează cu milă pe robii tăi căzuţi în suferință, dând întărire trupurilor şi sufle- 
telor celor gârbovite de neputinţe, care însetează de mângâierea rugăciunilor tale. 


Catavasia: O, prea luminate nor, Maica lui Dumnezeu, pe cei ce se luptă cu noi, 
surpă-i cu dreapta ta cea stăpânitoare şi atotputernică, şi celor ce sunt în scârbe le 
ajută, pe cei asupriţi îi mântuieşte şi îi dezleagă de păcate pe cei ce se roagă ţie, că 
toate le poţi câte le voieşti. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai mărită fără de asemănare decât Serafimii, 
care fără stricăciune pe Dumnezeu-Cuvântul L-ai născut, pe tine cea cu 
adevărat Născătoare de Dumnezeu te mărim. 


Stihiri: 


Pe Ceea ce este lumină orbilor, veselie sufletelor întristate, sprijinitoare celor oste- 
niți de alergarea pe căile vieţii, mângâiere celor singuri, să o cinstim ca pe un dar 
minunat ce umple de darurile Cuvântului sufletele noastre. 


Mulțimea păcatelor mele greu apasă asupra sufletului meu şi trupul îmi este pece- 
tluit de boli, dar aruncând toată nădejdea mea spre tine, Maică, cu umilinţă strig: 
Ceea ce eşti mângâierea celor părăsiţi, luminează şi casa sufletului meu cu lumina 
rugăciunii tale izvorâtoare de milostivire, Maică a Domnului. 


Primind ca pe cei doi bani ai văduvei smeritele noastre rugăciuni, dăruieşte nouă 
untdelemnul milostivirii tale şi mintea noastră o încinge cu legătura smeritei cuge- 
tări, ca să te slăvim pe tine totdeauna cu mulţumire. 


Făcliuile laudelor dumnezeieşti ţie aducem Preacurată, şi te rugăm arde patimile 
noastre pământeşti şi cu lumina înţelepciunii celei de sus ne umbreşte. 


Împreună cu prietenul Mirelui şi cu soborul tuturor Sfinţilor roagă-te să aflăm 
noi uşa mântuirii, deschizându-o cu cheia rugii smerite. 


Toate oştile îngereşti, Inaintemergătorule al Domnului, cei doisprezece apostoli 
şi toţi Sfinţii, împreună cu Născătoarea de Dumnezeu, jertfa neîncetată a rugă- 
ciunii aduceţi pentru cei ce au trebuinţă de solirea voastră mântuitoare. 


Să tacă gurile hulitorilor, celor ce nu te mărturisesc pe tine Născătoare de Dumne- 
zeu, iar cei ce te cinstesc să zugrăvească în inimile lor icoana laudelor tale, prea 
mărită Stăpână. 


Caută cu blânda ta privire, cea plină de lumină, şi spre mine, cel ce am alunecat în 
păcate cumplite. Intăreşte paşii mei pe scara pocăinţei, izbăvirea creştinilor. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca Să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Doamne miluieşte (de 12 ori) 

Apoi stihirile acestea: 

Izvor al rugăciunii te ştim, din care se adapă cei aflaţi în chinurile bolilor, cei tul- 
buraţi de furtuna necazurilor şi toţi cei ce călătoresc prin viforul ispitelor. Şi noi, 
cei ce pururea ne primejduim pe marea acestei vieţi, strigăm către tine cu credinţă: 
Grăbeşte şi păzeşte pe robii tăi de căderea în adâncul deznădăjduirii şi de cum- 


plitele tulburări ale patimilor. 


Stih: Pomeni-voi numele tău întru tot neamul şi neamul. 


Lumina sufletelor smerite, izvorul bucuriei celor istoviţi de întristare, celor părăsiți 
grabnică şi minunată căutătoare, casă pururea deschisă celor străini, bolnavilor 
izvor de tămăduiri, îndestulare minunată celor lipsiţi, tu eşti, lauda fecioriei şi Mai- 
ca Vieţii; înviază sufletele noastre omorâte de păcat cu picăturile rugăciunii tale. 


Stih: Ascultă, fiică, şi vezi şi pleacă urechea ta şi uită poporul tău şi casa părintelui 
tău. 


Bucură-te, mângâierea maicilor; bucură-te, tronul cel prea sfinţit al Împăratului 
Hristos; bucură-te, vie din care ni S-a dăruit Rodul mântuirii; bucură-te, poartă 
înaltă a Împărăției şi vistierie necheltuită de daruri dumnezeieşti; bucură-te, soare 
al minunilor ce risipeşte negura întristării noastre; bucură-te, glasul de bucurie al 
celor ce te cinstesc; bucură-te, cămara cea de taină a rugătorilor; bucură-te, cetate 
întru care ne adăpostim de săgețile ispitelor şi scutul mântuirii tuturor creştinilor, 
Stăpână! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Bucură-te, dulceaţa laudelor celor ce zboară cu mintea în grădina darurilor cereşti; 
bucură-te, palatul cel de aur al Împăratului tuturor; bucură-te, pământ roditor în 
care s-au ascuns comorile darurilor Cuvântului; bucură-te, liman binecuvântat; bu- 
cură-te, ceea ce eşti scară prin care ajungem la înălțimea cugetării dumnezeieşti; 
bucură-te, Carte a Cuvântului, ce scrii pe robii tăi în Cartea vieţii; bucură-te, Marie, 
Maica Împăratului puterilor cereşti; bucură-te, icoană a Înţelepciunii; bucură-te, 
pod al împăcării cu Dumnezeu; bucură-te, vasul cel de aur al gândurilor dumne- 
zeieşti; bucură-te, psaltire nescrisă; bucură-te, soare al darurilor contemplat de pri- 
virile îngereşti! 


Rugăciune la icoana Maicii Domnului de la Nicula 


O, Preacurată, ceea ce cu mângâierea rugăciunilor tale opreşti viforul ispitelor abă- 
tut asupra noastră şi iei în mâinile tale viața noastră, cu evlavie plecăm genunchii 
sufletului nostru înaintea ta, a celei ce te-ai înălțat la cer, dar întru a ta prea cinstită 
adormire nu ai părăsit pământul din care ai răsărit ca un crin prea strălucit al tutu- 
ror virtuţilor. 


Străjuieşte pământul ţării noastre cu razele rugăciunilor tale, care strălucind până 
la marginile lumii pe toţi cheamă spre prea mărită cinstirea ta. 


Ca una ce ai deschisă pururea inima spre a auzi suspinurile celor necăjiţi nu trece 
cu vederea nici pe robii tăi care în mijlocul încercărilor vieții scapă la nebiruită 
milostivirea ta. 


De îngeri eşti slăvită neîncetat, ca una ce cu aripile dorului dumnezeiesc ai zburat 
ca o porumbiţă, întrecând ceata heruvimilor şi a serafimilor. Dăruieşte-ne şi nouă 
aripile rugăciunii tale ca să înaintăm cu nădejde pe calea mântuirii. 


Cu flori de laude eşti încununată de glasurile smerite ale creştinilor, tu, ceea ce pri- 
mind în auzul tău curat glasul Arhanghelului cu smerit cuvânt ai pecetluit voia 
Tatălui. Pe Acesta, roagă-L acum pentru robii tăi, ca să se izbăvească de blestemul 
păcatului şi prin viaţă întru pocăință să câştige cununa alergării celei bune pe căra- 
rea mântuirii. 


După Dumnezeu întru tine ne-am pus nădejdea de mântuire, căci prin curgerea 
izvorului rugăciunilor tale a secat izvorul lacrimilor Evei. Primind în pântecele tău 
bucuria a toată lumea ai gonit întristarea lui Adam şi în braţele tale purtând pe Soa- 
rele dreptăţii ai risipit tot întunericul lumii. 


Revarsă şi robilor tăi picăturile bucuriei duhovniceşti în mijlocul vârtejului spi- 
telor şi potoleşte marea cea învolburată a acestei vieţi, ca una ce te-ai făcut corabia 
a mântuirii creştinilor. 


Ție celei ce ai păzit nedeschisă poarta fecioriei ţi s-au deschis porțile vieţii veşnice 
cu bucurie de către îngerii cei luminaţi. Deschide-ne şi nouă porţile mântuirii, în- 


cuind cămara inimii noastre dinspre gândurile cele necurate. 


Ca un stâlp de foc te vedem strălucind în mijlocul lumii şi povăţuind poporul cel 


întristat către cetatea Impăratului Hristos, deci fii nouă pururea călăuzitoare în noa- 
ptea acestei vieți pământeşti şi către răsăritul cel tainic al vieţii veşnice ne călău- 
zeşte prin neîncetatele tale rugăciunii. 


Mulţumim milostivirii tale şi purtării tale de grijă neîncetate, căci nu poate nici 
limba îngerească a rosti mulțimea facerilor tale de bine dăruite neamului omenesc, 
ceea ce ai te-ai făcut casă sfințită Dătătorului a toată bunătatea, Celui ce în călă- 
toria Sa pe pământ a venit să aducă pe toţi cei aleşi în cămările cele cereşti. 


Mulţumim mijlocirii tale neîncetate înaintea Judecătorului şi Binefăcătorului no- 
stru, care covârşesc şi înțelegerea îngerească. lar noi slabi fiind în cuvânt şi purtând 
povara păcatelor osânditoare nu îndrăznim a crede că vom putea vreodată a-ţi adu- 
ce mulțumirea datorată. Dar primeşte gândul nostru smerit şi Însăţi înmulţeşte 
datoria pe care o avem către tine, înmulţindu-ne însă şi râvna de a te lăuda şi a-ți 
aduce rugăciuni de cerere şi de mulțumire. Amin. 


Maica Domnului de la Sfânta Mănăstire din Nicula (pdf) 


Maica Domnului dela Nicula 


Evlavia răsăritenilor şi osebit a românilor către Născătoarea de Dumnezeu. În ce 
stă această evlavie şi însemnătatea ei. Arătări, vedenii şi minuni de ale Preasfintei 
Fecioare Maria - Icoane lăcrămătoare şi plângătoare. Mănăstirea de la Nicula. 
Istoria Icoanei plângătoare şi făcătoare de minuni a Maicii Domnului de la Nicula. 

Maica Domnului de la Sfânta Mănăstire din Nicula: 


https://www.academia.edu/44441942/Maica_Domnului_de_la_Sf% C3% A2nta_M%C4%8 
3n 9% C4% 83stire_din Nicula 


https://archive.org/details/md-de-la-nicula-pdf 


https://www.slideshare.net/steaemy1/md-de-la-nicula-pdf 


https://drive.google.com/file/d/117jpde-f_Y873jR_uxmZrQijbSxly9ZUH/iew?usp=sharin 
&&& 
Istoria icoanei Maicii Domnului de la Nicula 
I. Marea comoară a Mănăstirii 
Comoara Mănăstirii de la Nicula este Icoana Preasfintei Fecioare Maria, aşezată la 
mijlocul Iconostasului, aşa încât se poate ridica şi slobozi, ca să o sărute evlavnicii 


ŞI cucernicii credincioşi, care cu zecile de mii cercetează această Mănăstire în 
fiecare an. 


De la această Icoană îşi are însemnătate însăşi Mănăstirea Niculei. Înaintea Icoanei 
Maicii Domnului din acest sfânt locaş, sufletul creştinului cucernic, e cuprins de 
tainice simţăminte, se ridică pare că până la cer, şi se împreună cu cetele îngereşti 
şi ale Sfinților, care o laudă şi prea măresc prin fel de fel de cântări, între cari — 
pare că ne răsună în suflet frumoasele melodii ale cântărilor noastre: „Bucură-te 


împărăteasă Maică, mărirea fecioriei, că toată gura cea limpede binegrăitoare, 
vorbind nu te poate lăuda, cum se cade, ci se întunecă toată mintea a cunoaşte 
naşterea ta. Pentru aceasta cu un glas pe tine te mărim.” 


Stăpâniți de atari măreţe simțăminte, cădem în genunchi înaintea Icoanei Maicii 
Domnului, şi-i mulțumim pentru toate binefacerile şi darurile, pe care ni le-a 
dobândit de la bunul Dumnezeu, şi ne rugăm ei, ca să ne slobozească de toate 
relele şi primejdiile ce ne înconjoară în această vale a plângerilor. 


Aceste simțăminte foarte frumos se cuprind în Condacul praznicului Buneivestiri, 
cântare des repetată la Acatistul Preasfintei Născătoare de Dumnezeu. De aceea o 
cântăm cu drag şi cu însufleţire înaintea acestei Sfinte Icoane:  „[ie,  apărătoarei 
Doamne, mântuindu-ne din nevoi, mulţumiri de învingere aducem, Născătoare de 
Dumnezeu, noi robii tăi. Ci ca ceea ce ai stăpânire ne-biruită, slobozeşte-ne din 
toate nevoile, ca să strigăm ție: Bucură-te Mireasă, pururea Fecioară”. 


Singur numai bunul Dumnezeu ştie câte lacrimi s-au şters în faţa acestei Icoane, 
câte dureri şi suspinări s-au alinat, câte inimi şi suflete amărâte s-au mângâlrat şi 
liniştit! Noi, bieţii oameni păcătoşi, numai aceea putem spune, ce vedem. 


Dar noi vedem că la Maica Domnului de la Nicula aleargă în tot anul zeci de mii 
de credincioşi, de toate stările, din toate părțile locuite de români... Pentru ce? 
Acolo îi duce dragostea lor față de Maica Domnului, care în această Icoană, a făcut 
Minuni... ŞI din care loc şi astăzi împărțeşte nenumărate daruri şi binefaceri pe 
seama evlavnicilor săi, care aleargă la ea cu credinţă şi cu dragoste. 


2. Obârşia Icoanei 


Acum se naşte întrebarea, că de unde îşi are obârşia această Icoană a Maicii 
Domnului, care este istoria ei? 


Icoana a fost zugrăvită de preotul român din Iclodul mare (Iclod) cu numele Luca, 
pe la anul 1681. Iclodul este o comună mare românească, din sus de Gherla. Preoţi 
români, zugravi bisericeşti, se găseau pe aceea vreme şi în alte părţi din Ardeal, în 
jurul acesta au fost pictori chiar şi în veacul nostru şi la sfârşitul veacului trecut, 
cum a fost fie iertatul venerabilul şi harnicul preot din Borşa Clujului loan Bochiş, 
de fericită pomenire, şi alţii... 


Nu încape nici o îndoială că preotul Luca din Iclod, zugravul Icoanei noastre, a 
trebuit să fie un preot cucernic, evlavios, aprins de focul dragostei către Dumnezeu 
şi către Preasfânta Fecioară. 


Preotul Luca, precum spune istoria, a vândut această icoană unui nobil român din 
Nicula cu numele loan Cupşa; din care familie şi astăzi se mai găsesc urmaşi în sat. 


Ioan Cupşa a dăruit Icoana Maicii Domnului Bisericii parohiale din Nicula, care 
era zidită lângă sat - în partea de miazănoapte - pe dealul numit „Vergheleu", şi 
închinată Sfintei Paraschiva. 


3. Descrierea Icoanei 


Icoana e zugrăvită pe o scândură de brad cleită din două bucăţi, întărită în dos cu 
două cingătbri, tot de brad. 


Icoana are o înălțime sau lungime de 86 cm. iar lățimea e de 65 cm. Grosimea 
scândurii are 2 cm. Chipul Preasfintei Fecioare şi a dum-nezeiescului Fiu lisus, pe 
care îl ţine în braţul stâng, cuprinde întreagă tabla de scândură în proporţie regulată 
şi potrivită. 


Partea din dos a acestei table este giluită foarte simplu. În faţă are o săpătură - în 
afunzime de vreo 6-7 milimetri, pentru toată suprafaţa. Sfintei Icoane, pe lângă 
aureolă, un fel de cunună deasupra Capului Prea Curatei şi a dumnezeiescului 
Prunc, i s-a mai lăsat pe margini un fel de ramă în lăţime de 4 centimetri, vopsită în 
altă coloare decât Icoana ca atare. 


Pe tabla de scândură a fost lipită o pânză, care apoi a fost acoperită cu un strat 
subțire de ghips, pe care s-a făcut pictura sau zugrăvirea Icoanei. 

Această Sfântă Icoană până în anul 1010, a fost acoperită cu catifea colorată şi alte 
pânzeturi, aşa încât se vedea numai fața Maicii Domnului şi a dumnezeiescului 
Prunc lisus, precum şi mâna dreaptă a Preacuratei. Peste catifea erau cusute cu cuie 
darurile votive de aur, argint ale credincioşilor, a căror cereri şi rugăciuni au fost 
ascultate de Preasfânta Fecioară... 


La dispoziţia marelui Arhiereu de fericită pomenire Vasile c. Hossu, s-a desvălit 
Icoana, aşa ca să se vadă toată, aşezându-se în altă ramă. Împunsăturile ce se văd 
pe Icoană, sunt urmele cuielor, cu cari au fost cusute unele daruri de ale 
credincioşilor, mai sus pomenite... Despre acele vom grăi mai târziu. 


Faţa Maicii Domnului este lungăreaţă, de coloarea spicului de grâu. Ochii negrii, 


foarte exprimători, aşa că în orice lăture le uiţi la Icoană, pare că ochiu Maicii 
Preacurate te privesc, se uită îa tine cu milostivire, cu dragoste. Capul e plecat 
puţine spre stânga. Până acum nici un pictor, nici un zugrav nu a putut să deco- 
pieze această Icoană, aşa încât copia sa fie întru toate asemenea originalului, adică 
asemenea cu Icoana zugrăvită de popa Luca din Iclod. 


Privirea Maicii Domnului de la Nicula este atât de încântătoare şi fermecătoare, 
încât limba omenească nu o poate spune şi tălmăci. Dumnezeiescul prunc lisus are 
o înfăţişare strălucitoare, cu capul descoperit. Părul capului e negru. Fruntea Maicii 
Domnului este ascunsă într-un văl de coloare mai mult roşietică, peste care din 
afară pe creştet în jos atârnă o haină purpurie umbrită cu negru. Haina de sub văl 
este de coloare albastră. 


Pe vălul de pe capul Maicii Domnului şi pe umărul drept are câte o stea, cea de pe 
cap e mai mare, cu raze albe, iar cea de pe umăr mai mică şi toată e aurită. Maica 
Domnului ţine pe pruncul lisus în mâna stângă, iar mâna dreaptă o ţine pe piept. 
Dumnezeiescul prunc ţine mâna dreaptă arătând spre pieptul Maicii sale, iar în 
mâna stângă ţine un fel de hârtie răsucită. 


Cum priveşti Icoana în partea stângă sunt patru litere mari, care sunt litere greceşti: 
Maria Teotokos, adică Maria Născătoare de Dumnezeu. 


Întreaga icoană, împreună cu cei doi îngeri deasupra celor două colţuri, pare că 
vrea să dea ceea ce Sfântul Apostol şi Evanghelist Luca a vrut să dea Icoanei 
Maicii Domnului, pe care a zugrăvit-o el, şi care se cheamă Povăţuitoare. Adică 
această Icoană ne înfăţişează trăsurile pe care le au Icoanele răsăritene. 


Mai mult nu-ţi spun despre Icoană, iubite cetitorule, ci te rog să osteneşti şi să 
mergi în persoană să o vezi cu ochii tăi proprii... Aceasta va ajunge mai mult decât 
orice descriere fie cât de măiestrită... şi decât orice fotografie, de care vei găsi şi în 
această cărticică. 


4. Icoana în biserica parohială din Nicula 


Aşezându-se Icoana Maicii Domnului în biserica parohială din Nicula, ea a fost 
cinstită cu mare evlavie din partea credincioşilor creştini, locuitori ai satului, după 
cum e obiceiul de obşte al românilor, ca şi a răsăritenilor peste tot, de a prea mări şi 
lăuda pe Preasfânta Fecioară Maria. 


Vestea acestei frumoase Icoane a Preacuratei, zugrăvită în un fel atât de minunat de 
popa Luca din Iclod, s-a răspândit în tot jurul Niculei. Binecredincioşi creştini şi 
creştine veneau din toate satele din jur, ca să cerceteze această Icoană a Maicii 
Domnului, despre care se grăia cu atâta laudă şi mirare, şi să se închine Preacuratei 
Fecioare, Născătoarei de Dumnezeu. Se mirau cu toții de această Icoană de toată 
frumuseţea, simțindu-se adânc mişcaţi la privirea ei cu băgare de seamă. În 
sufletele bunilor creştini se deşteptau osebite simţăminte de evlavie şi de dragoste 
către Maica Domnului şi către dumnezeiescul Prunc. 


Intr-adevăr: simplicitatea lucrării acestei Icoane, farmecul privirii ochilor ei şi fru- 
museţea feţei Sfintei Icoane, sunt de ajuns să dovedească a fi lucrul unui cucernic 
zugrav românesc, cum a fost popa Luca din Iclod. 


Cumpărându-se această Icoană pe seama bisericii din Nicula, nu s-a avut în vedere 
să se cumpere vreo Icoană strălucită, de un mare preţ de artă, şi făcută cu multă 
măiestrie şi rafinărie sau fineaţă artistică: ci loan Cupşa a cumpărat această Icoană 
de la evlaviosul preot din Iclod, fiindcă văzându-o aşa frumoasă, deşi simplă, a 
socotit că va fi foarte potrivită pentru biserica din Nicula, şi va insufla multă 
evlavie, cucernicie şi dragoste către Preasfânta Fecioară Maria, Maica lui 
Dumnezeu, în toţi binecredincioşii creştini care o vor vedea... 


5. Plângerea Icoanei 


Vremurile de pe atunci erau nişte vremuri grele de războaie şi năvăliri a turcilor şi 
tătarilor. De o parte tătarii năvăleau în mai multe părți asupra moşilor şi 
strămoşilor noştri, prădând pe unde ajungeau. De altă parte împăratul Austriei 
Leopold, alungând pe turci din ţară, a făcut toate pregătirile ca Ardealul să treacă 
sub stăpânirea sa. Vremurile tulburate şi războinice pricinuiseră multe rele, neca- 
zuri şi neajunsuri. Dintre soldații împărăteşti un regiment era aşezat în Gherla, altul 
în Dej, unde era şi prefectura militară germană. 


În iarna anului 1694 vreo câţiva soldaţi germani (nemți) erau încartiruiţi şi în satele 
din jurul Gherlei şi Dejului, de o parte pentru ca să câştige mai uşor cele 
trebuincioase pentru hrană (alimentare), de altă parte pentru ca să controleze 
mişcarea poporului. 


În 15 februarie 1694 câţiva ofiţeri şi soldaţi din regimentul de călăraşi Hohen- 
zollern de la Gherla s-au dus la Nicula. Aceştia erau de religiune romano-catolică. 
Nefiind pe la ei biserici răsăritene (ortodoxe), au dorit să vadă biserica românească 
din Nicula. Întrând în biserică, şi uitându-se jur împrejur, ca să vadă rânduielile 
unei biserici răsăritene, şi-au oprit ochii asupra Icoanei celei nouă a Maicii 


Domnului. Se uită cu mare băgare de seamă la Icoană mirându-se de frumuseţea ei. 
Cum se uitau ei cu de-a amănuntul şi cu luare aminte la. Icoană, spre mai marea lor 
mirare văd, că Maica Sfântă din Icoană plânge, din ochii ei curgeau lacrimi 
adevărate. 


Uimiţi de această întâmplare minunată, de care ei. nu mai văzuseră în viaţa lor, au 
alergat la preotul din comună la „popa Mihaiu cum îi ziceau credincioşii, ca să-i 
spună ceea ce au văzut ei. Preotul Mihaiu era un bărbat de vreo 60 de ani, cinstit de 
toți sătenii niculeni, pentru viaţa sa cucernică şi evlavioasă şi pentru blândeţele şi 
bunătatea lui. 


Bunul preot Mihaiu, auzind de cele întâmplate în biserică, aleargă şi el la biserică, 
pătruns de frică şi cu smerenie în sufletul său... Sosind în biserică, însoțit de ofiţeri, 
soldaţi şi de alți credincioşi din sat, uitându-se şi el cu evlavie şi cu mare băgare de 
seamă; vede şi dânsul limpede, şi cu mare mirare, că Icoana cu adevărat 
lăcrimează. Femeile din comună, de faţă la această minune, cu năfrămile lor 
ştergeau lacrimile de pe faţa Maicii Domnului, care însă nu încetau. Căci acele 
lacrimi nu erau nişte mici stropi pe faţa Icoanei, ci erau ca nişte izvoare care 
curgeau din ochii Maicii Sfinte pe icoană şi se vărsau pe pământ. 


Vestea acestei minuni s-a răspândit cu iuţeala fulgerului în întreg satul Nicula, 
precum şi în comunele din jur. Din toate părțile alerga poporul la Nicula, ca să 
vadă această mare minune a lăcrimării şi plângerii Maicii Domnului. 


Biserica din Nicula în toate zilele era plină de credincioşi: bătrâni, tineri, bărbaţi şi 
femei, dornici să vadă cu ochii lor lăcrimarea Maicii Preacurate din Icoana popii 
Luca de la Iclod... De bună seamă, de va fi trăit pe atunci popa Luca, şi el va fi 
venit ca să vadă această minune, ce o face Icoana de dânsul zugrăvită. 


Lăcrâmarea, a ţinut, cu mici întreruperi din 15 februarie 1694, până în 12 mărțişor 
acelaşi an, adică 26 zile. Uneori întreruperile erau câte de trei zile, de altă dată însă 
plângerea ţinea neîntrerupt zile şi nopţi întregi, în aşa mare măsură, încât un tânăr 
român, care nu avea batistă sau nâfrămuţă, nu răzbea să şteargă cu degetul său 
lacrimile, ce curgeau jos pe pământ din ochiu Maicu Domnului. 


Tradiţia poporală susţine că toţi acei oameni, care au mers să vadă cum lăcrimează 
Icoana, nu au fost omorîţi de tătari ori de turci. Mulţi bolnavi, cuprinşi de boale 
grele, duşi fiind la Icoană s-au vindecat. 


Fiecare dintre cercetătorii acestei minuni, se uitau la Icoană din toate părțile, ca să 
se convingă pe deplin că lăcrimarea nu se întâmplă din vreo pricină omenească. 
Cercetătorii acestei lăcrimări, preoți şi credincioşi de rând, din tot jurul, români, 
nemți, unguri, nu au găsit nimic înşelător sau amăgitor în acest mare lucru. 


După vreo două săptămâni de la începerea lăcrimării Icoanei, a ieşit în faţa locului 
- la Nicula - căpitanul garnizoanei din Dej, de atunci: loan Vanner, împreună cu 
căpitanul Goncz Ruszkay şi contele (groful) Sigismund Korniş din Benediug, (azi 
Mănăstirea) lângă Dej, care mai târziu a ajuns cârmuitorul Ardealului. Aceştia au 
cercetat amănunțit Icoana, ca să se convingă că oare nu este la mijloc vreo 
înşelăciune? După cercetări serioase, au luat proces verbal, sau protocol în toată 
regula, în care au statorit, că de la 15 februarie până în 12 mărțişor Icoana Maicii 
Domnului din Ni-cula - cu puţine întreruperi - a lăcrimat ziua-noaptea.. Toate 
aceste ei le-au întărit şi cu jurământ. 


Prefectul regimentului împărătesc loan Vanner, de mai multe ori a şters lacrimile 
Preacuratei Fecioare cu năfrămuţa sa, pe care apoi, umplându-se de lacrimi, o arăta 


cu evlavie celor ce stăteau în jurul său. 


6. Mutarea Icoanei la Benediug 


Convingându-se sus pomenitul prefect al regimentului împărătesc loan Vanner 
împreună cu groful Corniş din Benediug, că această lăcrimare a Icoanei este un 
lucru mai presus de fire, deci o minune adevărată, groful Corniş, un bărbat evlavios 
şi mare cucernic - al Maicii Domnului, se hotă-reşte să ducă această minunată 
Icoană făcătoare de minuni, şi să o aşeze tocmai în frumosul său Castel din 
Benediug, nu departe de la Dej şi Gherla. La acel castel era mereu armată de pază, 
deci ca să nu se fure ori să nu se necinstească aceea mare comoară a Icoanei 
plângătoare a Maicii Domnului, în vremurile tulburi de atunci, groful înconjurat 
cu armată împărătească, în sunet de trâmbiţe şi fanfară şi de cântece bisericeşti, 
în mare procesiune de praznic alor mii de credincioşi din tot jurul, ba chiar şi din 
părţile mai depărtate ale Ardealului, cu cea mai mare paradă bisericească şi civilă, 
duce Sfânta Icoană de la Nicula la Benediug. românii, care însoțeau convoiul 
alcătuit în mare parte de străini, mergeau amărâţi şi mâhniți în sufletul lor, vărsând 
lacrimi de durere şi întristare, că li se duce o comoară atât de scumpă şi sfântă. 


Pe drumul câtră Dej ieşiră înainte în procesiune dejenii fără deosebire de religie, şi 
„ştergând cu năfrămi curate Icoana, îşi plângeau păcatele”. 


În ziua de 12 aprilie 1694, Icoana Maicii Domnului de la Nicula a fost aşezată în 
capela (mica biserică) Castelului din Benediug, în faţa directorilor civili şi militari, 
şi în faţa poporului, între cântări după rân-duiala bisericii romano-catolice. 


În răstimpul cântărilor şi rânduielilor bisericeşti de aşezare a Icoanei, o singură 
lacrimă s-a văzut în ochii Icoanei Maicii Domnului. Prin mijlocirea şi rugăciunile 
călduroase ale Preasfintei Fecioare de la Nicula, groful Corniş, de bună seamă de 
vechie obârşie românească, întocmai ca atâţia alţi grofi şi baroni din Ardeal, a do- 
bândit de la Dumnezeu darul de a i se naşte un fecior în familie... 


Satul Benediug, astăzi numit Mănăstirea, ajunge de acum înainte un însemnat loc 
pentru pelerinaj, la care aleargă credincioşi de toate stările, de toate vârstele, ca să 
se închine Maicii Domnului, şi să-l ducă fel de fel de daruri. 


7. Dovedirea oficială a minunii 


Dar ca să fie dovedită această minune şi pe cale oficială bisericească, contele 
Sigismund Corniş a luat în această privinţă toate măsurile cuvenite. În aceeaşi 
vreme ştiind prea bine contele, că această minunată Icoană făcătoare de minuni a 
Maicii Domnului, nu va putea rămânea multă vreme în curtea sa grotească, s-a 
îngrijit să aducă la curte pe cei mai destoinici pictori, care să decopieze această 
Icoană, dându-i forme zugrăviceşti cât mai fine, şi mai elegante decât cum a putut 


zugrăvi un biet preot român de pe acele vremuri... O astfel de copie este si Icoana 

din biserica Universităţii de la Cluj „, transportată (dusă) acolo după sfârşitul 
procesului de adeverire a minunii, despre care vom grăi mai Jos. 


Astfel dar pe când era Sfânta Icoană în Benediug, pentru adeverirea minunii a ieşit 
la faţa locului o comisie bisericească de trei părinți iezuiţi, bărbaţi plini de evlavie 
ŞI 1scusiţi în ştiinţă, în dreptul bisericesc, şi în toate ramurile sfintei teologii. 
Presidentul comisiei a fost Păr. Pavel Ladislau Baranyai, parohul romano-catolic 
(latin) din Alba-lulia, Ceilalți doi au fost Sigismund Vizkeleti şi Ştefan Csete 
preoți din Cluj. Aceşti trei preoți mergând şi în Nicula, şi în Benediug, au alcătuit 
cuvenitele procese verbale, însoţite de tot felul de dovezi despre lăcrimarea Sfintei 
Icoane. 


8. Readucerea Icoanei la Nicula 


Părinţii călugări iezuiți, împlinindu-şi cu sârguinţă slujba lor pentru care au fost 
trimişi din partea Bisericii — s-au folosit de toate mijloacele ca să se dea acestei 
Icoane cinstea cuvenită. Ei, fireşte, în marea lor dragoste faţă de biserica lor şi faţă 
de Maica Domnului, s-au hotărît să ducă Sfânta Icoană la Cluj. 


Aici însă au întâmpinat două mari piedici. Anume, groful Sigismund Corniş ar ti 
dorit ferbinte, ca Sfânta Icoană să rămână la curtea sa; de altă parte românii din 
Nicula au pretins sus şi tare ca Sfânta Icoană făcătoare de minuni a Maicii 
Domnului să rămână în biserica lor din Nicula, fiindcă Icoana este a lor, şi nobilul 
Cupşa din Nicula a cumpărat-o de la popa Luca din Iclod pe seama bisericii din 
Nicula. 


Deci pentru ca să se pună capăt acestei certe dintre două partide, după ce românii 
niculeni cu ameninţări cereau înapoi sfânta Icoană, care era a lor, ca să nu se 
ivească unele urmări mai serioase şi nevrednice de o cauză atât de sfântă, părinţii 


1 De fapt icoana Maicii Domnului din Cluj este cu totul astfel de pictura, osebită de icoanele ce 
se găsesc în vechile Biserici româneşti. Icoana din Cluj este o pictură lucrată de adevărat artist 
pentru credincioşi din oraş mare, cum era Clujul şi atunci. O astfel de icoană nu putea fi 
zugrăvită nicidecum de un simplu preot de la sate cum era popa Luca din Iclod. Că din vremea 
în care Sfânta Icoană a fost dusă la Benediug, s-au răspândit copii (parii) ale adevăratei icoane 
plângătoare în toată ţara, adică icoane zugrăvite după asemănarea celei de la Nicula, o spune şi 
Kadar Iosif în Monografia judeţului, la comuna Nicula. Aceasta o dovedeşte numitul scriitor, 
provocându-se la Arhiva bisericii evanghelice reformate din Dej. Drept aceea şi icoana din Cluj 
este numai 0 copie (parie) sau o icoană făcută după asemănarea celei de la Nicula. 


iezuiţi, împreună cu groful Sigismund Corniş, au hotărît ca Icoana să se dea înapoi 
niculenilor. 


Se susţine şi aceea că niculenii, însoțiți de mai mulți români din satele dimprejur, 
ca să dobândească Icoana făcătoare de minuni a Maicii Domnului, atât de scumpă 
românilor, fiindcă în sat românesc a lăcrimat şi a plâns atât de mult, au ieşit cu 
bâte, cu furci, cu coase - la Benediug, făcând mult sgomot şi pretinzând cu toată 
tăria să li se dea îndărăt Sfânta Icoană a Maicii Domnului, care este a lor. 


Astfel dar în Dumineca de după Crăciun a anului 1695, Sfânta Icoană a fost dusă 
înapoi la Nicula cu toată parada bisericească, spre mângâierea şi bucuria nespusă a 
credincioşilor români din Nicula şi jur, care îşi vedeau iar în mijlocul lor comoara 
cea mare a Icoanei plângătoare a Maicii Domnului. 


Groful în mânia sa, a pecetluit Icoana şi a pus pază aspră militară în jurul bisericii 
din Nicula, până când vor veni porunci mai înalte de la Mitropolitul Primate al 
Ungariei, de pe acele vremuri: Cardinalul Leopold Kolonits. 


Dar e lucru limpede, că odată văzându-se niculenii cu Sfânta Icoană la ei, nu vor 
mai îngădui nimănui să o ducă de la dânşii. 


Părintele loan Hodorean, în cărticica sa: „Istoria Icoanei P. C. V. Maria de la 
Nicula”, (Gherla 1898) la pagina 19 are următoarele: „Un moş bătrân din Nicula 
îmi povesti odată, că precum a auzit el din bătrâni vorbindu-se prin sat, generalul 
acela (adică prefectul), care a dus cu sila de la ei icoana în Benediug, s-a aşezat mai 
târziu la Sibiu. Acolo a fost lovit de o boală grea, încât viermi ieşeau din trupul lui, 
fiind el încă viu. lar după ce a murit, a trăznit de două ori în mormântul lui. Mi-a 
mai spus, că binefăcătoarea, care le-a dat îndărăt icoana şi le-a dăruit clopotele, a 
fost grofoaia din Benediug”. 


9. Adeverirea minunei 
Comisia bisericească a celor trei părinți iezuiţi, în pocesul canonic sau bisericesc 


pe care l-au luat pentru constatarea şi adeverirea acestei minuni a lăcrimării 
Icoanei, au ascultat mai mulți martori vrednici de toată credinţa. 


Intre aceşti martori, unii cu ochii lor au văzut lăcrimarea, alții au spus ceea ce 
auziră de la cei ce văzură cu ochii lor... 


Catalogul sau lista martorilor este precum urmează: 


1. Preotul Mihaiu, de 60 de ani, din Nicula. 

2. Sigimund Corniş, proprietarul castelului Benediug. 

3. Daniil Cosea, de 26 ani, servitorul lui Corniş. 

4. loan Kiss, nobil, care fiind calvin, în. urma minunei care a văzut-o, a trecut la 
religiunea romano-catolică, de 33 ani. 

5. Francisc Olasz, catolic, de 18 ani. 

6. Seyfridt Bartolomei, catolic, de 21 ani. 

7. loan Tămaş, de 45 ani. român. 

8. Dumitru Mureşan nobil român, de 60 ani. 

9. Ioan Cupşa, nobil român, de 50 ani. 


10. 
Il. 
12. 
13, 
14. 
15. 
16. 
17. 
18. 
19. 
20. 
21. 
Da, 
23, 
24. 

26. 

Nicolae Oombos, de 60 ani. 

Grigore Pop, de 35 ani. 

Ştefan Pop, nobil român, de 40 ani. 

Luca Porturaţ, nobil de 30 ani. 

Ioan Pop, nobil. 

loan David, pârcălab în Gherla. 

Mihai Cupşa, nobil de 76 ani. 

Ioan Pop, fiul preotului Mihai, de 16 ani. 
Samuil Pop, cantorul parohiei Nicula, de 25 ani. 
Damian Deac, de 20 ani. 

Vartolomei Oltean, primarul comunei Nicula. 
Petru Drăgan, de 20 ani. 

Petru Paşcu, de 25 ani. 

loan Podea, de 30 ani. 

Jacob Teodor, de 35 ani. 

Alexandru Podea, de 60 ani. 

Ioan Şimon, de 40 ani. 

Grigore Ghimba, de 25 ani. 


Toţi aceştia, ca bărbaţi vrednici de toată încrederea, precum şi alţii din comuna 
Nicute şi din Jur, împreună cu preotul, şi cu groful Sigismund Corniş, au întărit cu 
jurământul lor, minunea plângeri Icoanei. 


In temeiul acestui proces canonic sau bisericesc, icoana Maicii Domnului de la 
Nicula, a fost declarată: Icoană făcătoare de minuni. 


Virginis Claudiopolitanae", la pagina 138 se spune că toată chestiunea despre 
această Icoană, cu toate documentele, a fost trimisă la Viena. 


Tot în aceea carte, la paginile 143-145 se înşiră cei 27 martori de mai sus. Mai 
încolo se arată că soldaţii au spus şi numele altor martori, care toți au mărturisit 
minunea. Toţi aceşti martori nu au avut nici un interes de a spune neadevărul, nu 
au fost plătiți de nimeni, se bucurau de simţuri deplin sănătoase, erau în vârstă 
potrivită de a cunoaşte şi a spune adevărul... Ei au mărturisit despre plângerea 
Sfintei Icoane, chiar şi când Icoana a fost dusă de la ei în loc străin. 


Parohul locului nu numai a întănit cu jurământ cele întâmplate, ci întreg satul 
încredinţat grijei şi păstoririi sale sufleteşti a jurat, că toți au văzut plângerea 
Maicii Domnului din Icoană, împreună cu soldaţii care au fost atunci de faţă; că ei 
au şters lacrimile de pe fața Maicii Domnului... Toţi au mărturisit pe faţă, că nu 
poate fi la mijloc nici o înşelăciune, nici o măiestrie ori meşteşug. 


Groful Sigismund Corniş a jurat, că nu numai a văzut icoana plângând, ci a cercat 
toate împrejurările, a fost cu băgare de seamă şi a controlat pe fiecare în deosebi, 
ca să nu facă vreo înşelăciune. 


In aceeaş carte apoi se spun următoarele : „Cine va înşira cu numele oamenii din 
întreg satul, cine mulţimea de popor, ce alerga să vadă minunea, şi alți martori a 
căror nume se păstrează în arhivă, şi se pot vedea în orice zi... Un exemplar din 


acest Catalog, scris cu mâna proprie, provăzut cu sigile şi închis, l-au trimis la 
Viena, ca să-l cerceteze Judecătorii în drept". 


Mănăstirea Nicula 


Mănăstirea Nicula, renumită pentru icoana făcătoare de minuni a Maicii Domnului 
cu Pruncul, se află la numai trei kilometri distanță de oraşul Gherla, în localitatea 
Nicula, între multe dealuri împădurite. 


Anual, în ziua de 15 august, când mănăstirea îşi serbează hramul, anume 
Adormirea Maicii Domnului, mii de pelerini, atât din ţară, cât şi de peste hotare, se 
adună în poienile din jurul bisericii, închinându-se şi nevoindu-se după puteri. 


In anul 1699, în contextul unirii cu Roma, motivată politic şi financiar, din aceasta 
născându-se multe abuzuri, la sfârşitul secolulului al XVII-lea, iezuiţii din 
Transilvania au consemnat lăcrimarea icoanei de la Mănăstirea Nicula. 


Mănăstirea Nicula - scurt istoric 


Mănăstirea Nicula este o mănăstire în jurul căreia a luat naştere unul dintre cele 
mai mari pelerinaje, atât din ţară, cât şi din lumea ortodoxă. Potrivit celor 
însemnate pe harta losefina a Transilvaniei, mănăstirea există pe actualul 
amplasament şi în perioada anilor 1769-1773, când a avut loc cartografierea 
satului şi a mănăstirii. Mănăstirea a fost construită de către contele Sigismund 
Kornis, ajutat de către credincioşii din Nicula. 


Mănăstirea Nicula a fost ridicată pe urmele unei alte biserici. Vechea biserică a 
mănăstirii de la Nicula a fost construită între anii 1700 - 1705, complet din piatră. 
Biserica din lemn de la Nicula a ars într-un incendiu, în anul 1973, în locul ei fiind 
adusă biserica de lemn din satul Nasal Fanate. Mica biserică de lemn, care datează 
din secolul al XVII-lea, a adăpostit icoana făcătoare de minuni până în anul 1898, 
când a fost mutată în biserica mare. 


În anul 1948, odată cu scoaterea Bisericii Romane Unite cu Roma în afara legii, 
mănăstirea greco-catolică de la Nicula a fost închisă, iar călugării bazilieni au fost 
arestaţi. Ieromonahul Leon Man, stareţul mănăstirii, a fost întemnițat de comunişti 
şi a murit în închisoare. 

În dată de 18 decembrie 1948, comuniştii au instalat la Nicula primul stareţ 
ortodox, în persoana ieromonahului Varahiil Jitaru, născut în anul 1913, în 
localitatea Pângăraţi, judeţul Neamţ. Ca urmare a refuzului călugărilor ortodocşi de 
a restitui mănăstirea, Episcopia de Cluj Gherla a iniţiat, după anul 1989, un proces 
pentru recuperarea lăcaşului de cult. 


Mănăstirea mai păstrează o biserică de lemn de la mijlocul secolului al XVI-lea, la 
care s-a intervenit pentru o reparaţie capitală, în anul 1974, iar între anii 1997 - 
2004 au fost ridicate alte două clădiri noi. În anul 2001 a fost începută construcţia 
unei noi biserici, din cărămidă. 


În anul 2001 s-a început construcţia unei biserici noi, a unui Centru de Studii 
Patristice şi Ecumenice şi a unei Case de creaţie. În cadrul Mănăstirii Nicula 
funcționează un muzeu de cărţi vechi, icoane pe sticlă şi lemn, aici fiind un vechi şi 
vestit centru de realizare a icoanelor pe sticlă cu o tradiţie de sute de ani. 


Prin intermediul şcolii de iconari de la Mănăstirea Nicula, a pătruns în Transilvania 
tehnica picturii pe sticlă, acest obicei avându-și originea în Boemia, Austria şi 
Bavaria, zone în care tradiţia manufacturilor de sticlărie s-a împletit cu 


religiozitatea populară catolică. Între artiştii mai cunoscuţi care au activat la Nicula 
se număra Emil Weib, Moritz Hachmann şi Karl Muller. 


Icoana Maicii Domnului de la Mănăstirea Nicula 


Icoana Maicii Domnului de la Nicula, în jurul căreia s-a şi dezvoltat pelerinajul şi 


mulțimea rugăciunilor pelerinilor, a fost zugrăvită în anul 1681, de către preotul 
zugrav Luca, din localitatea Iclod. Icoana este realizată pe scândura de brad, 
întărită cu două cingătoare de brad, în grosime de doi centimetri. 


Potrivit unui proces verbal, scris de câţiva militari austrieci, icoana Maicii 
Domnului cu Pruncul, aflată astăzi la Nicula, a lăcrimat în mod continuu, între 15 
februarie şi 12 martie 1699. 


În vremurile de grea încercare, în perioada comunistă, fostul îngrijitor al mănăstirii 
a salvat icoana, zidind-o într-unul din pereţii casei sale. Abia în anul 1964, în 
pragul morţii, el a mărturisit cele despre icoana stareţului ortodox al mănăstirii. 
Icoana a fost adusă la mănăstire însă, la doar câteva zile, ea a fost confiscată de 
către comuniști. 


La insistenţele episcopului ortodox Teofil Herineanu, icoana a fost pusă în capela 
Institutului Teologic Ortodox din Cluj Napoca. În anul 1991, icoana a fost 
restaurată într-un mod nu foarte bun, la Muzeul Naţional de Istorie a Transilvaniei 
din Cluj, după care a revenit la Mănăstirea Nicula. 


Icoana este cunoscută pentru puterile ei tămăduitoare, sunt mulţi oameni care s-au 
vindecat de boli incurabile, inclusiv de cancer, sunt multe familii care au dobândit 
prunci după ce s-au închinat la icoană şi poate cea mai mare minune e faptul că 
există, în inima Transilvaniei o obşte monahală şi un aflux foarte mare de pelerini. 


Mănăstirea Nicula - date de contact 
Mănăstirea Nicula, localitatea Nicula, Cod: 407278, Nicula, judeţul Cluj, România. 


Telefon: +40 (264) 241.835 
Fax: +40 (264) 244.901 


Telefon mobil: +40 (723) 372.698 
Email: manastireanicula Qyahoo.com 
http://www .manastireanicula.ro/index.php ?categorvz=istoric&lang=ro 

Mănăstirea Nicula - persoane de contact 


Stareţ: Arhim. Andrei Coroian - tel: +40 (723) 564.377 
Egumen: Protos Nicolae Moldovan - ţel.: +40 (722) 339.809 
Econom: lerom. Nicodim Pop - ţel.: +40 (721) 727.637 
Eclesiarh: Ierom. Calinic Stupinean - tel: +40 (741) 422.816 


PR. y 


V 


7 O pO5OX 


e 


EI n iz 7 
pa: CALIF 


= 


ca 


> FOJO: ORICCIIIV: ORNOBOX 


AN 
ARAN e 
O NN Ag 


CER CAR COC lana +. 
Se at cad 
WU Scoou AI tie ii 
aceia tuia dit se ++ 
ÎN ă NN SI h 
ANU AO 4 


pa ] 
AIR 


[ji Dida Dă 
2 290 Rae Col 


AM f 
De e au 
77 nr A 
CIA € 
N 2 UI 
Bud $ i LE d 
[$ A 
- 7 
E d Na 
Î 
| 


pepe pasarea pasare 


i 


pp ; 
Pi a) 7, : 


E “A 


Teodor Danalache - Icoana Maicii Domnului de la Mănăstirea Nicula 


Icoana Maicii Domnului cu Pruncul, de la Mănăstirea Nicula, aflată în judeţul Cluj, 
la numai trei kilometri distanță de Gherla, este una dintre cele mai renumite şi 
cunoscute icoane din ţară, în jurul acesteia adunându-se, anual, zeci de mii de 
pelerini. 


Anual, biserica este înconjurată de pelerini, mergând în coate şi în genunchi, ca 
jertfă pentru iertarea păcatelor. Icoana este cunoscută pentru puterile ei 
tămăduitoare, sunt mulţi oameni care s-au vindecat de boli incurabile, inclusiv de 
cancer, sunt multe familii care au dobândit prunci după ce s-au închinat la icoană şi 
poate cea mai mare minune e faptul că există, în inima Transilvaniei o obşte 
monahală şi un aflux foarte mare de pelerini. 


"Unele icoane sunt vindecătoare de boli, izgonitoare de duhuri rele, iar altele 
sunt aducătoare de ploi binecuvântate şi protectoare ale mănăstirilor şi familiilor 
credincioase. Fără îndoială, toate icoanele sunt făcătoare de minuni şi 
ajutătoare credincioşilor. Dar unele poartă o harismă specială, pe care o simte 
numai cel ce se roagă mult şi cu lacrimi în faţa sfintelor icoane" (Arhimandritul 
Ioanichie Bălan). 


Icoana Maicii Domnului de la Mănăstirea Nicula, în jurul căreia s-a şi dezvoltat 
pelerinajul şi mulţimea rugăciunilor pelerinilor, a fost zugrăvită în anul 1681, de 
către preotul zugrav Luca, din localitatea Iclod. Icoana este realizată pe scândură 
de brad, întărită cu două cingătoare de brad, în grosime de doi centimetri. 


Potrivit unui proces verbal, scris de câţiva militari austrieci, icoana Maicii 
Domnului cu Pruncul, aflată astăzi la Nicula, a lăcrimat în mod continuu, între 15 
februarie şi 12 martie 1699. Până să ajungă la mănăstirea Nicula, icoana a poposit 
şi în castelul guvernatorului Transilvaniei, Sigismund Kornis, în Benediugu 
Dejului. Icoana a fost adusă la castel în anul 1713, iar după o perioadă oarecare de 
timp, ea a fost adusă în mănăstirea Nicula. 

Icoana Maicii Domnului a fost încredinţată călugărilor de la Nicula de către nobilul 
local loan Cupsa. Călugării au aşezat icoana într-o strană de lemn, în biserica 
mănăstirii. 


In perioada interbelică Biserica Ortodoxă Română a organizat o propagandă 
intensă împotriva pelerinajelor de la Nicula, aceasta aflându-se, la acea dată, în 
mâna greco-catolicilor. Atunci, se spunea că cercetările istorice dovedesc că la 


Nicula e numai o pseudo-icoană, iar originalul s-ar afla la Biserica Piariştilor din 
Cluj. 


În anul 1948, odată cu scoaterea Bisericii Romane Unite cu Roma în afara legii, 
mănăstirea greco-catolică de la Nicula a fost închisă. În data de 18 decembrie 
1948, comuniştii au instalat la Nicula primul stareţ ortodox, în persoana 
ieromonahului Varahiil Jitaru, născut în anul 1913, în localitatea Pângăraţi, judeţul 
Neamţ. 

În vremurile de grea încercare, în perioada comunistă, fostul îngrijitor al mănăstirii 
a salvat icoana, zidind-o într-unul din pereţii casei sale. Abia în anul 1964, în 
pragul morţii, el a mărturisit cele despre icoană stareţului ortodox al mănăstirii. 
Icoana a fost adusă la mănăstire însă, la doar câteva zile, ea a fost confiscată de 
către comunişti. 


La insistenţele episcopului ortodox Teofil Herineanu, icoana a fost pusă în capela 
Institutului Teologic Ortodox din Cluj Napoca. În anul 1991, icoana a fost 
restaurată într-un mod nu foarte bun, la Muzeul Naţional de Istorie a Transilvaniei 
din Cluj, după care a revenit la Mănăstirea Nicula. 


Icoana de la Nicula este preţuită în mod deosebit şi în lumea romano-catolică. 
Astfel, în anul 1767, papa Clement al XIII-lea a acordat "indulgenta plenară" 
tututor pelerinilor ce călătoresc la Mănăstirea Nicula, spre a se închina icoanei, în 


zilele de 15 august şi 8 septembrie. În anul 1928, papa Pius al XI-lea numeşte 
locaşul drept "sanctuar marian", adică închinat Maicii Domnului într-un mod 
deosebit. 


Icoana făcătoare de minuni de la Nicula 


Cine ar putea spune că n-a auzit de Mănăstirea Nicula? Dar despre icoana de aco- 
lo? Cu cât mai cunoscută cu atât mai greu de vorbit despre ea. Dar, pentru că 
mintea noastră este obişnuită să rețină mai degrabă generalităţile şi mai puţin deta- 
liile, o revedere a istoricului icoanei de la Nicula şi a câtorva minuni ne-ar putea 
ajuta. 


Icoana a fost pictată în anul 1681 de inspiratul preot Luca din Iclod şi este „soră” 
cu icoanele de la Mănăstirea Strâmba din Sălaj şi de la biserica din Ilişua, astăzi în 
Muzeul Mitropoliei Clujului. Cel care a comandat-o şi dăruit-o bisericii din Nicula 
a fost nobilul român loan Cupcea. 


Pictura este realizată pe o scândură de 2 cm, cu 86 cm înălțime şi 65 cm lățime. Ca 
tipologie teologică ea este încadrată în categoria Hodighitria, Indrumătoarea sau 
Călăuzitoarea. (http://www.manastireanicula.ro) 


Icoana a devenit cunoscută în tot imperiul Austo-Ungar la mai bine de un deceniu 
după pictare, în 15 februarie 1699, când a lăcrimat. A lăcrimat nu mai puţin de trei 
săptămâni timp în care a fost observată de sute de oameni, dintre cei cu stare până 
la cei mai simpli. Țăranul niculean știa deja că icoana este miraculoasă. Mulţi au 
trăit, în puţinii ani de când era în sat, bucuria tainică a vindecările, de acum însă 
Icoana lor a devenit cunoscută în toată lumea. De acum, cete, cete de pelerini vor 
veni să caute alinare la Maica Domnului al cărei har învăluie Nicula cu a sa icoană. 


Bucuros de celebritatea adusă peste noapte ținuturilor sale şi simțind o nouă 
oportunitate, guvernatorul Sigismund Korniș s-a decis să mute icoana cu mare fast 
la castelul său din Benediuc. 


Credincioşii niculeni n-au suportat privațiunea și, dacă pentru oprobiul social n-au 
avut curaj să se revolte, pentru Maica Domnului au făcut-o. Aşa l-au convins pe 
guvernator că icoana nu e proprietatea lui, ci darul Precastii pentru oropsiții români 
din ținutul Gherlei. 


Două perioade, destul de îndelungate, icoana a fost scoasă de la închinare. În pe- 
rioada 1714-1782, a fost îngropată în pământ, iar între 1948-1962 ascunsă de 
autoritățile comuniste, tăinuită prin zidire în geamul casei lui Vasile Chezan din 


Lunca Bonţului. 

Dacă în prima ei captivitate, românii se confruntau cu ofensiva austriacă şi 
impunerea catolicismului cu tunurile Mariei Tereza şi a predecesorilor ei, în seco- 
lul de puțin trecut, în timpul celei de-a doua izolări, românii erau sub asediul ideo- 
logie ateiste de sorginte sovietică. 


După găsirea ei în 1962 a fost ridicată de autoritățile comuniste şi dusă la Cluj, la 
sediul Arhiepiscopiei Vadului, Feleacului și Clujului. Restaurată în anii 1990- 
1991, icoana a fost reaşezată în Mănăstirea Nicula printr-o procesiune demnă de 
statutul ei de icoană făcătoare de minuni. 


Şi pentru că vorbim de minuni ne vom opri la acest subiect. 


Părintele Andrei Coroian, fostul stareț al Mănăstirii Nicula a cules o seamă de 
minuni pe care Maica Domnului, prin icoana de la Nicula le-a săvârșit. (Ar- 
him.Andrei Coroian, Sfânta Icoană a Maicii Domnului de la Nicula şi Minunile Ei, 
Ecclesia, 201 1, pp.19-50) 


Una dintre cele mai cunoscute îl are în centru pe un creştin din zona Bârgăului. 
După ce a luptat în cel de-al doilea Război Mondial, a rămas cu afecțiuni severe 


care, în cele din urmă, au dus la paralizie. Familia l-a adus la Nicula într-un car, iar 
el, din ceea ce avea să relateze mai târziu, şi-a pus gândul în rugăciune şi a promis 
că dacă va fi vindecat va face drumul mănăstirii de 12 ori pe jos. Distanţa nu era 
MICĂ, iar angajamentul pe măsură. A venit în car şi a mers pe lângă car, a promis 
de douăsprezece ori, a revenit de optsprezece, de fiecare dată pe jos.( Ar- 
him.Andrei Coroian, Sfânta Icoană a Maicii Domnului de la Nicula şi Minunile Ei, 
Ecclesia, 2011, p.25) 


O altă minune impresionantă în felul ei o are în centru pe o femeie singură şi rugă- 
toare. Neavând nici o rudă, pe nimeni care să o îngrijească, totodată fiind și în 
vârstă, s-a rugat mult Maicii Sfinte să-i descopere ceasul morții pentru a nu rămâne 
povară pe umărul sătenilor. După multă rugăciune i s-a descoperit, aşa că ea, cum- 
părându-şi cele necesare îngropării, în seara dinaintea morții a aşezat sicriul pe 
locul potrivit, şi acolo şi-a dat ultima suflare. Vecinii au aflat-o acolo şi s-au minu- 
nat, întrucât ea le vorbise de rugăciunea ce-a înălțat-o către Regina Cerului.( Ar- 
him.Andrei Coroian, Sfânta Icoană a Maicii Domnului de la Nicula și Minunile Ei, 
Ecclesia, 201 1, p.24) 


Ar fi mii şi mii de minuni de relatat, pe unele le-aţi trăit chiar dumneavoastră, cei 
care ascultați aceste cateheze, dar ne vom opri la o a treia. 

În 1995 a venit la Nicula o femeie ce trăia în Braşov. Fusese internată cu ceva vre- 
me în urmă la Cluj şi, înainte de Sfintele Paşte a fost trimisă acasă. Avea apro- 
ximativ 65 de ani şi un cancer în fază terminală. A cerut binecuvântare să rămână 
în mănăstire până după sărbătoare, şi să se roage Maicii Domnului, ca apoi să 
moară împăcată. Și acestei femei 1-a ascultat Dumnezeu rugăciunea prin inter- 
cesiunea Maicii Domnului. În iunie, când a revenit la mănăstire, i-a spus părintelui 
care o primise să se roage, că doctorii şi-au făcut cruce văzând analizele şi, i-au 
declarat șocați, că s-a vindecat. Ani de zile după aceea a revenit la Maica Domnu- 
lui pentru a-i mulțumi. (Arhim.Andrei Coroian, Sfânta Icoană a Maicii Domnului 
de la Nicula și Minunile Ei, Ecclesia, 2011, p.26) 


Și această cateheză o închei tot cu îndemnul, mai ales că e atât de aproape, să 
lăsăm confortul de o parte şi mergem să o căutăm pe Maica Domnului la Nicula, 
chiar dacă nu avem nici o suferință. Amin! 


Biblografie orientativă: 
— Arhim. Dumitru Cobzaru, Monografia Mănăstirii „Adormirea Maicii 
Domnului” Nicula, Ecclesia, Cluj-Napoca, 2010. 
— Arhim. Andrei Coroian, Sfânta Icoană a Maicii Domnului de la Nicula şi 
Minunile Ei, Ecclesia, Cluj-Napoca, 2011. 


http://w ww .manastireanicula.ro 
http://w ww .crestinortodox.ro/biserici-manastiri/manastirea-nicula- 
adormirea-maicii-domnului- 120794.html 

Ne vorbeşte părintele Andrei de la Deva (1): Icoana de la Nicula 


în: d 


Străvechi centru de credinţă şi de cultură românească, Mânăstirea Nicula este una 
dintre cele mai importante ale Transilvaniei, unică într-un fel prin marile pelerinaje 
anuale, ce se fac aici în ziua de 15 august, praznicul adormirii slăvitei Născătoare 
de Dumnezeu şi pururea Fecioara Maria. 


Incă din jurul anului 1300, tradiţia păstrează amintirea unui pusnic cu viaţă sfântă — 
ieroschimonahul Nicolae, care trăind aici a împrumutat numele său mânăstirii şi 
satului Nicula aşezat la poalele dealului. 


Despre sat prima însemnare care îi confirmă existența, datează din anul 1326, iar 
mânăstirea, prin documente scrise este atestată ceva mai târziu, in jurul anului 
1552. Rolul duhovnicesc şi cultural al mânăstirii Nicula, pentru credincioşii 
ortodocşi români din Transilvania, a avut şi are o importanță covârșitoare. Acest 
s-a lucru dovedit mai ales în vremurile grele, vremuri de dureri şi de întristare, 
vremuri de nelinişte şi de tulburare pentru Biserică şi societate. Atunci sfânta 
Fecioara Maria, Maica Fiului lui Dumnezeu şi Maica duhovnicească a 
credincioșilor, ocrotitoarea cea tare tuturor creştinilor, îşi arată ajutorul şi puterea 
ei nebiruită, rolul ei de călăuzitoare-odighitrie, a oamenilor către Hristos, 
adevăratul Dumnezeu. Intervenţia puternică şi salvatoare a Maicii Domnului, care 
s-a făcut arătată de multe ori în istorie, la mânăstirea Nicula, sfânta Fecioară 
Maria o face prin sfânta ei icoană făcătoare de minuni. 


Odată cu sălăşluirea aici a minunatei icoane, pentru aceasta mânăstirea începe 
practic o nouă istorie. O istorie plină de slavă şi de umilinţă în acelaşi timp, în care 


străluceşte deopotrivă durerea sfântă a jertfei Crucii şi lumina veşnică şi 
netrecătoare a Învierii. Mânăstirea întru începuturile ei a fost o modestă, dar 
izvorâtoare de lumină, vatră isihastă.  Pătrunsă de liniştea codrilor şi de focul 
iubirii dumnezeieşti, de albastru cerului şi de dorul împărăției celei de Sus, de 
curăţia văzduhului şi de verdeaţa odihnitoare a pajiştii, de frumuseţea multicoloră 
a florilor de câmp împletite cu frumuseţea vieții duhovniceşti izvorâtoare de 
multe daruri, care este consumată tainic între arderea pâlpâietoarere lumânărilor şi 
a rugăciunilor fierbinți. 


Sihăstria cuviosului avva Nicolae s-a făcut mai apoi o vatră revărsătoare de 
lumină şi de credință, de mângâiere şi de nădejde pentru credincioşii satelor din 
Jur, locuite de ţărani în majoritatea lor. Aici a funcţionat, secole de-a rândul o 
renumită şcoală de pictură, dar şi o şcoală pentru copiii sătenilor. În timpul 
domniei sale (1457-1504) sfântul Ştefan cel Mare, a întărit mânăstirea Nicula din 
eparhia Vadului, cu călugări-iconari de la mânăstirea Voroneţ, unde era stareţ 
cuviosul Daniil Sihastrul. 


Marele profesor şi om de cultură loan Apostol Popescu (1920-1984) îndrăzneşte să 
spună că aici la Nicula ar fi fost preparat celebrul albasru de Voroneţ, când marele 
voeivod a construit mânăstirea de acolo, închinată Sfântului Mare Mucenic 
Gheorghe. 


La vremea sorocită mănăstirea Nicula a gustat şi ea, din potirul amar al 
suferințelor şi al nenorocirilor venite de la Curtea vieneză. Din ordinul crăiesei 
Maria Tereza , docil dus la îndeplinire de către generalul Adolf Bukov, s-au 
distrus aproape două sute de mânăstiri ortodoxe şi odată cu ele monahismul 
ortodox transilvan. Dacă la anul 1730, o hartă cu Ungaria mare de atunci, 
prezenta mânăstirea Nicula, ca un puernic complex monahal, cu biserică din zid şi 
zece clădiri existente, la sfârşitul secolului al IX-lea, aici nu mai exista decât o 
veche biserică din lemn care a adăpostit vreme îndelungată sfânta icoană făcătoare 
de minuni a Maicii Domnului. Vechea biserică din lemn a fost mistuită de flăcările 
unui incendiu în anul 1973. Un an mai târziu cea actuală i-a luat locul, adusă fiind 
din satul Năsal-Fânaţe, data costruirii ei fiind anul 1650. Intrată în posesia şi 
administrarea Bisericii Greco-catolice, mânăstirea nu a mai avut viaţă monahală 
propriu-zisă, cu călugări —vieţuitori, cu slujbe de zi şi de noapte. Slujbele se ţineau 
doar la marile sărbători ale Maicii Domnului, Naşterea, Buna-Vestirea şi 
Adormirea ei. 


Pentru evlavia credincioşilor, care continuau să vină în număr mare la Nicula, s-a 
construit biserica din zid, între aniil875-1879. Ea a fost costruită prin strădania 


profesorului Mihail Ivaşco, în stil neo-roman, căruia 1 s-au adăugat mai târziu 
(1909-1910), pridvorul şi cele două turle. O scurtă perioadă 1936-1948, s-a 
încercat înfiriparea unei obşti monahale de către un vrednic egumen, părintele 
Leon Man. După revenirea mânăstirii în sânul Bisericii Ortodoxe, în anul 1948, 
tânăra obşte vemtă de la Mânăstirea Secu în frunte cu părintele stareţ 
Arhimandritul Varahiil Jitaru, s-a confruntat cu starea dezastruoasă în care au găsit 
mânăstirea, precum şi cu anii de prigoană şi dictatură comunistă. Dintre stareți mai 
importanţi din această perioadă, au fost părintele Mihail Goia, devenit apoi renumit 
stareț al mânăstirii Topliţa. Părintele Arhimandrit Serafim Măciucă (stareţ între 
anii 1960-1969) cel care în anul 1962 la 30 ianuarie, a găsit sfânta icoană a Maicii 
Domnului, ascunsă de către călugării uniţi. Părintele Arhimandrit Cleopa Nanu ( 
stareţ între anii 1969-1991),este cel care avut cea mai îndelungată şi rodnică 
stăreție,din perioada grea a dictaturi comuniste. 


După anul 1990 încet, încet după multe greutăți şi poticniri, viața monahală a 
început să se dezvolte şi să i-a avânt. Aceasta în special, datorită a trei evenimente 
importante, petrecute în istoria mânăstirii, în perioada de după revoluția din 
decembrie 1989. Readucerea de la Arhiepiscopia din Cluj, în biserica mânăstirii, a 
sfintei icoane făcătoare de minuni a Maicii Domnului cu ocazia praznicului Bunei- 
Vestiri, 25 martie 1992. Datorită ei mânăstirea a devenit un izvor pururea curgător 
de har şi binecuvântare, fapt care a sporit mereu, numărul şi râvna vieţuitorilor, 
precum şi a credincioşilor care vin aici. 


Al doilea fapt important petrecut în aceiaşi perioadă, a fost numirea de către 
Preasfinţitul Episcop dr.Irineu Pop Bistriţeanul, (astăzi Arhiepiscopul Alba-luliei) 
ca stareţ al mânăstirii Nicula a cunoscutului, apreciatului şi iubitului duhovnic din 
municipiul Cluj —Napoca, părintele Vasile Fluieraş, actualmente episcop vicar al 
Arhiepiscopiei noastre, din oraşul amintit. 


Sub oblăduirea şi grija duhovnicească a Preasfinţiei Sale, au venit numeroşi tineri 
care s-au format ca monahi, ca preoți şi duhovnici, mai apoi ca stareți sau chiar 
episcope (de pildă preasfințitul Timotei, episcopul Spaniei şi Portugaliei) care 
astăzi slujesc în mânăstiri importante, din arhiepiscopia Vadului, Feleacului şi 
Clujului sau în alte locuri. Al treilea fapt de mare importanţă a fost venirea la Cluj 
ca arhiepiscop, iar mai apoi ca mitropolit, a cunoscutului teolog, literat, scriitor, 
poet, dramaturg, memorialist, om de cultură, mărturisitor şi patriot, arhimandritul 
Bartolomeu Valeriu Anania (1921-2011). Înaltpreasfinţiei sale i se datorează 
renaşterea şi propăşirea unică în istoria ei, atât a arhiepiscopiei Clujului, ridicată la 
rang de mitropolie în martie 2006, cât şi rectitorirea mânăstirii Nicula, care 1-a 
devenit din anul 1997, a doua reşedinţă. Aici în acest loc de har ales de Maica 


Domnului, pe care părintele mitropolit Bartolomeu l-a iubit atât de mult şi-a 
strămutat atelierul biblic, isprăvind diortosirea Sfintei Scripturi începută la Văratec. 
Petrecea aici de regulă a doua parte a săptămânii, în munca scrisului, în meditaţie 
şi în rugăciune. Pentru rectitorirea mânăstirii s-a gândit împreună cu părintele 
stareţ Dumitru, şi părinți din consiliu de conducere, la un proiect care să 
cuprindă un ansamblu monahal şi cultural vrednic de renumele Niculei şi în acelaşi 
timp folositor lucrării duhovniceşti, misionare, culturale şi artistice ce se 
desfăşoară aici. Din ansamblu elaborat în anul 2002, face parte din noua biserică- 
catedrală, casa de creație devenită „casa mitropolitul Bartolomeu””, centru de studii 
patristice şi catehetice, bibliotecă, muzeu, stăreția, un nou corp monahal şi 
administrativ, clopotniţă, arhondaric, pangar şi poartă de intrare, ateliere de pictură 
şi sculptură. 


Toate activitățile duhovniceşti, administrative-gospodăreşti şi culturale, sunt 
patronate şi spijinite de către Maica Domnului, Sfânta Fecioară Mania, adevărata 
stareță şi egumenă a acestei mânăstiri. 


Sfânta icoană a Maicii Domnului de la Nicula fost pictată de către preotul 
ortodox Luca, din comuna Iclod, judeţul Cluj, în anul 1681. Ea s-a pictat la 
cererea şi pe cheltuiala nobilului român loan Cupşa din Nicula, care a donat-o 
bisericii din acest sat. Fără îndoială că preotul iconar Luca, a fost un om viaţă 
duhovnicească aleasă, dublată de un real talent artistic. Cu penelul său măiestrit a 
zugrăvit şi multe alte icoane, dintre care se păstrează unele până în zilele 
noastre. Trei dintre ele sunt făcătoare de minuni. 
> Una existentă la mânăstirea Strâmba, din judeţul Sălaj numită „Dulcea 
sărutare "" iar 
> cealaltă în biserică sfinţii apostoli Petru şi Pavel, măreaţa catedrală ce se 
construieşte în cartierul Mănăştur din municipiului Cluj-Napoca. 
> A treia cea mai renumită, cea mai iubită şi mai cinstită pentru multele ei 
minuni şi binefaceri, este cea de la Mânăstirea Nicula. Renumele şi minunile 
ei binefăcătoare au depăşit demult graniţele ţării şi bisericii noastre 
româneşti, fiind fără îndoială, numărată şi venerată, între cele mai vestite 
icoane făcătoare de minuni ale ortodoxiei universale. 


Zugrăvită după rânduiala erminiei bizantine, încadrată în categoria odighitria 
(îndrumătoarea), ea s-a remarcat dintru început prin frumuseţea ei artistică, dar mai 
mult decât atât printr-o cerească frumuseţe duhovnicească. Un document de la 
anul 1736, primul cunoscut, descrie frumuseţea plină de splendoare şi măreţia 
plină de har a Persoanelor zugrăvite în sfânta icoană,scriind: „Chipul Maicii 
Fecioare şi al Fiului pe care-L ţine în braţul stâng, cuprinde întreaga icoană 


într-o proporţie potrivită. Faţa Maicii Domnului e lungăreaţă de culoarea 
spicului de grâu, mai roşie în ambele obrazuri, cu ochii negrii, iar corpul 
înclinat puţin, cu o privire plină de graţie şi cu atât mai fermecătoare, fiindcă 
până acum nici un penel nu i-a redat aşa splendoarea şi farmecul ei ceresc. 
Micuţul are o înfăţişare strălucitoare, cu capul descoperit. Maica îşi atinge 
sânul, fruntea ei fiind ascunsă într-un văl de culoarea cerului, peste care din 
afară peste creştet se lasă o haină purpurie umbrită cu negru şi vânăt. Întreaga 
icoană imitează ceia ce a vrut sfântul evanghelist Luca să deie icoanei sale. 
Afară de acestea Fecioara are două stele pe haină, una pe creştet, cealaltă pe 
umărul drept. Capetele ambelor figuri le înconjoară o glorie strălucitoare”. 


În continuare, privind sfânta icoană, vedem că mâna dreaptă a sfintei Fecioare este 
îndreptată spre Fiul ei, arătând originea Lui divină, dar şi prezentându-se pe sine ca 
ceia ce arată calea. Ea prin smerenia, curăţia şi iubirea ei, ne arată calea care 
conduce sufletele spre Hristos-Dumnezeul Om, ca unic Mântuitor al nostru. lar 
Pruncul deşi este purtat şi ţinut în braţe de Maica Sa, braţul ei fiind mai mult decât 
un tron de Heruvimi, binecuvântează cu mâna dreaptă. Prin aceasta se prezintă pe 
Sine ca Făcătorul, Atotţiitorul şi Proniatorul a toate cele zidite, inclusiv a Maicii 
Sale. Un alt document din anul 1930 aminteşte proporțiile icoanei zugrăvite pe 
lemn de tei ca având o lungime de 86 de cm. şi lățimea de 65 de cm., grosimea 
scândurei având 2 cm. 


Aşezată în tâmpla bisericii din satul Nicula sfânta icoană a Maicii Domnului, s-a 
arătat de la început ca un izvor de lumină, şi de bucurie, bucurând cu prezenţa ei 
pe ţăranii credincioşi ai satului şi pe cei din satelor vecine. 


Începutul minunilor: 


Mângâierile, alinarile şi bucuriile aduse de sfânta icoana a Maicii Domnului, 
credincioşilor locuitori ai satului Nicula, nu au fost probabil cunoscute de către 
autoritățile oficiale hasburgice, care stăpâneau pe atunci Transilvania. La 15 
februarie 1699 însă, s-a întâmplat o minune, a cărei veste a străbătut ca fulgerul 
satul Nicula, împrejurimile şi depărtările, ajungând până la Viena, vestita 
capitală a imperiului. Militarii Regimentului Vasas al Măriei sale Crăieşti de 
Hohenzolern, fiind aşezaţi în satul Nicula şi în împrejurimi mergeau adesea la 
biserica ortodoxă din satul Nicula. S-a întâmplat că la acea dată mergând în 
biserică şi uitându-se la sfintele icoane, au văzut icoana Maicii Domnuului cu 
Pruncul lăcrimând. Au încremenit în faţa minuni şi au alergat la preotul 
ortodox al satului părintele Mihail, spunându-i minunea. Acesta a venit în grabă 
şi privind uimit, nu a putut înţelege motivul plângerii. Vestea s-a răspândit cu 


iuțela fulgerului, căci în ziua de 22 februarie 1699 toţi locuitorii satului Nicula 
şi din împrejurimi au privit cu uimire minunea lăcrimării, examinând icoana pe 
toate părţile. Au văzut că din ochii Sfintei Fecioare curgeau boabe mari lacrimi, 
mai mult din ochiul drept decât din cel stâng, unele ajungând până la gură iar 
altele rostogolindu-se-n jos, până la pământ. Această minune al lăcrimării Sfintei 
icoane a ţinut mai bine de trei săptămâni, ea neavând o regularitate, timp în care 
a fost văzută de mii de martori. Între aceştea sunt nobili români şi maghiari, simpli 
țărani, ofiţeri imperiali, soldați, preotul satului Nicula Mihail Pop şi contele 
Sigismund Korniş, guvernatorul Transilvaniei din acea vreme. Din categoriile 
amintite istoria consemnează douăzeci şi opt de martori, care au depus mărturia lor 
cu jurământ. 


La câteva săptămâni după începutul minunii lăcrimăru icoanei, contele Sigismund 
Korniş a hotărat să ducă sfânta icoană în paraclisul castelului său de la Benediuc. 
Într-o procesiune impresionantă desfăşurată pe data de 12 martie 1699, la care au 
fost prezenţi, atât autoritățile militare cât şi nobilimea ardeleană, sfânta icoană a 
fost dusă la castelul amintit. Datorită unei puternice revolte a locuitorilor niculeni, 
şi a celor din împrejurimi, contele a fost nevoit să readucă icoana în biserica din 
satul Nicula, în ajunul praznicului Bunei-Vestiri - 24 martie din acelaşi an. Ea a 
rămas o vreme închisă şi sigilată, până ce curtea de la Viena urma să ia o decizie 
în privinţa ei. Împăratul de la Viena, a hotărât cu multă înţelepciune ca icoana 
miraculoasă, să nu fie nici a sătenilor, nici a guvernatorului, ci se cuvine să fie 
undeva într-un loc neutru, unde să poată fi cinstită şi venerată de către creştini de 
orice neam şi de orice lege. Acest loc hotărât de Dumnezeu şi sfânta Sa Maică, prin 
împăratul de la Viena, a fost biserica sfintei mânăstiri Nicula, unde se păstrează 
până în prezent. 


Prin aşezarea sfintei icoane făcătoare de minuni a Maicii Domnului cu Pruncul, pe 
tâmpla bisericii mănăstirii Nicula, această mănăstire va deveni o reşedinţă aleasă 
a Împărătesei cereşti şi unul dintre cele mai vestite locuri de pelerinaj din România 
şi din sud-estul Europei. 


În vremuri grele mai ales, dar şi de bucurie, Maica Domnului a fost alături de 
smeriții călugări şi zecile de mii de credincioşi care se îndreaptă spre sfânta ei 
icoană, cu ajutorul ei nepreţuit. Datorită pericolului străin, în perioada anilor 1714- 
1782, icoana a fost îngropată în pământ. Din 1948 „până la 31 ianuarie 1962, a fost 
din nou ascunsă de către călugării uniţi. A fost găsită de către părintele stareţ din 
acea vreme, arhimadritul Serafim Măciucă, în locul numit Lunca Bonţului, unde a 
stat ascunsă vreme de paisprezece ani. Dusă acolo, împreună cu odoarele 
mânăstirii, de către călugării greco-catolici, care la plecare au ars şi arhiva 


mânăstirii. Sfânta icoană a fost zidită in geamul casei lui Vasile Chezan zis 
Moşuţul, tatăl unuia dintre călugări uniți. Găsită, a stat în mânăstire doar câteva 
ore pentru că a fost ridicată de organele comuniste de securitate şi transportată la 
Cluj, la sediul Arhiepiscopiei ortodoxe. După o restaurare, executată între anii 
1990-1991 care i-a redat frumuseţea şi strălucirea inițială, a părăsit Clujul,revenind 
la Nicula într-o procesiune impresionantă din ajunul praznicului Bunei —Vesturi la 
24 martie 1992. 


De atunci nu a mai părăsit acest loc drag al ei, decât pentru scurt timp în câteve 
rânduri când ieşit în pelerinaj. Aceasta s-a întâmplat când a fost dusă la mânăstirile 
Parva şi Salva din iudeţul Bistriţa-Năsăud, în luna iunie 1998. La Catedrala 
Arhiepiscopală din Cluj, precum şi la în cartierul Mănăştur, în martie 1999, ocazia 
împlinirii a trei sute de ani de la minunea lăcrimării. Şi tot în Cluj, la praznicul 
Bunei-Vestiri din 25 martie anul 2006, cu ocazia înfunţări noi Mitropolii a 
Clujului, Albei, Crişanei şi Maramureşului, şi întronizării de către părintele 
partriarh Teoctist, a părintelui arhiepiscop Bartolomeu Anania, ca Mitropolit. În 
fiecare dintre aceste pelerinaje ale sfintei icoane făcătoare de minuni a Maicii 
Domnului, zeci şi sute de mii de credincioşi au întâmpinat-o, nu puţine minuni au 
fost săvârşite, şi deasemenea nu puţine rugăciuni pline de durere au fost împlinite. 


Maica Domului nostru lisus Hristos, sfânta Fecioară Maria este persoana 
dăruită cu toate darurile duhovniceşti şi cea aleasă fiinţă din neamul omenesc. 
Ea nu a încetat să reverse dar din darurile ei şi ale Fiului ei, prin Sfânta Sa 
icoană făcătoare de minuni de la Nicula, până în zilele noastre. Lacrimile 
adevărate ale Maicii Domnului, izvorâte din sfânta sa icoană, vreme de aproape o 
lună de zile, au fost o minune care a rămas neșştearsă, în adâncul sufletelor 
credincioşilor transilvani, care din generaţie în generație au păstrat amintirea până 
în zilele noastre. După aproape trei sute de ani pe la mijlocul veacului XX, după 
cele mărturisite de părintele arhidiacon Ilarion Mureşan, cel mai vrâstnic vieţuitor 
al mânăstirii, credincioşii din satul Nicula încă păstrau ca pe un odor de mare preţ, 
în sticluţe învelite cu ştergare, lacrimile Preacuratei. Le scoteau doar la marile 
sărbători şi praznice şi le sărutau cu multă evlavie şi iubire sfântă. 


Minunile sunt urmarea unor rugăciuni ferbinți, adresate Preacuratei Fecioare, cu 
inimă zdrobită şi umilită. Lacrimile noastre, pline de durere şi căinţă, când se unesc 
cu lacrimile ei, sfinte se transformă în lacrimi de bucurie. Dacă cele mai multe 
minuni, sunt cele ale unor vindecări, alinării şi tămăduirii sufletelor, au fost însă şi 
minuni materializate ca să spunem aşa, ale vindecării trupurilor, care şi ele sunt 
stăpânite nu de puţine boli de multele şi feluritele boli. 


O parte dintre aceste minuni sunt cunoscute şi notate, cu mai multe sau mai puţine 
amănunte, altele poate cele mai multe, din felurite motive, au rămas tăinuite,uitate 
sau acoperite de negura timpului. Din cele pe care le vom înşirui într-o ordine pe 
cât se poate cronologică, unele sunt mai vechi, iar altele mai noi.Unele culese din 
cărțile care le-au notat, altele din mărturiile unor credincioşi sau părinți ai 
mânăstirii, iar altele văzute personal. 


l.Întâia minune consemnată, la doi ani după marea minune a lăcrimării,este cea 
consemnată de către căprarul regimentului princiar Hohenzollern,preotul iezuit 
Johann Rosenfeld într-o scrisoare din anul 1701. EI a fost unul dintre cei care au 
propovăduit cultul Fecioarei lăcrâmânde şi minunea făcută, scriind: Mărire lui 
Dumnezeu şi Maicii Sale Sfinte. Eu Johann Rosenfeld, călugăr al ordinului iezuit, 
ceea ce relatez o dovedesc şi în scris în faţa lui Dumnezeu. Aflându-mă în satul 
Câţcău, aproape de Dej şi ascultând spovedania de Paşti a soldaților, am ţinut 
Liturghia - „missa””. Şi cum am ajuns la altar, m-a cuprins o durere îngrozitoare că 
abia am putut să mă ţin pe picioare. M-am rugat la Fecioara lăcrimândă şi îndată s- 
a tăiat durerea mea. După ridicare (sfinţirea) Sfintelor Taine m-a ajuns din nou 
acea cumplită durere şi nu mai speram să pot continua Liturghia. Din nou m-am 
îndreptat spre ea, şi cu mare evlavie i-am făcut făgăduință rugându-mă. Într-o 
clipită m-a scăpat, trecând de atunci doi ani fără să mai simt nimic din acea durere. 
Mulţumire Maicii celei bune şi sfinte, grabnic ajutătoare nevoilor şi bollilor 
noastre. 


2. În acelaşi an 1701, harul minunilor izvorât din sfânta icoană a Maicii Domnului, 
arăta puterea tămăduitoare pentru cei ce se apropiau cu credinţă, căzând cu 
rugăciune şi lacrimi înaintea ei. Istoria aminteşte despre militarii regimentului 
împărătesc care se rugau cu credinţă în faţa icoanei; mame care se rugau cerând 
viaţă pentru copii lor bolnavi, aflaţi în prag de moarte. Însuşi fiul contelui 
Sigismund Korniş, a fost tămăduit prin milostovirea Maicii Domnului. În anii 
următorii plângerii alți oameni se vindecă, iar nevoile şi incendiile încetează. Prin 
sfânta sa icoană, Stăpâna nostră cerească, Sfânta Fecioară Maria, rămâne o 
prezență vie şi binefăcătoare în mijlocul credincioşilor de-a lungul tuturor 
veacurilor. 


3. La începutul secolului al XIX —lea este amintită vindecarea unui băieţel de şase 
ani, al domnului Janoş Thoraczkai, care fusese lovit de un cal. Când toate 
strădaniile doctorilor s-au dovedit zadarnice, părinții au rămas doar cu credinţa şi 
nădejdea în Maica Domnului. Şi Sfânta Fecioară Maria nu a înşelat nădejdea lor. 
Copilul s-a tămăduit, iar părinții au adus lacrimi de bucurie şi mulţumire. 


4. O întâmplare fericită s-a petrecut cu soţia căpitanului Lorincz Barri,comandantul 
garnizoanei din Cluj, pe nume Cristina. Aceasta după spusele doctorilor urma ca la 
scurtă vreme să-şi piardă vederea. Cu credinţă că Maica Domnului o va ajuta, ea s- 
a rugat lipindu-şi ochii de sfânta Fi icoană (o copie a celei de la Nicula) şi astfel s-a 
vindecat. 


5.Tot în acea periodă prin rugăciune şi credinţă o altă femeie, soția căpitanului 
garnizoanei din Gherla, a dobândit de la sfânta Fecioară Maria şi Maica 
milostivirii, vindecarea fiului ei bolnav de epilepsie. Soţia unui alt căpitan pe nume 
Horn, aflat în cantonament la garnizoana din Cluj, avea o tumoare internă încât nu 
putea să înghită nimic. Exista în cazul bolii ei, un real pericol de moarte prin 
sufocare. Atunci s-a îndreptat cu lacrimi şi rugăciuni fierbinți către Maica 
Domnului rugându-se, fie să-şi recapete sănătatea tămăduindu-se fie să se bucure 
de o moarte uşoară şi lipsită de durere. A fost ascultată în prima rugăciune, 
tămăduindu-se de boala ei. 


Intre puţinele minuni consemnate la începutul sec. al XĂ-lea, sunt şi cele pe care 
le vom aminti în continuare. 


6.Un băieţel armean din Gherla, cu numele Cristofor în vârstă de zece ani, era 


foarte bolnav de picioare încât nu putea deloc să se sprijine pe ele şi să umble. Într- 
o noapte mama lui a visat, că ar fi bine să țină ajun nouă sâmbete pentru copilul ei, 
iar apoi să-l ducă la sfânta mânăstire Nicula. Ea la adus în grabă, atingându-l de 
sfânta icoană a Maicii Domnului. Băieţelul s-a vindecat imediat ieşind pe 
picioarele lui din biserică şi întorcându-se pe jos acasă. 


7. O femeie bătrână şi singură se ducea foarte des la bisericuţa veche a mânăstirii şi 
se ruga cu lacrimi Maicii Domnului să-i descopere ceasul morţii, neavând pe 
nimeni care să-i poarte de grijă. Ea şi-a cumpărat sicriu singură pregătindu-şi cele 
de înmormântare. Descoperindu-i-se clipa plecării din această lume, în cea din 
urmă noapte a vieţii sale şi-a pus sicriul în mijlocul casei şi singură s-a culcat în el. 
A doua zi vecinii au găsit-o moartă aşezată în sicriu. Acesta este una dintre cele 
mai înduioşătoare minuni săvârşite de Maica Domnului, în nesfârşita Ei iubire şi 
milostivire de mamă. 


8. Un credincios din satul Nicula a fost lovit de o boală cumplită care a culminat cu 
pierderea minţii şi intrarea lui într-o stare de nebunie. După oarecare vreme cei din 
familia sa văzăndu-l greu chinuit, l-au adus la mânăstire în faţa sfintei icoane. Prin 
rugăciuni ferbinţii la Maica Preacurată şi prin taina Sfântului Maslu, el s-a vindecat 


degrabă. A plecat mulţumind lui Dumnezeu şi Preacuratei Sale Macii, pururea 
Fecioara Maria. 


9. În anul 1904, un bolnav din păţile Sibiului care a zăcut aproape şapte ani la pat, 
a fost adus la sfânta mânăstire. Era numai piele şi os, iar de un an nu mai putea să 
vorbească. Se vedea că trăieşte, doar după mişcările produse de respirație în 
pieptul său. 1 s-a făcut Taina Sfântului Maslu, în biserică în faţa sfintei icoane. La 
sfârşitul Sfântului Maslu, spre surprinderea tuturor, a rostit cuvintele: 
„Binecuvântaţi părinți cinstiți şi mă iertați pe mine păcătosul””! Toţi au crezut 
atunci că sunt ultimile sale cuvinte înaintea unei morţi iminente. Dar contra 
aşteptărilor în acel moment a început vindecarea. Peste un an a venit singur la 
mânăstire pentru ai mulțumi Maicii Domnului pentru vindecarea sa şi ajutorul 
primit. 


10. O femeie de lângă Ileanda, pe nume Pintea Maria era aşa de bolnavă, încât 
carnea trupului său începuse să putrezească. Fiindcă răspândea un miros îngrozitor, 
Vara o îngropau zece-cinsprezece centimetri în pământ, pentru a fi tras mirosul 
din trupul ei bolnav. În timpul unui an de zile ea s-a rugat mereu Maicii Domnului 
pentru vindecare. La cererea ei stăruitoare, a fost adusă la mânăstirea Nicula,unde 
i s-a făcut Taina Sfântului Maslu, în biserica de lemn a mânăstirii. După săvârşirea 
Tainei Sfântului Maslu a ieşit din biserică pe picioarele sale. Apoi a mers în 
biserica mare a mânâstirii, unde este sfânta icoană, închinându-se şi mulţumind lui 
Dumnezeu şi Sfintei Fecioare Maria, pentru vindecarea sa. 


11. În anul 1908, de praznicul pogorârii Sfântului Duh (Rusaliilor) au venit la 
sfânta mânăstire doi soţi din părţile Clujului. La două săptămâni de la căsătoria lor, 
femeia nu mai putea să vorbească, rămăsese mută. După ce au făcut rugăciuni 
stăruitoare către Maica Domnului, în faţa sfintei sale icoane, li s-a făcut şi Taina 
Sfântului Maslu. În drum spre casă, osteniţi de călătorie au oprit în satul Iclod, 
poposind la umbra unui pom. Ridicându-se spre a-şi continua drumul, femeia a 
grăit: „, Oare n-ar mai fi aproape să mergem peste dealul acesta ?” Din acel ceas a 
vorbit de parcă n-ar fi fost mută niciodată. 


12. Un credincios din comuna Palatca judeţul Cluj, pe nume Gavrilă Mureşan, a 
fost lovit de trăsnet la data de 1 iulie 1914. Copleşit de durere a alergat la 
mânăstirea Nicula, cerând ajutorul Născătoarei de Dumnezeu, ocrotitoarea 
pământenilor. După rugăciune şi săvârşirea Tainei Sfântului Maslu, s-a întors 
acasă însănătoşindu-se deplin. 


13. O femeie înaintată în vârstă, săracă, fără copii şi rudenii în jurul ei, zăcea 
oloagă în pat, neavând absolut pe nimeni care să-i poarte de grijă.Singuru ei 
prieteni de nădejde, erau Mântuitorul lisus Hristos şi Sfănta Sa Maică, preacurata 
Fecioară Maria. Comoara ei era credinţa nezdruncinată în Părintele îndurărilor. 
Într-o zi a rugat pe nişte femei să ducă la mânăstirea Nicula câteva flori, pe care să 
le atingă de sfânta icoană a Maicii Domnului. Ea a avut un vis în care îi vestise 
că numai aşa se va vindeca. Aducându-i-se florile atinse de icoana făcătoarei de 
minuni a Maicii Domnului, le-a pus sub căpătâiul ei. A doua zi când s-a trezit, s-a 
ridicat din pat sănătoasă, neînşelată fiind în nădejdea ei. 


14. În anul 1924, o creştină din Gădălin comuna Apahida, pe nume Vişan Maria, 
era tulburată de duhuri necurate din cauza neînțelegerilor cu soacra ei. În chinurile 
şi durerile ei sufleteşti a ţinut post negru timp de şapte zile (din 8 până în 14 
septembrie), gustând doar seara puţină hrană uscată. Apoi a pornit în pelerinaj la 
Nicula spre a se ruga în mânăstire, la sfânta icoană a Preacuratei Fecioare Marna, 
spre a fi uşurată de stâmtorările sale. Întorcându-se acasă a avut un vis, în care 
Sfânta Fecioară i s-a arătat în slavă şi lumină negrăită, spunându-i: „Nu te teme, 
încet, încet, te vei vindeca!” Şi într-adevăr, în timp de un an de zile, femeia şi-a 
redobândit cu desăvârşire liniştea şi sănătatea. 


15. În anii de după cel de-al doilea război mondial 1944-1962, venea anual la 
mânăstirea Nicula, un creştin din zona Bârgăului, judeţul Bistriţa-Năsăud. În urma 
bolilor şi suferințelor acumulate în vremea războiului, a ajuns paralizat cu puţine 
speranţe de a mai trăi. A fost adus cu căruţa, de către membrii familiei sale, la 
mânăstirea Nicula pentru a se ruga şi a i se face rugăciuni, în faţa icoanei Maicii 
Domnului. A făgăduit lui Dumnezeu şi Preacuratei Fecioare Maria că, dacă se va 
vindeca gravele boli care-l stăpâneau, va face de douăsprezece ori pe jos drumul, 
din satul său până la mânăstirea Nicula. În urma rugăciunilor făcute, s-a produs 
minunea vindecării, mergând în drumul spre casă, pe jos pe lângă căruţa cu care a 
fost adus. Apoi şi-a ținut făgăduinţa cu vârt şi îndesat. A venit pe jos la Nicula, nu 
de douăsprezece ori cum făgăduise ci de optsprezece. lar distanța pe care a parcurs- 
O, era de aproximativ două sute de kilometri. 


16. În primăvara anului 1993 o fetiţă din oraşul Cluj-Napoca, avea la încheietura 
mâinii drepte, o umflătură aproape cât o nucă care o durea mereu şi nu putea să 
scrie. Părinți ei au dus-o la un medic, care consultându-o le-a spus că ar fi nevoie 
de o intervenţie chirurgicală. Dar că nu ar fi exclus ca umflătura să apară din nou. 
Atunci fetiţa şi-a îndreptat paşii spre sfânta mânăstire Nicula, unde cu credinţă s-a 
atins de sfănta icoană a Maicii Domnului. Ea se ruga cu evlavie şi nevinovăție 
zicând:,,Măicuţă Sfântă şi Preacurată, ajută-mă şi vindecă-mi mânuţa”!Călătorind 


de trei ori la sfănta mânăstire şi atingându-se de fiecare dată de sfânta icoană 
făcătoare de minuni, umflătura a scăzut treptat până ce mâna i s-a vindecat deplin. 
lată mărturisirea fetiţei: „, De când m-am vindecat vin cu şi mai multă credinţă la 
mânăstire şi îi mulțuesc Maicii Domnului, care prin mila ei m-a vindecat. Eu cred 
că aceasta este o minune dumnezeiască, deoarece medicii mi-au spus că nu mă voi 
vindeca nici prin operație şi totuşi m-am vindecat. Acestea le spun nu spre 
mândrie, ci fiindcă vreau ca toată lumea să ştie câte minuni poate să facă această 
icoană slăvită. Vreau ca toţi oamenii să vină la mânăstire, la Nicula spre a o cinsti 
ŞI a 1 se închina e1”. 


17. În anul 1995, cu aproximativ două săptămâni înainte de praznicul Învierii 
Domnului, la mânăstire la Nicula, a venit o femeie în vârstă (de aproximativ 
şaizeci şi cinci de ani) A spus arhondarului mânăstirii (cel care se ocupă cu 
primirea şi găzduirea pelerinilor) că este din Braşov şi este bolnavă de cancer în 
ultima fază. Că a fost la Cluj la medici, care i-au spus că nu mai are mult de trăit. 
Aşa că în această stare fiind ar vrea să rămână la mânăstire, dacă s-ar putea până 
după Paşti, pentru a se ruga Maicii Domnului, în faţa sfintei icoane făcătoare de 
minuni, şi apoi zice: „Să merg şi să mor liniştită”! A rămas încadrându-se în toate 
rânduielile mânăstireşti, participând la slujbe şi ajutând pe la bucătăne. După 
sfintele Sărbători ale Paştilor a plecat acasă. În ziua sărbătoririi Naşterii Sfântului 
Prooroc loan Botezătorul (24 iunie) din acel an, după săvârşirea sfintei Liturghu, 
în timp ce mergea spre chilie prin mulţime, fratele arhondar a fost prins de către 
cineva de mâneca hainei. Era femeia bolnavă din Braşov, pe care o găzdui-se în 
perioada sfintelor sărbători de Paşti la mânăstire. Prin rugăciunile făcute la icoana 
Maicii Domnului se vindeca-se! Zice:,,N-am mai murit părinte! Am fost la spital la 
Cluj şi medicii şi-au făcut cruce! Mi-au spus mulţumeşte lui Dumnezeu că te-ai 
vindecat! Şi acum am venit să-i mulţumesc Maicii Domnului! De atunci a mai 
venit ani buni la rând, să-i mulţumească Maicii Preacurate, care o vindecase şi-i 
ocrotea bătâneţile. 


18. În luna februarie a anului 1996 a ajuns la mânăstirea Nicula, un credincios 
romano-catolic german, domnul Gerard  Keding, care ulterior a devenit un 
apropiat şi prieten de suflet al mânăstirii. El vizitează constant mânăstirea Nicula, 
venind aici cel puţin o dată pe an. Domnia sa suferea de o gravă tumoare 
celebrală, urmând să suporte o intervenţe chirurgicală complicată, în urma căruia 
medicii îi acordau şanse minime de supravieţuire. Mărturiseşte că venind la Nicula, 
a intrat în paraclisul mânăstirii cu hramul Sfăntul Ierarh Nicolae, fiind într-o stare 
de adâncă deznădejde şi tulburare. Totul în jurul său era negru, văzduhul întunecat, 
pămânut îi fugea de sub picioare. După rugăciunile făcute de către părintele 
Nicolae, preot de rând atunci, s-a liniştit şi apoi a plecat la operație împăcat 


sufleteşte. Se încredințându-se cu totul voii lui Dumnezeu simțindu-se împăcat 
sufleteşte, indiferent care ar fi fost rezultatul intervenţiei. Operația a durat nouă ore 
şi jumătate. În timpul ei a făcut stop cardiac, ceea ce a complicat situaţia, fiind 
nevoie de resuscitare. Contrar aşteptărilor puţin încrezătoare ale medicilor, operația 
a reuşit pe deplin.Au reuşit să îndepărteze acea tumoare canceroasă de la creier şi 
astfel să se vindece. Domnul Keding mărturiseşte că în timpul celor nouă ore şi 
jumătăte, cât a durat operaţia, o Doamnă distinsă, îmbăcată în alb ca o călugăriţă, 
căruia nu putea să-i vadă faţa, l-a ţinut necontenit de mână. Aceasta era Maica 
Domnului, pe care o cinsteşte cu multă evlavie şi anual vine la Nicula, să-i 
mulțumească. 


19. În vara aceluiaşi an, 1996, a venit la mânăstirea Nicula un bărbat posedat în 
vărstă de patruzeci şi doi de ani, împreună cu sora lui care-l îngrijea. Era dintr-o 
localitate din judeţul Mureş, şi s-a întâmplat să devină posedat de diavoli, în urma 
păcatelor săvârşite şi a unor vrăji ce i s-au făcut. A fost rânduit la cazare împreună 
cu sora lui, rămânând vreme de trei săptămâni. Era muncit îngrozitor de către 
diavoli, iar când participa la molitvele Sfântului Vasile, urla înspăimântător. Nu 
putea fi ţinut nici de mai mulţi oameni, se răsucea ca o elice. În timpul sujbei 
Vecernmei, a Praznicului Adormirii Maicii Domnului, la rugăciunea ierarhilor, a 
preoților, monahilor şi a sutelor de miii de credincioşi care vin la Nicula, se 
întâmplă ceva neobişnuit. Un har ceresc coboară de sus, o putere dumnezească care 
transformă şi vindecă sufletele şi trupurile. Se formează o atmosferă duhovnicească 
unică, poate în toată România, care poate face ca o inimă impietrită, plină de 
păcate şi de necredinţă, să izvorască lacrimi de umlință şi de bucurie 
duhovnicească.Atunci acest bărbat posedat s-a vindecat. Era lângă altarul de vară 
unde se oficia slujba Vecerniei praznicului. În timp ce slujitorii altarului şi 
credincioşii erau adânc cufundaţi în rugăciune şi-n cântare, copleşiţi de acel har 
ceresc despre care am amintit, el a urlat îngrozitor fugind prin mulțime spre 
pădure. După ce a alergat zece-douăzeci de metri, odată cu acel urlet, au ieşit şi 
demonii din el, vindecându-se. La sărbătoarea sfintei Parascheva de la Iaşi (14 
octombrie) din acel an, au fost aduse pentru prima oară în România moaştele 
Sfântului Apostol Andrei cel Întâi chemat. Arhondarul mânăstirii, care a fost 
martor ocular al vindecării omului îndrăcit,l-a întâlnit acolo. Era împreună cu sora 
lui,liniştit şi întreg la minte. Tocmai se spovedise şi se împărtăşise cu preacuratele 
Taine ale Trupului şi Sângelui Mântuitorului lisus Hristos. 


20. În luna iulie a anului 1998 începuse să vină la mânăstirea noastră, participând 
la Taina Sfântului Maslu, un bărbat paralizat ca de cinzeci şi ceva de ani, adus cu 
căruciorul de către unii membri apropiaţi ai familiei sale. Era din localitarea 
Sângiorz-Băi, judeţul Bistriţa-Năsăud şi avea o constituţie fizică robustă. Lucrase 


ca muncitor la pădure. După ce a venit de mai multe ori vineri seara la Taina 
Sfântului Maslu, el rămânea împreună cu rudele la mânăstire, pentru Sfânta 
Litturghie de a doua zi. Într-o sâmbătă dimineaţa după terminarea sfintelor slujbe, 
în faţa bisericii mânăstirii, a fost îndemnat de către cineva să spună Tatăl nostru şi 
să încerce să mişte mâinile. Şi-a dat seama că le poate mişca, apoi a început să 
mişte şi picioarele. În sfârşit s-a ridicat singur de pe cărucior şi a început să 
meargă. Nu-i venea să creadă ! Se închina, făcea mătănii, apoi a început să meargă 
în jurul bisericii pe coate şi pe genunchi. Mulţumea cu glas tare lui Dumnezeu şi 
Maicii Domnului şi plângea de bucurie ca un copil. 


Arhim. Andrei Coroian 


Arhim. Andrei Coroian - Duhovnicul cel de foc: ieromonahul Gavriil de la 
Nicula 


Străvechea vatră a monahismului ortodox românesc, Mănăstirea Nicula, cu renume 
între aşezămintele de acest fel din ţara noastră datorită icoanei făcătoare de minuni 
a Maicii Domnului, a avut puţini duhovnici îmbunătăţiţi, din cauza vitregiilor vre- 
mii prin care a trecut monahismul transilvan. Unul dintre ei a fost părintele iero- 
monah Gavriil Miholca (1943-1988), ucenic al arhipăstorului cu viaţă sfântă, 
Justinian Chira al Maramureşului. 


Părintele Gavriil Miholca a fost adus la Nicula de părintele arhimandrit Cleopa 
Nanu, unul dintre vrednicii stareți ai mănăstirii din perioada regimului totalitar 
(1969-1991). A lăsat o amintire neștearsă, prezenţa sa duhovnicească rămânând vie 
la Nicula, ca un izvor de har binefăcător. 


Părintele Gavriil s-a născut la 10 aprilie 1943, în localitatea Groşii Țibleşului din 
judeţul Maramureş, într-o familie cu mulţi copii. De la fragedă vârstă a arătat o 
mare credință în Dumnezeu, o nepotolită dragoste de rugăciune şi o profundă 
evlavie față de Biserică şi de cele sfinte. A făcut clasele primare acasă, iar de la 
vârsta de 9 ani a fost slugă la o familie mai înstărită. Din anul 1961 până în anul 
1968, excluzând serviciul militar, a lucrat pe şantier în Târgu Lăpuş. Atât în 
copilărie, cât şi în adolescenţă şi tinereţe, părintele era cunoscut şi apreciat ca un 
om deosebit, un ales al lui Dumnezeu. Senin, paşnic, curat la suflet şi la trup, 
hotărât şi harnic, bucuros şi gata oricând de a ajuta pe cineva la nevoie, nu a fost 


niciodată auzit vorbind de rău pe cineva, glumind, râzând sau preocupat de lucruri 
ŞI discuţii trecătoare, specifice tinereții. 


Studiu şi rugăciune 


Era o fire tăcută şi meditativă, înclinat spre evlavie şi rugăciune, de aceea a şi fost 
remarcat de arhiepiscopul Justinian Chira, pe atunci stareţ al Mănăstirii Rohia, dar 
şi de părintele Cleopa Nanu, pe atunci preot paroh în localitatea Baba, în apro- 
pierea oraşului Târgu Lăpuş. Se pare că, la îndemnul celor doi, s-a înscris la 
Seminarul Teologic de la Curtea de Argeş, pe care l-a absolvit la 26 iunie 1971, cu 
nota 10, ca şef de promoţie. În timpul celor trei ani de studii, asemeni Sfinţilor 
Grigorie Teologul şi Vasile cel mare oarecând, nu a ieşit din incinta mănăstirii, 
neavând alte preocupări decât pe cele ale studiului şi rugăciunii. Blândul şi înţe- 
leptul arhiepiscop Teofil al Clujului, apreciindu-i râvna, cunoştinţele şi sfințenia 
vieţii după absolvire, a încercat timp de şase luni, fără a reuși, să-l păstreze ca dia- 
con şi secretar al său. 


Din multa dorinţă de a sluji lui Dumnezeu şi oamenilor, părintele Gavriil a cerut să 
fie hirotonit preot-celb (necăsătorit) şi trimis în cea mai grea parohie existentă în 
întinsa (pe atunci) Arhiepiscopie a Vadului, Feleacului şi Clujului, satul Cubleşul 
Someşan, judeţul Cluj. Aceasta s-a întâmplat în toamna anului 1971, după ce 
înainte a fost o scurtă vreme eclesiarh la Catedrala Arhiepiscopală din Cluj. Părin- 
tele Gavriil a slujit în această parohie vreme de 15 ani, până în 1986, când, din 
cauza bolii, s-a pensionat şi s-a retras la Mănăstirea Nicula. 


Dragoste faţă de semeni 


Rezultatele lucrării sale pastorale, misionare şi duhovniceşti sunt extraordinare. 
Când părintele a mers în satul Cubleşul Someşan, starea duhovnicească şi morală a 
parohiei era dezastruoasă: biserica satului ruinată, casa parohială inexistentă, cre- 
dincioşii trecuţi peste 50% la diferite secte, iar ceilalți decăzuţi moral în cumplite 
patimi, în special cea a beţiei. Timp de 15 ani, părintele a muncit în această loca- 
litate cu o râvnă apostolică, dărâmând şi zidind duhovniceşte şi material. A dărâ- 
mat necredinţa, reaua credință, dezbinarea, înjurăturile, beţiile, curvule şi a zidit 
virtuțile credinţei: postul, rugăciunea, curăţia, dragostea de Hristos, milostenia şi 
alte sfinte virtuți şi fapte bune, pe care le sădea în sufletele oamenilor. Nopțile le 
petrecea rugându-se, iar ziua se afla printre beţivi şi sectari, cu Sfânta Scriptură în 
mâini, din ale cărei pagini cita cu o precizie uimitoare. Prin viaţa sa sfântă, prin 
neclintita sa credinţă, prin profundele sale cunoştinţe teologice, scripturistice, 
patristice, apologetice şi doctrinare, după zeci de ore de discuţii, părintele biruia 


convertind pe cei mai înverşunaţi sectari din rătăcirea lor ori pe împătimiţii bețivi, 
care renunţau la patimile şi păcatele lor. 


În câţiva ani, cu ajutorul Mântuitorului Hristos a schimbat faţa acestui modest sat. 
Cei mai vestiți păcătoşi au devenit cei mai râvnitori credincioşi ai Bisericii, iar cei 
care altădată huleau, în rătăcirea lor, sfinţenia evlaviei ortodoxe se închinau acum 
Sfintei Cruci, cinsteau sfintele icoane, prea slăveau pe Maica Domnului, se rugau 
sfinților, se spovedeau şi se împărtăşeau cu Sfintele Taine, purtând grijă, alături de 
părintele lor, de bunul mers al parohiei, de reparația bisericii şi construirea casei 
parohiale. 


Pentru bunătatea şi corectitudinea sa, pentru modul nepătimaş de a vorbi şi lucra în 
ogorul Domnului și al sufletelor omeneşti, părintele Gavriil a fost iubit chiar şi de 
duşmanii credinţei, de activişti de partid, de ofiţeri ai organelor de Securitate. 


La scaunul său de spovedanie veneau credincioşi din toată ţara pentru sfaturi 
duhovniceşti, rugăciuni de alinare şi tămăduirea multor boli şi suferinţe. A fost un 
părinte duhovnicesc iubit de credincioşii care-l cercetau, pentru că în prezenţa sa 
sufletele se schimbau. Părintele iradia lumină, adevăr şi sfințenie, izvorâte din viaţa 
aprinsă de credinţă şi iubire faţă de Hristos, de fapte bune şi rugăciune pentru 


aproapele său. Işi repeta mereu versetul: „Dumnezeu este iubire şi cel ce rămâne în 
iubire rămâne în Dumnezeu şi Dumnezeu rămâne întru el” (| In 4, 16). 


Părintele iubea mai ales copiii şi tinerii. Mereu cu buzunarele pline de iconiţe şi 
dulciuri, îi căuta şi-i învăţa cu multă iubire părintească sfânta credinţă şi cum să se 
poarte curat, onest, cinstit, ca buni creştini iubitori de Dumnezeu şi iubitori de 
oameni. Era iubit ca preot şi duhovnic, contrazicând afirmaţia Scripturii „nici un 
proroc nu este bine primit în patria sa” (Lc. 4, 24), căutat pentru rugăciune şi sfat şi 
de consătenii săi. Din localitatea Groşu Țibleşului, datorită vieţi sfinte şi rugă- 
ciunilor părintelui Gavril, mulţi tineri au devenit monahi şi monahii. Aprinşi de 
dragostea Mirelui ceresc, aceştia viețuiesc în mănăstirile Nicula, Râmeţ, Rohiţa, 
Floreşti, Piaţa-Fântânele şi Sfântul Munte Athos. 


Părintele s-a dăruit slujirii oamenilor şi Jertfea totul acestei slujiri, nepăstrând 
nimic pentru sine. Nu ştia de compromisuri, nu era complexat în prezenţa nimănui, 
arăta fiecăruia, la măsura şi capacitatea lui, calea spre îndreptare şi mântuire. „Căci 
pentru mine viaţă este Hristos şi moartea un câştig” (Filipeni 1, 21) şi „eu nu mai 
trăiesc, ci Hristos trăieşte în mine” (Galateni 2, 20), erau afirmaţiile şi cuvintele 
sale preferate. 


Se raporta întotdeauna la Dumnezeu şi prin El la oameni şi la restul creaţiei, iar 
ceea ce l-a caracterizat a fost întotdeauna rugăciunea. Modul în care slujea sfintele 
slujbe era cu profundă evlavie, cu frică de Dumnezeu, cu bucurie, cu lacrimi, mai 
ales la Sfânta Liturghie. Părintele Liviu Rus de la Tăuţi, de lângă Cluj, care i-a fost 
ucenic şi cântăreţ la strană, spunea că la Sfânta Liturghie, asemenea sfinţilor din 
Paterice şi Sinaxare, cădea în extaz uneori, apoi revenea şi continua slujba. 


Minuni şi tămăduiri 


Puterea rugăciunilor sale era recunoscută. Un credincios, dacă îl asculta, postea şi 
se ruga, prin rugăciunile sale se vindeca de orice boală, sufletească sau trupească. 
Desigur, pe lângă renumele de mare duhovnic, căutat de credincioşi din toată ţara 
pentru felul cum descoperea păcatele în sufletele oamenilor, a fost acuzat de magie 
şi vrăjitonie. Minunile și tămăduirile făcute de Dumnezeu prin părintele Gavriil 
sunt multe. 


Amintesc una, relatată de o femeie din Timişoara, vindecată de cancer, pe care am 
cunoscut-o personal, aici, la Mănăstirea Nicula, în anul 1996. Femeia bolnavă a 
ajuns la mănăstire, iar părintele i-a făcut rugăciune, apoi 1-a spus: Ajună cât poţi! 
Părintele a postit (ajunat) cinci zile la rând şi, rugându-se, femeia s-a vindecat. 


Cea mai mare minune, însă, a fost viaţa părintelui Gavriil, care timp de 15 ani a 
purtat aceeaşi necruțătoare boală, cancer, cu bucurie şi mulţumire, fără a se plânge 
sau a cârti vreodată. La început s-a rugat lui Dumnezeu să-l vindece, dar Acesta 
plănuise ca viaţa sa să fie încununată cu mucenicia suferinţei. De trei ori a fost în 
moarte clinică, iar medicii afirmau că „este imposibil să mai trăiască”. A trăit încă 
10 ani de atunci şi, lucru uimitor, purtând o boală atât de grea, slujea Sfânta Litur- 
ghie, se ruga şi primea credincioşi pentru spovedanie, mângâiere, alinare şi vin- 
decare. 


La rugăciune stătea neclintit ca o lumânare aprinsă, care se mistuia arzând de 
iubire de oameni şi de Dumnezeu. În ultimii ani de viaţă, foarte slăbit, gusta doar 
puţină apă, sufletul şi trupul lui mulţumindu-se doar cu rugăciunea şi Sfânta 
Împărtăşanie. Pierduse simţul mirosului şi al gustului şi avea doar o singură preo- 
cupare: întâlnirea cu Stăpânul şi Mirele Hristos. Când nu a mai putut vorbi, îi 
sfătuia pe oameni arătând cu degetul în Sfânta Scriptură pasajele sau versetele pe 
care să le citească. 


A trăit la Mănăstirea Nicula ultimii trei ani din viaţă, din iulie 1985 până la 1 
octombrie 1988, când sufletul său, curăţit de orice patimă şi lămurit ca aurul în 


focul suferinţei, s-a înălțat la Domnul. Obştea mănăstirii l-a iubit și prețuit. A fost 
călugărit la 9 mai 1986, iar după doi ani s-a mutat la cer, de praznicul Sfântului 
Acoperământ al Maicii Domnului. Avea doar 45 de ani. 


Părintele Gavrul a fost un mare misionar al veacului trecut, un preot-călugăr cu 
viaţă sfântă, un predicator neobosit şi plin de har al Cuvântului lui Dumnezeu. 
Predicile sale erau bine documentate, bine rostite, cu mare efect asupra ascul- 
tătorilor. Toate cuvintele pe care le predica le aplica mai întâi în viaţa personală, de 
aceea credincioşii din Cubleşul Someşan, din Nicula şi alte localităţi îl poartă în 
memorie şi-l cinstesc ca pe un sfânt. 


La mormântul lui arde mereu o candelă şi sunt aprinse lumânări. Este împodobit cu 
flori, iar cei care-l cercetează rugându-se simt un tainic fior al sfințeniei, precum la 
părintele Arsenie, la Prislop, sau la cuviosul părinte Cleopa şi ceilalți cuvioşi din 
tainicul cimitir al Sihăstriei. Lângă avva Gavriil odihnesc la Nicula starețul său, 
Cleopa Nanu, alţi monahi, poetul loan Alexandru, profesorul şi scriitorul Vasile 
Avram, profesorul şi omul de cultură loan Apostol Popescu. 


Mărgăritare de mare preţ 


Cuvintele şi sfaturile părintelui Gavril sunt păstrate şi astăzi de credincioşii care I- 
au cunoscut ca nişte mărgăritare de mare preţ. 


Iată câteva: „Doamne, ajută să-mi port crucea, cum mi-a rânduit-o Dumnezeu”; 


„O mie de ani de aş trăi în boală, n-aş putea să-l mulţumesc lui Dumnezeu pentru 
mila ce a avut-o spre mine”; 


„Mai bine să stau o mie de ani pe patul de suferință decât să stau o clipă cum nu se 
cuvine în faţa Lur”; 


„Dacă ai pierdut sfinţenia, ţi-a luat satan aerul mântuirii”; 
„Dacă iadul s-ar deschide şi ar fi văzut aşa cum este, toţi păcătoşii s-ar pocăi, dar 
cei care sunt pe calea pierzării (ereticii şi sectarii), dacă li s-ar cere să se unească 


într-o singură comunitate, nici în faţa iadului nu ar face-o”; 


„Omul fără sfinţenie şi lucruri sfinte este un om mort”; 


„In cer există tămâie, cădelniţă şi altar (Apocalipsa 8, 3-4). Cine nu are altar pe 
pământ nu va ajunge nici în cer”. 


De multe ori se ruga cu milă pentru cei care rătăceau, cerând de la Dumnezeu să-i 
dea lui suferința pentru păcatele lor. Despre frica de Dumnezeu spunea: „Ştii tu 
înaintea Cui stăm?! Aminteşte-ţi mereu acest adevăr că stăm înaintea lui Dumne- 
zeu”; „Le gândeşti tu cu cine mă voi întâlni?! Nu cu un şef de stat, ci cu Cel 
înaintea căruia se cutremură puterile cereşti!” 


Pe crucea mormântului a cerut să-i fie scrise cuvintele: „Calea adevărului am ales 
şi cuvintele tale nu le-am uitat” (Ps. 118). 


Părintele Gavriil rămâne o figură luminoasă a duhovniciei româneşti, aprinsă de 
focul credinţei şi al iubirii dumnezeieşti, care a luminat, curăţit, vindecat şi îndru- 
mat multe suflete pe calea mântuirii. Toţi cei care l-au cunoscut cred că va veni o 
zi când el va fi cinstit în mod oficial ca sfânt. 


Aceeaşi credinţă o are şi autorul acestor rânduri, mulţumind celor care i-au oferit 
de-a lungul vremii mărturii şi informaţii despre viaţa şi sfinţenia avvei Gavriil de la 
Nicula. 


Între ei se numără doi mari duhovnici ai țării noastre, părintele arhimandrit Serafim 
de la Rohia (acum trecut la cele veşnice), părintele stareţ loan Cojan de la Mă- 
năstirea „Sfântul loan Botezătorul” din Alba Iulia şi părintele Liviu Rus de care am 
amintit. 


Darius Echim - Cei bolnavi vin cu credinţă, încărcaţi de suferinţă 


„Rugăciunea credinţei va mântui pe cel bolnav, şi Domnul îl va ridica, şi de va fi 
făcut păcate, se vor ierta lui”. (Iacov 5, 15) 


Cu nostalgie îmi aduc aminte că, din tinereţea mea, la praznicul Adormirii Maicii 
Domnului făceam pelerinaj pe jos, dimpreună cu mulţi credincioşi, la o mănăstire 
închinată Născătoarei de Dumnezeu. Pe vremea aceea erau potrivnici de natură 
ideologică, cum şi astăzi sunt potrivnicii de natură secularistă, dar ce importanţă 
avea? Pelerinajul, şi participarea la slujbe ne făcea bine, iar când plecam acasă, 
sufletul ne era plin de bucurie, şi cântam cu toată convingerea: 


„În suflet ducem credinţă, 

Dragoste şi pocăință, 

În suflet ducem tărie, 

Şi cerească bucurie. 

Niciodată n-om uita, 

Marie dragostea ta, 

Ci ne vom ruga mereu, la Maica lui Dumnezeu ”. 

Oamenii mergeau şi merg la praznicul Maicii Domnului cu bucuriile şi necazurile 
lor. Şi una dintre marile încercări este boala. Adresându-se lui Dumnezeu, 


psalmistul David zicea că EI este „Cel ce curăţeşte toate fărădelegile tale, Cel ce 
vindecă toate bolile tale; Cel ce izbăveşte din stricăciune viaţa ta” (Psalmul 102, 3- 
4). lar Maicii Domnului îi zic credincioşii: „Am venit Măicuţă, să te mai vedem, / 
Să-ţi spunem necazul pe care-l avem”. 


Noi ştim că Dumnezeu l-a făcut pe om tânăr, frumos, sănătos şi nemuritor. Zice 
cartea Facerii că Dumnezeu „a privit toate câte a făcut şi iată erau bune foarte” 
(Facerea 1, 31). Şi de unde, atunci, suferinţa, boala, neputinţa şi moartea? Păcatul 
neascultării este originea lor: „Din pomul cunoştinţei binelui şi răului să nu mă- 
Nânci, Căci, în ziua în care vei mânca din el, vei muri negreşit!” (Facerea 2, 17). Şi 
bietul om n-a ascultat şi a mâncat. 


Sfântul apostol Pavel face legătura între lanţul de nenorociri care au intrat în lume, 
datorită păcatului şi finalizarea lor prin moarte: „Precum printr-un om a intrat 
păcatul în lume, şi prin păcat moartea, aşa şi moartea a trecut la toți oamenii, pen- 
tru că toți au păcătuit în el” (Romani 5, 12). Suferinţa şi boala sunt precursoare ale 
morţii, şi noi ne rugăm Domnului Hristos şi Maicii Sale să le curme şi să le 
îndepărteze cât de mult de la noi. 


E drept că acum pe pământ sănătatea este un „un echilibru provizoriu între forțele 
vieţii şi alte forţe care i se opun, cele dintâi neavând decât o fragilă supremație” ?. 
Dar Doctorul cel Mare este Mântuitorul nostru lisus Hristos, care intervine prin 
rugăciunile Maicii Sale. 


Spune Sfântul Chiril al Ierusalimului că „în limba ebraică «Iisus» înseamnă «Mân- 
tuitor», iar în limba greacă «cel care vindecă». Căci EI este doctorul sufletelor şi al 
trupurilor şi tămăduitorul celor ţinuţi de duhuri rele. El vindecă şi ochii orbilor, dar 
în acelaşi timp luminează şi minţile. Este doctorul şchiopilor, dar îndreaptă şi 
picioarele păcătoşilor spre pocăință. Spune paraliticului «să nu mai păcătuieşti»; 
dar spune şi «ia-ţi patul tău şi umblă». Pentru că trupul lui se paralizase din pricina 
păcatului sufletului, a vindecat mai întâi sufletul ca să aducă prin asta vindecare şi 
trupului.” 


Pe Maica Domnului o rugăm să intervină la Mântuitorul pentru noi. În Condacul al 
13-lea de la Acatistul Maicii Domnului îi ziceam: „Vindecă neputinţele noastre 


* Jean-Claude Larchet, Teologia bolii, Editura „Oastea Domnului ”, Sibiu, 2005, p. 9. 
* Sfântul Chiril al Ierusalimului, Catehezele, E.1.B.M.B.O.R., Bucureşti, 1943, p. 236. 


cele sufleteşti şi trupeşti. Alungă de la noi toată răutatea şi întristarea. Dăruieşte-ne 

sănătate şi cu rugăciunile tale ne izbăveşte de munca cea veşnică” . 


Iar în Acatistul Buneivestiri îi cerem să ne scape „de boală, de cutremur, de potop, 
de foc, de sabie, de venirea altor neamuri asupra noastră şi de războiul cel dintre 
noi, de toate durerile şi de toată îmbulzeala” ?. Maica Domnului acţionează prin 
Domnul Hristos, aşa cum a făcut şi la nunta din Cana Galilei: „Faceţi orice vă va 
spune!”, le-a zis celor ce slujeau (loan 2, 5), şi apa s-a transformat în vin. 


Hristos rămâne singurul Doctor, Maica Domnului şi sfinţii sunt intermediari, în 
numele Său. De-a lungul celor două mii de ani de creştinism însă, s-a constatat cât 
de eficiente sunt rugăciunile Maicii Domnului către Fiul său, şi câte minuni de vin- 
decare s-au făcut în locurile închinate ei şi prin intermediul icoanelor ei făcătoare 
de minuni, inclusiv prin cea de la Nicula. 


Dintre toate terapeuticile creştine, „prima este rugăciunea, căci ea este temeiul şi 

însoțitoarea necesară a tuturor celorlalte şi are împotriva bolilor o eficiență deo- 

sebită” ”. 


Sfântul Iacov este foarte limpede în acest sens: „Este cineva bolnav între voi? Să 
cheme preoţii Bisericii şi să se roage pentru el, ungându-l cu untdelemn, în numele 
Domnului. Și rugăciunea credinţei va mântui pe cel bolnav şi Domnul îl va ridica, 
şi de va fi făcut păcate se vor ierta lui” (Iacov 5, 14-15). Această povaţă ne în- 
deamnă să ne rugăm pentru cei bolnavi şi, în acelaşi timp, să săvârşim pentru ei 
Taina Sfântului Maslu. 


Iar pelerinajul la mănăstire are şi rolul acesta: „Cei bolnavi vin cu credinţă, încăr- 
caţi de suferinţă, / Vin vărsând lacrimi amare, să primească vindecare.” 


Actualmente, epidemia de coronavirus, care a cuprins lumea întreagă, este cea pen- 
tru care ne rugăm ca Maica Domnului să o înlăture. Pandemia de COVID-19 a dat 
peste cap viaţa normală a omenirii şi o rugăm pe Născătoarea de Dumnezeu să 
intervină la Domnul Hristos, Doctorul cel Mare, ca să-l fie milă de noi şi să înlă- 
ture această epidemie. 


* Ceaslov, E.1.B.M.B.O.R., Bucureşti, 1973, p. 336. 
” Ibidem, p. 314. 
“ Jean-Claude Larchet, op. cit., p. 97. 


Ne aducem aminte că între anii 1918-1919 a bântuit gripa spaniolă, făcând între 50 
şi 100 de milioane de victime. Ne rugăm bunului Dumnezeu ca epidemia de acum 
să nu facă acelaşi lucru. Imunitatea oamenilor de atunci era însă slăbită de primul 
război mondial, iar condiţiile de trai erau precare. Or, lucrul acesta nu se întâmplă 
acum. 


Credem că pentru îndepărtarea ei, pe lângă toate mijloacele sanitare folosite, e 
nevoie şi de rugăciune şi de post. Citim în Sfânta Scriptură, în cartea proorocului 
Iona, că la un moment dat Dumnezeu hotărâse distrugerea cetăţii celei mari a Nini- 
vei. Ce au făcut ninivitenii? „Din porunca regelui şi a dregătorilor săi, s-au strigat 
ŞI s-au zis acestea: oamenii şi animalele, vitele mari şi mici să nu mănânce nimic, 
să nu pască şi nici să nu bea apă; lar oamenii să se îmbrace cu sac şi către Dumne- 
zeu să strige din toată puterea şi fiecare să se întoarcă de pe calea cea rea şi de la 
nedreptatea pe care o săvârşesc mâinile lui” (Iona 3, 7-8). Rezultatul? Dumnezeu 1- 
a cruțat pe oameni! 


Dacă contemporanii noştri ar face același lucru, credem că Dumnezeu ar fi milostiv 
cu această lume care se confruntă cu mari probleme, şi întâi de toate cu pandemia 
de coronavirus. Oricum, noi ne rugăm Domnului Hristos și Maicii Domnului să ne 
izbăvească de epidemia prezentă în lume. 


Exemplele pozitive sunt multe. Vrednicul de pomenire părinte Petroniu Tănase ne- 
a lăsat cartea „Icoane smerite”. 

Printre chipurile de oameni credincioşi menţionaţi este şi cel al părintelui Ilarion 
Ionică, economul mănăstirii Sihăstria. La 86 de ani, mergând cu boii la pădure, i-a 
căzut un buştean peste el şi i-a rupt piciorul. 


Credea că i-a venit sfârşitul şi se ruga mereu la Maica Domnului. „Într-o noapte, pe 
când se ruga, intră în chilie o doamnă care, i s-a părut lui, era o doctoriță din Târgu 
Neamţ: «De ce plângi, părinte Ioane?» îl întrebă ea. «Plâng, doamnă doctor, că mi 
s-a rupt piciorul şi nu se mai tămăduieşte, și iată că o să mor nepregătit». - «Nu 
plânge, că o să te faci bine...»” 7. Şi s-a făcut! Era Maica Domnului. 


&&& 
Ar părea o întâmplare banală, dar nu este. Intervenţiile Maicii Domnului sunt mul- 
te, şi ele ne dau curaj şi nouă să apelăm la ajutorul ei cu toate necazurile noastre. 


” leromonah Petroniu Tănase Icoane smerite, Editura Bizantină, Bucureşti, 2002, p. 106. 


De data aceasta ne rugăm pentru lumea întreagă cuprinsă de epidemia de coro- 
navirus. 

Ne folosim şi de Tainele tămăduitoare ale Bisericii: Spovedania şi Maslul. Spove- 
dania ne împărtășește harul iertării păcatelor săvârşite după Botez, dacă ne căim şi 
ne mărturisim sincer. lar Sfântul Maslu ne împărtășește harul tămăduirii trupești în 
primul rând, dar și al celei sufleteşti &. 


Și încă o dată amintim îndemnul Sfântului Iacov: „Este cineva bolnav între voi? 
Să cheme preoţii Bisericii și să se roage pentru el, ungându-l cu untdelemn în 
numele Domnului. Și rugăciunea credinței va mântui pe cel bolnav, și Domnul îl 
va ridica, şi de va fi făcut păcate, se vor ierta lui. Mărturisiţi-vă deci unul altuia 
păcatele și vă rugați unul pentru altul, ca să vă vindecaţi, că mult poate rugă- 
ciunea Stăruitoare a dreptului” (Iacov 5, 14-16). 


Dorim ca postul Maicii Domnului, şi pelerinajul la Mănăstire, să ne fie de folos 
tuturor. Şi la sfârşit să putem cânta din toată inima: 


„Maică tu ne-ai ajutat, 
De-am făcut ce ni s-a dat. 
Ne-am ușurat sufletul, 
Ne-am îndreptat umbletul”. 


! Andrei arhiepiscopul Vadului, Feleacului şi Clujului şi mitropolitul Clujului, 
Maramureşului şi Sălajului 


Articol apărut în Revista Renaşterea, serie nouă, anul XXXI, nr. 8 (364), august, 
Cluj-Napoca, 2020, pp. 1-2. 


* Teologia Morală Ortodoxă, Vol. 1, E.1.B.M.B.O.R., Bucureşti, 1979, p. 456. 


Pr. Bogdan Ivanov - Adevărul despre viitorul vechii biserici de zid de la 
Mănăstirea Nicula 


Înainte de toate şi mai presus de orice, Mănăstirea Nicula este cel mai important 
loc al sfinţeniei din Transilvania, iar sfinţenia îi este conferită cu precădere de icoa- 
na făcătoare de minuni a Maicii Domnului, cea care a creat, întreţine şi sporeşte un 
pelerinaj universal şi, prin aceasta, ecumenic. Întregul ansamblu al mănăstirii se 
află din anul 2001 într-un amplu proiect de rectitorire, când a fost sfințită şi piatra 
de temelie a noii biserici şi când, efectiv, s-au început lucrările. 


Pe lângă edificiile cu profil cultural, principala construcţie din Mănăstirea Nicula 
este noua biserică, ce va înnobila acest amfiteatru natural. Proiectul mai include 
Casa de creaţie, Centru de studii patristice, clădirea unui corp administrativ, arhon- 
daric şi clopotniţă. Până în prezent s-a reuşit edificarea Casei de creaţie, ce cuprin- 
de reşedinţa arhiepiscopului, biblioteca şi atelierul de pictură şi Centrul de studii 
„Sfântul voievod Ștefan cel mare”. Biserica mănăstirii este în faza de pictură 
interioară. 


În privinţa vechiului locaş de zid din incinta Mănăstirii Nicula, Arhiepiscopia 
Vadului, Feleacului şi Clujului îl tratează cu tot respectul pentru bogata lui istorie 
şi, de aceea, având în vedere starea avansată de degradare, a fost supus unei puter- 


nice consolidări, pentru a-i oferi şansa de a dăinui și în viitor. In tot acest proces de 
rectitorire îşi va găsi locul şi biserica veche de zid. 


Din respect pentru adevărul istoric trebuie să spunem că, atestată documentar din 
1552, Mănăstirea Nicula şi-a petrecut primul secol şi jumătate în ipostaza de aşe- 
zare monahală modestă, un fel de sihăstrie a câtorva călugări retraşi în pustietatea 
codrului, păstrând urma discreţiei la fel ca în cazul altor vetre monahale ardelene. 


Numele ei a ieşit la lumină de-a-bia în primăvara anului 1699, prin icoana Maicii 
Domnului, zugrăvită în 1681 de către preotul ortodox Luca din Iclod, cumpărată de 
la acesta de către nobilul român loan Cupşa şi donată de el Mănăstirii Nicula, 
dovedită mai apoi ca fiind făcătoare de minuni şi, prin aceasta, obiectiv de pele- 
rinaj. 


În 1700, sub presiunea Curţii imperiale din Viena, a luat fiinţă în Transilvania 
Biserica Unită cu Roma (Greco-Catolică), în care au fost încorporaţi o mare parte a 
românilor ortodocşi - preoţi şi mireni -, încrezători în viața mai bună care li se 
promitea. Ultimele bastioane de rezistenţă ortodoxă au fost mănăstirile, pe care 
însă generalul Bukow, la ordinul împărătesei Maria Terezia, le-a distrus cu tunurile 
şi cu torţele; călugării acestora - cei scăpaţi cu viaţă - s-au refugiat peste munţi. 


În 1774 mai exista în Nicula un singur călugăr ortodox; după toate probabilitățile, 
acesta e anul în jurul căruia Mănăstirea Nicula a intrat sub administrație greco- 
catolică. Deşi ca mănăstire propriu-zisă, cu călugări şi pravilă monahală, nu a func- 
țonat decât 13 ani, între 1935 şi 1948, ea a continuat să rămână obiectiv de pele- 
rinaj prin icoana Maicii Domnului. 


Biserica de zid a fost construită în perioada anilor 1875-1879-1905, iar pictura 
interioară a fost făcută în tehnica tempera de prof. Vasile Pascu, în anul 1961. 
Iconostasul care o împodobeşte este sculptat în lemn de tei de Samuil Keresteşiu 
din Tăşnad în anul 1938 şi are în centru icoana făcătoare de minuni a Maicii 
Domnului. Prin forma sa solară, iconostasul este unicat şi de o rară frumuseţe, fiind 
o adevărată emblemă a Niculei. Clădirea stăreţiei a fost construită între 1978 şi 
1989 şi adăposteşte un paraclis cu hramul „Sfântul ierarh Nicolae” şi o importantă 
colecție de icoane vechi, pictate pe sticlă şi pe lemn, precum şi o colecție de cărți 


1643. 


Sunt cunoscute împrejurările dramatice ale anului 1948, când dictatura comunistă a 
desfiinţat abuziv Biserica Greco-Catolică, iar pe conducătorii ei 1-a supus unor 


aspre persecuții. Singura alternativă a credincioşilor greco-catolici şi a unora din 
preoţii lor a fost aceea de a reveni în Biserica de care fuseseră despărțiți în 1700 şi 
în care, prin liberă opţiune, se află şi astăzi, laolaltă cu bisericile şi bunurile lor. 


În contextul de atunci, cei câţiva călugări greco-catolici au părăsit Mănăstirea 
Nicula, dar nu înainte de a ascunde icoana în casa unui ţăran din Lunca Bonţului, 
unde a stat până în 1965. Revenită în mănăstire pentru numai câteva ore - şi 
urmărită de vigilenţa Securităţii - ea s-a refugiat în sediul Arhiepiscopiei Ortodoxe 
a Clujului, de unde s-a întors triumfal - şi definitiv - în 1992. 


Începând cu anul 1992, în condiţiile libertăţii religioase de după Revoluţia din 
Decembrie '89, Mănăstirea Nicula a devenit al doilea mare centru de pelerinaj din 
România - după Mitropolha din laşi. Pelerinii sporesc de la an la an; numai la 
slujbele hramului, din noaptea şi ziua de 15 august, participă câteva zeci de mii de 
închinători, fără nici o discriminare confesională, etnică sau de altă natură; e sigur 
că printre ei se află şi catolici, greco-catolici şi chiar protestanți, fără ca cineva să fi 
fost cumva împiedicat sau stânjenit. Şi e tot atât de sigur că ceea ce atrage poporul 
la Nicula este icoana făcătoare de minuni a Maicii Domnului, cea care îi conferă 
mănăstirii o dimensiune duhovnicească fără egal în România. 


Nicula - Sub harul Maicii Domnului 


La mânăstirea Nicula, în apropiere de oraşul Gherla (judeţul Cluj), an de an, data 
de 15 august - sărbătoarea Sfintei Maria cea mare - se adună creştinii din întreaga 
ţară, dar mai ales din Ardeal. 


In urmă cu peste 300 de ani, icoana Maicii Domnului de aici a lăcrimat timp de 
mai multe săptămâni. De atunci şi până astăzi multe mărturii despre minunile 
înfăptuite i-au dus faima icoanei şi mânăstirii. 


Pe drumurile Transilvaniei curg râuri-râuri de pelerini ai credinţei, veniţi să se 
închine Maicii Domnului de la Nicula. Adesea, oamenii străbat drumul între Cluj- 
Napoca şi Gherla pe Jos, desculți, intonând imnuri religioase, în semn de adorare 
faţă de prea curata. 


Locul de pelerinaj al ardelenilor 


Dealuri verzi, pădure deasă şi umbroasă cât vezi cu ochii. Linişte, pace, sfinţenie, 
tămăduirea bolilor sufleteşti şi trupeşti. Aproape de cer şi de Maica Domnului. 
Asta caută pelerinul sosit în micul sat ardelean Nicula. Odată ajuns aici, trebuie 
doar să se lase cuprins de har. 


La Nicula sunt două biserici. Aşa că pentru reculegere credinciosul obosit de drum 
şi de soarele amiezii poate alege fie cocheta bisericuţă din lemn, fie se poate 
adăposti în răcoarea bisericii mari, din cărămidă şi piatră. Ambele sunt situate pe 
un platou înconjurat spre sud-vest de Dealul Mânăstirii, Dealul Cărbunari, Podul 
Mic, Podul Mare şi Poiana Luchi, iar la răsărit de dealurile Zapodia şi Ghergheleul. 


Data întemeierii aşezământului monahal de la Nicula este incertă. Prima biserică 
atestată pe aceste meleaguri se crede că a fost construită în 1552, deşi unii 
cercetători istorici susțin că 1695 ar fi anul construcției. Acestă primă bisericuţă a 
ars împreună cu tot satul la 1602, însă, între anni 1700-1712, pustnicul ortodox 
Nicolae construieşte în locul vechii biserici o alta, tot din lemn, închinată “Sfintei 
Treimi”. Dar şi aceasta a ars la 24 aprilie 1973. Din cauza incendiului, 
arhimandritul Cleopa Nan a dispus înlocuirea ei, în 1974, cu o alta, tot din lemn, cu 
o arhitectură foarte asemănătoare bisericilor din Maramureş. Aceasta este biserica 
Mică. 


În ea a fost adusă şi aşezată icoana Maicii Domnului zugrăvită în 1681 de către 
meşterul preot greco-catolic Luca din Iclodul mare şi cumpărată de către un 
locuitor din Nicula, loan Cupşa. Datorită acestei icoane făcătoare de minuni 
mânăstirea a devenit foarte cunoscută în împrejurimi, în Muntenia, Moldova şi 
chiar peste hotare. Istoria consemnează că icoana reprezentând-o pe Maica 
Domnului cu pruncul lisus în braţe ar fi plâns timp de 26 de zile în anul 1694. 


Locaţie: la 52 km N-E de Cluj-Napoca şi la 7 km de oraşul Gherla; se poate ajunge 
pe drumul european E571; există curse de autobuz pe ruta Cluj-Napoca-Gherla, dar 
şi Nicula-Gherla. 

Biserica mare 


A fost construită la inițiativa profesorului de teologie greco-catolică la Gherla, 
Mihail Ivaşco (1836-1878). Între anii 1875 şi 1879 se ridică biserica, iar în 1898 a 
fost tencuită şi acoperită cu tablă. Sub administrația lui loan Ivaşco, fratele 
ctitorului, au fost ridicate şi cele două turnuri de către zidarul Teodor Catană şi fiul 
său, lemnarii loan Mureşan şi Alexandru Rus, împreună cu tinichigiul Dumitru 
Nas, toţi din Gherla. 


Biserica mare, cu hramul “Sfântul loan Botezătorul”, este construită din piatră, cu 
boltitura de cărămidă, în formă de navă, în stil neoromanic, după planul 
arhitectului italian Laurenţiu Zottieh, având 30,70 m lungime, 11,35 lățime, cu 
naos şi pronaos foarte încăpător. Iconostasul aurit a fost sculptat de S. Kertstesiu 
din Tăşnad. În mijlocul iconostasului este aşezată icoana Maicii Domnului 
făcătoare de minuni. 


Din 1948, lăcaşul de cult a trecut în proprietatea Bisericii Ortodoxe Române. Uşa 
de la intrarea în biserică este din lemn de stejar cu o sculptură foarte frumoasă. A 
fost montată după 1970, în timpul stăreției Arhimandritului Cleopa Nan. 


Pictura originală a fost realizată de către canonicul Mihail Şerban din Gherla în 
1883, autorul fiind pictor şi compozitor muzical. Actuala pictură este realizată în 
tempera, stil bizantin, de către pictorul focşănean Vasile Pascu, în anul 1961. 


Legenda icoanei făcătoare de minuni 


În 15 februarie 1694 câţiva ofiţeri şi soldaţi din regimentul de călăraşi Hohen- 
zollern de la Gherla s-au dus la Nicula. Aceştia erau romano-catolici. Nefiind pe la 
ei biserici răsăritene, au dorit să vadă biserica românească din Nicula. Au intrat în 
biserică şi şi-au oprit ochii asupra icoanei celei noi a Maicii Domnului. Au 
observat, spre marea lor mirare, că Maica Sfântă din icoană plânge cu lacrimi 
adevărate. 


Uimiţi de această întâmplare minunată au alergat la preotul din sat, popa Mihaiu, şi 
i-au spus ceea ce au văzut. Preotul Mihaiu aleargă şi el la biserică însoţit de ofiţeri 
şi soldaţi şi când ajunse văzu că, într-adevăr, icoana lăcrimează cu adevărat. 
Femeile din sat sosite să vadă miracolul, ştergeau lacrimile de pe faţa Maicii 
Domnului, dar acestea nu încetau să curgă. 


Vestea acestei minuni s-a răspândit cu repeziciune în satele din jurul Niculei şi din 
toate părţile poporul venea să vadă pe Maica Domnului plângând. Lăcrimarea a 
ținut, cu mici întreruperi, din 15 februarie 1694 până în 12 martie acelaşi an. 
Tradiţia susține că cei care au văzut icoana lăcrimândă a Maicu Domnului nu au 
fost omorâţi de tătari sau turci şi mulţi bolnavi s-au vindecat, vizitând-o. 


Nicula, tezaur de icoane pe sticlă 


În clădirea chiliilor, zidită între 1913 şi 1920, acoperită cu tablă de zinc, care 
cuprinde şi un paraclis cu hramul “Buna Vestire” pentru slujbele de iarnă, există şi 
un muzeu. Muzeul mânăstirii este înzestrat cu o bogată colecţie de icoane pe sticlă 
de la Nicula, Făgăraş, Scheii Braşovului, Sălişte, Valea Sebeşului. Dar cuprinde şi 
icoane pe lemn maramureşene, de pe Someş sau de prin alte locuri, din secolele 
XVI-XVIII. Icoanelor li se adaugă Cazania lui Varlaam de la 1643, Biblia de la 
1795 a lui loan Bob, Antologhion de la 1773 etc. 


Prin intermediul şcoli de iconari de la mânăstirea Nicula a pătruns în Transilvania 
tehnica picturii pe sticlă, originală din Boemia, Austria şi Sudul Germaniei, zone în 
care tradiția manufacturilor de sticlărie s-a împletit cu spiritul religios al poporului. 
Atelierul de icoane pe sticlă, prin care Mânăstirea Nicula duce mai departe pre- 


stigiul tradiției româneşti al picturii icoanelor pe sticlă, face ca icoanele de aici să 
fie apreciate şi astăzi în ţară dar şi în străinătate. 


(Alice-Claudia Gherman - Atlasul Lumii Crestine, anul 1, nr. 6 au- 
gust/septembrie 2007) 


De Sfânta Maria, la Mănăstirea Nicula 


Cel mai mare pelerinaj al Ardealului 


Pelerinajul la Nicula, de Sfânta Marie mare, rescrie, an de an, însuşi drumul 
vieților noastre. Un urcuş greu, opintit, pe căi străjuite deopotrivă de sfinți şi de 
semne dumnezeieşti, dar şi de infinite tentaţii lumești. Un drum cu ceţuri grele, de 
numai vezi la doi paşi, dar şi cu seninuri aducătoare de linişte. Un drum lung, 
foarte lung, pe care singura credință te poate mâna, iar la capătul drumului - 
speranţa. Speranţa în puterea făcătoare de minuni a Maicii Domnului. 


Minunea de la Nicula 


O lună întreagă a plâns Măicuţa Domnului la Nicula. Ochii cei mari şi miloşi au 
prins a lăcrima pe 15 februarie 1699, şiroind amarnic pe lemnul pictat cu har de 
preotul Luca din Iclod. Soldaţii catolici din armata imperială de Hohenzollern, 
cantonaţi lângă Nicula, care veneau adesea să se roage la biserica ortodoxă din sat, 
au fost primii care au băgat de seamă minunea şi i-au dat de ştire preotului Mihail 
Popa. 


Într-o săptămână, vestea s-a răspândit până hăt, departe, pe toate coclaurile 
Ardealului. S-au găsit mulți cârcotaşi. Au cercetat atent icoana, în cel mai mic 
detaliu, la lumina sfeşnicelor, apoi au sfârşit şi ei prin a se închina Maicii 
Domnului. Minune curată! Faţa cea lungăreaţă, de culoarea spicului de grâu, cu 
ochi negri şi privire plină de grație, în toată splendoarea şi farmecul ceresc, cum 
nimeni până la Luca din Iclod nu reuşise să cuprindă sub magia penelului său, faţa 
aceea a Maicii Domnului li se arată plânsă toată, celor ce o priveau. Erau zile când 
lăcrimarea se oprea, ca să înceapă mai dramatic după o vreme. Cum îi ştergeau 
oamenii lacrimile, cum apăreau altele. 


Într-una din zile, nişte soldaţi mai milostivi au pus o maramă albă sub icoană. 
Dimineaţa, au găsit-o udă toată. Lumea privea înfiorată şi se ruga neîncetat, în timp 
ce înalții prelați de la Cluj strângeau mărturii peste mărturii, pentru a întări intru 
veşnicie adevărul nemaipomenit al minunii de la Nicula. Mulţi ardeleni au văzut 
atunci cu ochii lor minunea şi au înţeles că Maica Domnului e alături de ei, de 
creştinii osândiţi la asuprire străină, iar rugile la icoana făcătoare de minuni n-au 
încetat nicicând, de atunci. Ochii cei mari şi miloşi ai Fecioarei au secat de lacrimi 
pe 12 martie, în acelaşi an, dar ochii îndureraţi ai celor ce o caută pentru alinare 
şiroiesc mereu la Nicula. 


Pelerinajele la icoana făcătoare de minuni a Măicuţei au luat amploare pe an ce 
trecea, până la Marea Unire. Între războaie, pe timpul păstoriei Episcopului greco- 
catolic de Cluj-Gherla, Iuliu Hossu, până la 50.000 de oameni se adunau pentru a 
se ruga la icoana făcătoare de minuni a Fecioarei şi pentru a se umple de chemările 
la pace şi dragoste de ţară şi de Dumnezeu ale Prea Sfinţitului. lar tradiţia marilor 
pelerinaje a fost reînnodată în mod fericit după Revoluţie. Sute de mii de 
credincioşi, atât ortodocşi, cât şi greco-catolici, i-au drumul Niculei, în preajma 
zilei de 15 august. Aici, pelerinii au ascultat an de an faimoasele predici ale 
Mitropolitului Bartolomeu al Clujului. 


Vlădica Bartolomeu a consacrat un adevărat cult în jurul mănăstirii, locul său 
preferat de asceză şi rugăciune, dar şi locul în care, inspirat de Duhul Sfânt, a 
realizat una dintre cele mai plastice diortosiri ale Bibliei în limba română. 


Calea crucilor 


E lung şi greu, ca un canon, drumul spre Nicula, dar Maica Domnului le dă tuturor 
puterea să-l ducă la bun sfârşit. "O, Măicuţă Sfântă, te rugăm fierbinte să ne- 
asculţi de-a pururi marea rugăminte...”. Glasuri de femei răzbat tânguit din 
depărtare, vocile se opintesc la fiecare capăt de vers, până când refrenul revine, 
izbăvitor ca un balsam. "Nu lăsa Mâăicuţă să perim pe cale, că noi suntem fiii 


lacrimilor tale...". 


Din Gherla până sus, la mănăstire, sunt 7 kilometri, bătuți pe jos, la pas, în rugă şi 
în cântare, an de an, de Sfânta Marie Mare. Aşa e tradiţia şi nimeni nu iese din ea. 
"Drumul Niculei îl facem pe Jos de când îi lumea. Vrednici de-am fi, în genunchi şi 
pe coate l-am face, cu capul plecat şi cu rugi la Măicuţa Sfântă, aşa cum vedeam 
oamenii când eram 10 ficior", îmi spune badea Toader Trif. 


Moment de reculegere 


Are 80 de ani şi nu e vară lăsată de la Bunul Dumnezeu să nu vină la Mănăstire la 
Nicula, de Adormirea Maicii Domnului. E cocârjat badea Toader, dar nu se lasă. 
Trage după el două basalagi cu merinde, să dea pomană pelerinilor "care vin mai 
de departe, că mulţi vin aşa, bieţii de ei...". Trage de basalagi şi se strofoacă tot-tot- 
tot, când vine vorba să cânte, ţinându-i isonul mătuşii Ana, nevasta lui, o femeie 
roşie ca para focului la față, cu ochi scânteietori, plini de viaţă. Mătuşa Ana dă 
tonul la cântat şi tot ea rosteşte cu voce tare rugile pe care ceilalţi din jur, pelerini 
întâlniți pe drum, le îngână pioşi şi răbdători. "Ajută-ne, Măicuţă Scumpă, că tu ne 
ştii nouă de grijă!", încheie mătuşa Ana. Lumea din jur îşi lasă preţ de două clipe 
bagajele grele pe marginea drumului, iar mâinile se ridică spre cer, în chip de cruci. 


Cât e drumul de lung, oamenii se lipesc unii de alții, grupuleţe-grupuleţe: sunt 
zece-douăzeci de voci, iar cântecele de slavă pentru Maica Domnului răsună mai 
tare, scoţându-i pe la porţi, muţi de înfiorare, pe sătenii din Nicula, bucuroşi că va 
fi iarăşi praznic mare, sus la mănăstire. Alte grupuri, cele mai frumoase, sunt 
organizate de la bun început: sate întregi de oameni din zona Gherlei care, cu 
preotul în frunte şi cu prapori frumoşi, cu icoane ale Maicii Domnului învelite în 
prosoape albe, au luat drumul Niculei cu noaptea în cap. E 7 dimineaţa, iar prin 
ceața deasă ce vesteşte deja venirea toamnei în inima Ardealului, stâlpii de pe 
marginea drumului par nişte cruci nefiresc de înalte, ridicate până sus, la Poarta 
Raiului. 


Primele raze ale soarelui răzbat abia după ce ai intrat de-a binelea în sat. Începe 
urcuşul greu, pe drumul ce şerpuieşte agale spre mănăstire. Mai e mult până în 
vârf, iar Dumnezeu s-a îndurat de zecile de mii de pelerini ce s-au pus pe drum în 
sfânta zi de Adormirea Maicii Domnului. În lumina dimineţii de mijloc de august, 
Nicula se arătă în toată splendoarea sa: case frumoase, găzdăcesti, grădini cu de 
toate, aranjate ca la carte, ardeleneşte, şi livezi din care roadele în pârg, în culori 


dumnezeieşti, aşteaptă parcă dinadins să bucure ochii plânşi ai pelerinilor înainte 
să fie culese. Miroase a mir şi a fân cosit, trebuie că aşa de minunat miroase şi în 
Rai! 


"Canonul" 


Cum treci de poartă cea mare, primitoare, a mănăstirii, locul vuieşte de rugi. Un 
murmur prelung şi liniştitor, peste care se înstăpâneşte, din timp în timp, doar 
glasul clopotelor şi-al cântărilor. E multă răbdare acolo sus, căci spiritul răbdător al 
Fecioarei Maria domneşte ca nicăieri altundeva peste amfiteatrul natural de la 
Nicula. Un şir lung de oameni duce în biserica veche, acolo unde pelerinii pot 
săruta icoana făcătoare de minuni. Până la altar, printre rugăciuni, oamenii îşi spun 
unii altora baiurile. Unii sunt betegi, unii nu se mai ajung cu banii, alţii au copii cu 
probleme, alţii nu-şi găsesc liniştea. Sunt şi foarte mulţi credincioşi cărora Maica 
Domnului le-a ascultat rugile fierbinţi şi care vin an de an la Nicula, să-i aducă 
mulțumire şi închinăciune. Scoasă în faţa altarului, icoana e scăldată într-o aură de 
parfum şi lumină. Mii de flori albe şi galbene înconjoară rama de lemn sculptat cu 
migală. Se înaintează încet, în ritmul mătăniilor şi al rugăciunilor pe care fiecare le 
închină dinaintea Măicuţei Sfinte. 


Vechea bisericuţă de lemn de la Nicula 


Cei care au trecut deja pe la icoana sfântă îşi mută rugile mai jos, la bisericuţa de 
lemn de la intrarea în curtea mănăstirii, pe care o înconjoară în genunchi. Pietrele 


ce împrejmuiesc bisericuţa par mai multe şi mai ascuţite pe an ce trece, dar şi râvna 
celor ce-şi caută alinarea la Fecioara Maria e mai mare ca oricând. 


Mătuşa Teodora îşi lăsă catrafusele în grija unui jandarm tânăr, de treabă, ce 
veghează urcarea pelerinilor spre icoană, apoi se pregăteşte de "canon". Îşi suflecă 
mânecile cămăşii albe, mirosind a levănţică, îşi aranjează poalele cât să se poată 
pune în genunchi, apoi începe, senină, să înconjoare bisericuţa de lemn. "Nici un 
sacrificiu nu e prea mare când crezi cu adevărat", mi-a spus femeia de 70 de ani, 
înainte să-şi înceapă canonul. "Măicuţa e sus şi ne dă înzecit!”. A avut necaz mare 
mătuşa Teodora, a căzut la pat la începutul lui '93 şi au purtat-o copiii pe la doctori 
în zadar. Nimeni nu ştia să-i zică ce are. A citit acatiste şi s-a rugat zile în şir, cum 
o învățase un preot bătrân, iar de Sfânta Marie, în acel an, au adus-o într-un căruţ la 
Nicula. "Aici m-au pus ai mei lângă bisericuţă, şi ţin minte că vedeam femeile cum 
merg pe genunchi şi mă rugam să pot şi 10 să fac asta într-o bună zi. Venisem 10 la 
Nicula cât eram bine şi înainte, dar niciodată nu m-am învrednicit să înconjur 
bisericuţa. Aşe că bucurie mai mare că pot să fac amu asta, că m-am făcut bine - 
mulțam lui Dumnezeu şi Măicuţei Sfinte! - nu văd să fie", îmi mărturiseşte mătușa. 
E ostenită, dar încă mai senină decât înainte, de "canonul" pe care singură şi l-a 
pus, în urmă cu aproape 20 de ani. La fel ca mătuşa Teodora, mulţi înconjoară pe 
genunchi şi pe coate biserica de lemn. Și copii de şcoală, şi studenți, şi bătrâni, care 


erau, la rândul lor, tinerei când tradiţia acestei frumoase jertfe de Sfânta Marie era 
la ordinea zilei. Cei care nu se simt în stare să se roage în genunchi stau cu orele în 
picioare, sub acoperământul de lemn al micuţului sălaş de închinăciune. Reazămă 
cu fruntea lemnul aspru, în vreme ce se roagă Maicii Domnului, cu lumânări 
aprinse în mâini. 


Minuni de fiecare zi 


2 


Capăt de drum - mănăstirea din vârful dealului 


Sus, pe marginea drumeagului ce duce către chiliile călugărilor, şi-au găsit loc de 
stat Maria şi Floarea. Loc frumos, de unde se vede şi dealul înţesat de lume din faţa 
scenei mari unde slujesc preoţii, şi se vede şi bisericuţa de lemn. Stau acolo 


amândouă şi le vezi radiind de fericire că Maica Domnului le-a dat puterea să vină 
şi anul ăsta la Nicula. La 57 de ani, sunt femei în toată puterea cuvântului. Sunt 
arse de soarele dogorâtor al drumului lung pe care l-au bătut până la Nicula, dar 
ochii luminoşi le înseninează feţele. Au venit tocmai din Groşii Ţibleşului, de 
lângă Târgu Lăpuş. Singure s-au pus pe drum şi au ocolit pe la Mănăstirea din 
Cheile Turzii, să se roage şi acolo, înainte de Nicula. "Satul nostru e sat cu credință 
mare. Peste tot pe unde mergem prin ţară, pe la mănăstiri, găsim un sătean de-al 
nostru călugăr, de la Râmeţ până la Ierusalim şi la Muntele Athos. Nu mai zic aici, 
la Nicula, unde am avut stareţ, iar acum avem trei călugări. Nu-i an să nu venim 
aici să le cotăm de grijă", îmi spune cu însuflețire Maria Man, în vreme ce Floarea 
nu mai pridideşte să salute oameni ce trec prin preajmă. 


pi LĂ 
Pelerini cât vezi cu ochii 


Sunt vecini şi prieteni din Groşi la tot pasul, întreg satul lor maramureşean s-a 
mutat vreme de trei zile la Nicula! "Nu vă daţi dumneavoastră seama ce mult ajută 
că venim aici an de an şi ne rugăm la Măicuţă Sfântă! Cred că şi de 20 de ani, satul 
nost' o fost ferit de rele şi de prepestenii! Simţi aşa, o putere, când vii aici... Numai 
săruţi icoana făcătoare de minuni şi eşti alt om! Plus că şi locul e mai frumos ca-n 
alte părţi...", mi se destăinuie Maria. Acum patru ani, şi-a luat băiatul şi a plecat la 
soţul ei în Italia, la cules de mere, să mai facă un ban. "EI mi s-o tot plâns că-i greu 
şi că nu-s condiţii acolo, dar io în mintea mea am zis că ce poate fi aşe de greu să 
culegi mere şi m-am dus. Şi aşe-i, că până nu ajungi la vorbele bătrânilor nu te 
ostoi. M-am dus şi am văzut cu ochii mei cât de greu era... Seară de seara, citeam 
Acatistul Sfântului Acoperământ al Maicii Domnului, şi numai credinţă şi ajutorul 
Sfintei Maria ne dădea puterea să o luăm de la capăt a doua zi. Şi aşa să ştiţi, că 
atunci am realizat că Măicuţă Sfântă face minuni zi de zi dacă crezi şi dacă ştii să 
le vezi şi ştii să le apreciezi", se destăinuie Maria. 


Maica şi pruncii 
Pe dealurile din jurul mănăstirii nu ai loc să arunci un ac în ziua de Adormirea 
Maicii Domnului. Sunt credincioşi care au venit deja de trei zile. Cei mai mulți n- 
au ratat, oricum, seara din ajun, când slujbele şi cântările sunt mai frumoase ca 


oricând. Tinerii vin cu corturile, oamenii mai necăjiţi, de la ţară, se întind sub cerul 
liber şi pun sub ei ce au la îndemână prin casă, folii şi păturoaie groase, iar 
deasupra umbrele mari, "bune şi de soare, şi dacă dă Dumnezeu o ploiţă”. 


Cei mai evlavioşi credincioşi înconjoară pe coate şi 
genunchi vechea bisericuţă de lemn 


Aşa îi găseşte dimineaţa de praznic, pregătiți de slujba cea mare, condusă de 
Mitropolitul Andrei, după ce şi-au limpezit ochii în curtea mănăstirii şi după ce şi- 
au zis rugăciunile de dimineaţă. 


Momentul cel mai înălțător al slujbei e, înainte de predica Mitropolitului, acela în 
care lumea întreagă intonează, în frunte cu soborul de preoţi, "O, Măicuţă 
Sfântă...", minunată rugăciune închinată Sfintei Fecioare Maria. Un diacon recită 
versurile, strofă cu strofă, iar lumea cântă cu însuflețire, ca într-un cor de 
sărbătoare. "E plină lumea de azi de elevi şi studenţi care vor note mari, fără să 
înveţe, de afacerişti care vor să se îmbogăţească, fără să muncească, şi de oameni 
care vor mântuirea, fără să facă nimic”, spune, de pe scenă, IPS Andrei, 
parafrazându-l pe părintele Paisie Aghioritul, într-o superbă pledoarie pentru 
implicare religioasă. "Maica Domnului ne îndeamnă la acţiune, la nevoinţă şi 
implicare. Atunci când a spus aceste cuvinte: "Faceţi ce vă va spune EI!", la Nunta 
din Cana Galileii, nuntaşii nu mai aveau bucate şi vin, şi Preabuna Maică a lui 
Dumnezeu le-a spus slujitorilor: "Faceţi ce vă va spune Hristos!", nu rămâneţi în 
contemplaţie sau în meditaţie, pentru că astfel nu au cum să se rezolve 
problemele”. 


Credinţă şi suferinţă 


"Frumos a zis Prea Sfinţitul", îşi şoptesc oamenii după predică, aşteptându-l pe 
marginea drumului pe noul mitropolit de Cluj, să le dea binecuvântarea. Înalt Prea 
Sfinţitul atinge blând şi răbdător capetele plecate înaintea sa. Şopteşte câte un sfat 
celor care îi cer cuvânt de încurajare în credinţă, strânge la piept scrisori şi petiții 
pe care oamenii i le întind cu necuprinsa încredere, apoi păşeşte uşor, 
binecuvântând lumea până sus, la capătul drumeagului, înspre chilii. Încet-încet, 
pelerinii încep să coboare spre sat. Ultimele rugăciuni se înalță spre cer, oamenii se 
strâng în braţe şi se salută urându-şi să se reîntâlnească şi anul viitor, de Sfânta 
Marie Mare, la Nicula. 


Maria şi Floarea din Groşi sunt şi ele gata de drum. Îşi fac câte o cruce mare şi o 
iau la vale, încredințate că rugăciunile către Maica Domnului le vor ajuta să ajungă 
cu bine acasă, în Maramureş, la ai lor. "Mare grijă are de noi Măicuţa Sfântă! Ca 
pe nişte prunci ne ţine în braţe şi ne grijeşte zi de zi”, îmi spune Maria, 
împreunându-şi mâinile în poală într-un gest tandru, ca-ntr-o icoană. 


"O, Măicuţă Sfântă..." 


O, Măicuţă Sfântă 
Te rugăm fierbinte, 
Să ne asculți de-a pururi 
Marea rugăminte: 
Refren: 


Nu lăsa, Măicuţă, 
Să pierim pe cale, 
Căci noi suntem fiii, 


Lacrimilor tale. 
Când plângeai sub cruce 
Maică-ndurerată, 
Te-am primit de Mamă, 
Noi şi lumea toată. 


Călători pe-o mare, 
Veşnic tulburată, 
Noi ne-am pus în Tine 
Și nădejdea toată. 


Tu eşti steaua mării 
Și ajuţi s-o treacă, 
Dintre câţi Te roagă, 
Nimeni nu se-neacă. 


Fă să-ţi batem zilnic 
La miloasa-ţi poartă, 
Câtă vreme-n lume, 
Valuri ne mai poartă. 


Iar când nori şi ceaţă 
Innegri-vor zarea, 
Vino Tu Mâicuţă, 
Să ne-araţi cărarea. 
Să conduci luntriţa 
Printre stânci şi valuri, 
Să ne scoţi la portul, 
Veşnicilor maluri. 


O, Măicuţă Sfântă, 
Cea mai scumpă floare, 
Fă din şir de lacrimi, 
Dalbe lăcrimioare. 


Scapă-ne de patimi 
Și de pofte rele, 
Și ne schimbă-n mândre 
Mărgăritarele. 


Să ne duci cu Tine 

Unde calea-Ţi duce, 
Să ne dai în ceruri 
Fiului Tău dulce. 


Și să-I spui, Măicuţă, 
C-aste floricele, 
Le-au făcut să crească 
Chinurile grele. 


Şi cu ale Tale 
Lacrimi de sub cruce; 
Tu le eşti Măicuţă, 
Maica cea mai dulce. 


Inima-i Preasfântă 
Mângâios ne-o strânge; 
Va uita de patimi, 
Mai mult nu va plânge. 


Noi, cuprinşi de-o pace 
Fără de hotăra, 
Lăuda-te-vom veşnic 
Pururea Fecioară. 


Un miracol adevărat - Cum s-a vindecat Adelina 


Mărturia de credinţă a doamnei Maria Pavel din Nicula 


Adelina şi Maria, primitoare în poarta casei 


"Dar din dar se face Raiul!", îi place să spună doamnei Maria. Ei, Maica Domnului 
i-a dat darul cel mai de preţ: sănătatea nepoţelei sale, iar doamna Maria dă, la 
rându-i, celor ce-i trec pragul, tot ce are mai bun în casă. E ocrotitoarea pelerinilor 
care vin să se roage de Sfânta Marie Mare la Nicula. Îi găzduieşte pe cei fără 
adăpost, îi hrăneşte pe cei istoviţi şi îi îndrumă pe cei rătăciți. Şi pe toţi îi 
încurajează să se roage şi să lupte, spunându-le propria sa mărturie de suferință, de 
rugă şi credinţă. 


"Să credem şi să ne rugăm!" 


O clipă nu a încetat să şi-o imagineze mărişoară pe Adelina. Nici nu împlinise 
patru ani nepoțica ei, însă Maria Pavel se încăpăţâna să o vadă, ziua-n amiaza mare 
şi noaptea-n vise, mare, voioasă, dându-se cu bicicleta în vacanțe şi buchisind 
serioasă cărţi în timpul şcolii, jucându-se cu orătănuile din curtea casei sale de la 
Nicula, la sfârşit de săptămână, şi păşind mândră, cu coroniţă de premiantă pe cap, 
la sfârşit de an şcolar, pe străzile Gherlei. Aşa şi-o imagină zi de zi şi aşa se ruga şi 
la Maica Domnului, sus în deal, la icoana făcătoare de minuni de la mănăstirea 
din Nicula: să o vadă mare şi voioasă pe copila care tocmai fusese diagnosticată cu 
leucemie limfoblastică. 


Pe la 3 ani şi ceva începuse să se simtă rău Adelina. O durea un picior şi devenise 
palidă, nu mai avea deloc poftă de viaţă. Medicii din Gherla au pus simptomele pe 
seama unei anemii. "E în creştere fetița, se mai întâmplă din astea”, au spus şi 
medicii de la Cluj, la primul control. Dar Simona, fiica doamnei Maria şi mama 
Adelinei, nu a fost împăcată cu răspunsul. Dumnezeu i-a dat gândul cel bun să 
întrebe mai departe, şi aşa au dat peste un conferenţiar universitar. Noile analize au 
confirmat temerile ascunse ale Mariei: fetiţa era grav bolnavă. Cumplita veste i-a 
lovit greu pe părinţii Adelinei, dar Maria a luat-o deoparte pe fiica sa şi a 
îmbărbătat-o: "Hai să credem că se va face bine Adelina, hai să dăm slujbe la 
biserici şi la mănăstiri şi hai să ne rugăm la Maica Domnului!". 


Icoana a vestit vindecarea 


"Preotul de aici, de la biserica din sat, din Nicula, s-a rugat foarte mult pentru noi. 
Ne-a încurajat mereu, contează foarte mult să te încurajeze cineva", îşi aminteşte 
doamna Maria momentele grele de acum 6 ani. "Îndrumată de preotul din Bont, am 
ținut post şi m-am rugat nouă marţi şi nouă vineri la rând. Marţea citeam Acatistul 
Domnului lisus, iar vinerea seara Acatistul Maicii Domnului, apoi citeam din 
Psaltire, cu lumânări aprinse, iar când terminam Psaltirea, o luam de la capăt. Am 
făcut şi sărindar la mănăstire, apoi mergeam şi mă rugam la icoana făcătoare de 


minuni, şi nu era dată să nu vin de acolo încărcată de optimism, plină de încredere 
că fetiţa se va face bine. Parcă Fecioara din icoană se uită la mine şi îmi zicea că 
nepoţica se va însănătoşi. Tot timpul am ştiut că va fi aşa, pentru că icoana îmi 
vestea vindecarea, de fiecare dată când mă rugam la mănăstire", spune doamna 
Maria. "Apoi, preotul din Nicula şi încă un preot, din Gherla, au făcut trei masluri, 
acasă, la copiii mei, şi să ştiţi că după toate rugăciunile şi posturile acestea, deja a 
început să se simtă mai bine Adelina, nu i-au mai ieşit niciodată analizele prost. 
Sigur că ea, între timp, începuse tratamentul cu citostatice, la Cluj, la Oncologie, 
tratamentul a mers mână în mână cu rugăciunea, că şi la doctorii cei buni, tot 
Dumnezeu te îndrumă", îmi povesteşte doamna Maria cu lacrimi în ochi. În 
bucătărioara casei aflată la intrarea în Nicula, aşezată lângă sobă, Adelina ascultă 
neclintită povestea de credinţă a bunicii sale, în vreme ce ţine strâns la piept o 
cruciuliță primită de la un pelerin venit în sat, de Sfânta Marie Mare. 


Adelina, fetița vindecată prin rugăciuni 


Fetiţa şi bătrânul 


Adelina are acum 10 ani. O frumuseţe de faţă, ascultătoare şi conştiincioasă, cu 
sclipiri de om mare, ori de câte ori vorbeşte. E la vârsta vacanţelor pe bicicletă şi a 
cărţilor buchisite cu seriozitate în timpul şcolii, aşa cum şi-o imagina bunica şi cum 
şi-o dorea în rugile către Maica Domnului. E "cam prima" la învăţătură, după cum 
singură spune, într-o drăgălaşă încercare de smerenie, moştenită, fără doar şi poate, 
de la doamna Maria. În toamnă, va trece pe clasă a IV-a. În timpul luptei cu 
leucemia, a pierdut un an de grădiniţă, iar părinţii, medicii şi educatoarea au vrut 
cu toţii să-i dea un an în plus de copilărie micuţei. Vremea suferinţei, a puncţiilor şi 
a chimioterapiei, despre care doamna Maria îşi aminteşte cu ochii înlăcrimaţi, 
vremea branulelor şi a lunilor întregi petrecute în spital a trecut demult. Analizele 


bune de la Cluj au fost imediat confirmate de o verificare făcută la o clinică din 
Franţa. Atunci, în noaptea de dinaintea aflării rezultatelor, mama fetiţei a visat cum 
ea şi soţul ei urcau pe o stâncă mare, sub care se căsca un hău adânc. Era grea 
urcarea, plină de încercări şi de pericole, iar femeia auzea cum, mai Jos de ea şi de 
soţul său, alți oameni se îndemnau unii pe alții să renunțe să mai urce, că e 
imposibil de ajuns până sus. Dar părinții Adelinei s-au ţinut tari şi s-au căţărat până 
sus de tot. Iar acolo, se făcea în vis că au dat de o pajişte lină şi întinsă, verde toată. 
Un bătrân cu părul alb stătea acolo pe o băncuţă. "Pe voi vă aşteptam. Şedeţi şi 
odihniţi-vă, că aţi bătut drum greu până aici", le-a spus bătrânul. 


Îngerul de pe cerul Niculei 
Visul Simonei nu e singurul semn ce li s-a arătat celor din familia Mariei din 


Nicula. "Nu o spun spre laudă, dar simţi lucruri minunate când te rogi şi crezi cu 
adevărat. 


al 


Doamna Maria, protectoarea pelerinilor de la Nicula 


Am avut şi eu recent o operaţie la picior şi m-am rugat înainte la Sfântul Nectarie. 
N-am mai zis asta la nimeni, dar când am intrat în sala de operaţie, am văzut sus, 
pe tavan, chipul sfântului. Şi nici un pic nu m-a durut piciorul, nici la operaţie, nici 
acuma, după. Dacă ai credinţă, atunci eşti sănătos sufleteşte, iar dacă eşti sănătos 
sufleteşte, nu există să nu te faci bine şi trupeşte", spune Maria. Nici Adelina nu a 
fost ocolită de semne de sus. "Într-o zi, mergeam cu tata la magazinul din Nicula. 
Și era tot cerul acoperit, negru de nori. Numai sus în deal, deasupra mănăstirii, era 
un nor alb, în formă de înger, cu aripi mari... Parcă era înger adevărat! Apoi norul 
s-a transformat în cerc şi din cerc în cruce”, îmi spune Adelina şoptit, când 
rămânem singuri. "Multă lume se roagă acolo, la Mănăstire, la Nicula, şi atunci se 
întâmplă minuni", mă convinge fetița. Vorbeşte frumos, rotunjind cuvintele şi 
dându-le, astfel, mai multă greutate. Ştie încă din spital, de la Cluj, cât de mult 


ajută rugăciunile. Când veneau asistentele să-i pună perfuzii, spunea repejor un 
"Tatăl nostru" şi, ca prin minune, doamnele nimereau vena din prima încercare şi o 
scuteau de-o suferinţă. "E foarte credincioasă...", îmi spune doamna Maria când 
Adelina pleacă din bucătărioară. "Şi foarte mâloasă, măcar că despre copiii care 
suferă mult s-ar zice că devin mai insensibili după toate câte le-au pătimit...", 
adăugă, bucuroasă că nepoţica îi seamănă în privinţa asta şi, deopotrivă, fericită că, 
iată, Adelina creşte frumos şi sănătos, mulțumită indurării celei mari a Sfintei 
Maria cea făcătoare de minuni. 


Intoarcerea binelui 
Casa Mariei e cum intri în sat, pe stânga, şi multă lume ostenită, ce vine tocmai de 


la Gherla pe jos, se opreşte aici să-şi tragă oleacă sufletul ori să ceară un pahar de 
apă în arşița amiezii. 


i 
d 


Bunica şi nepoata, împreună şi în suferinţa 
şi în bucurii 


Doamna Maria îi întâmpină pe toți cu zâmbetul său mămos şi nu-i lasă să treacă 
mai departe, până nu-i vede omeniţi cu ce are mai bun prin casă. Îi întreabă dacă au 
unde sta peste noapte pe cei care vin pe trei zile la Nicula, iar de nu-s pregătiți să 
doarmă sub cerul liber, îi ține la ea. Câte paturi are în casă, unul nu stă gol de 
Sfânta Manie Mare! Asta e mulțămita ei: să-i ştie bine pe oamenii care vin şi-i bat 
la poartă. E o priceasnă frumoasă, ce se cântă la biserică din Nicula, care spune că 
sunt oameni care bat, poate, doar o dată în viaţă la tine în poartă. Se cutremură 
toată doamna Maria, când îngână versurile pricesnei. Îmi mărturiseşte că deunăzi a 
strigat cineva din poartă, iar ea stătea întinsă, căci tocmai fusese operată la picior. 
N-a avut putere să se ridice din pat şi regretă şi acum că n-a tras de ea să meargă 
până la poartă, să vadă cine era şi ce voia omul acela. "Un leu dacă-i dădeam sau 
un dărab de pâine, ce mă costă?", îşi reproşează doamna Maria, în timp ce pune 
masa pentru pelerinii pe care Dumnezeu i-a trimis la poartă, în acest an, de Sfânta 
Marie. Şi, slavă Domnului, sunt destui! 


(Articol preluat din Formula AS... - fotografii de Ciprian Rus, Florin Tămaş şi 
Andreea Câmpeanu) 


Mirela Şova - Icoana Maicii Domnului de la Nicula: lacrimi şi minuni 


Oare unde se adună românii în cel mai mare număr la hram? Fără a urma nişte 


statistici anume, cea mai renumită prin a atrage numeroşi credincioşi la rugăciune, 
este mănăstirea Nicula din Cluj, care adăposteşte renumita icoană făcătoare de 
minuni a Maicii Domnului Hodighitria care plânge. 


De 15 august în special, mii de oameni vin aici, în procesiune cu icoane ale Maicii 
Domnului şi intonând cântări religioase, nădăjduind, mulţumind, simțindu-se 
ocrotiţi în viaţa lor. Sau, cum spune cântarea cea mai frecventă cu acest prilej: Am 
venit, Măicuţă, să ne mai vedem, să-ţi spunem necazul care-l mai avem! 


Icoana, pictată în 1681 de preotul Luca din Iclod, a fost donată mănăstirii Nicula 
de nobilul loan Cupşa în acelaşi an. Icoana s-a arătat făcătoare de minuni în anul 
1699, când a lăcrimat mai multe zile la rând, între 15-26 februarie. În acest 
răstimp, minunea a fost verificată atât de ortodocşi, cât şi de catolici, români şi 
unguri, cu toţii rămânând impresionați de lăcrimarea evidentă. Mulţi plecau de la 
sfânta icoană cu batistele umezite de lacrimile Maicii Domnului. 


Istoria Icoanei se împleteşte cu cea a întregului Ardeal. Maica Domnului s-a arătat 
de atunci sprijinul credincioşilor la vremurile de încercare, venite din partea 
stăpânirilor vremelnice. De aceea, transilvănenii şi-au găsit aici liniştea şi reazemul 
speranţei. Deşi a fost de câteva ori mutată sau ascunsă (pentru a fi protejată), 


Icoana s-a reîntors de fiecare dată la mănăstirea Nicula, fiind cunoscută cu numele 
de Icoana de la Nicula. 


Cultul Fecioarei prin icoana sa făcătoare de minuni s-a răspândit cu atâta putere, 
încât a determinat apariţia tradiției Icoanelor pictate pe sticlă, cu specific 
transilvănean. Astfel, pelerinii voiau să păstreze fiecare o copie a icoanei făcătoare 
de minuni şi de aici, în satele din jurul mănăstirii, s-au născut familii întregi de 
meşteri iconari. 


Exista de fapt chiar o şcoală de meşteri iconari, la mănăstirea Nicula, folosind 
tehnica picturii pe sticlă din Boemia, Bavaria şi Austria. Meşterii copiau icoana pe 
sticlă, în mod propriu — cu un izvod specific fiecărei familii, care constituia marca 
sa. Pornind cu această icoană, s-a dezvoltat o paletă largă de teme religioase, 
pentru pictura pe sticlă, cele mai cunoscute fiind Adam şi Eva lângă pomul 
cunoştinței binelui şi răului, Sfânta Treime, Maica Domnului îndurerată lângă 
Cruce, cei mai renumiţi sfinți din calendar s.a. 


Pe lângă lăcrimare, icoana a început să facă şi minuni de vindecare a bolilor fizice 
şi psihice, de alungare a demonilor, câteva dintre ele fiind consemnate 
de Arhimandritul loanichie Bălan, în lucrarea sa: “Sfintele Icoane făcătoare de 
minuni din România”. 


Icoana a fost îngropată între anii 1712 - 1782, spre ocrotire, iar între 1948 - 1964 a 
fost ascunsă prin zidire de către un ţăran. Acesta, pe nume Chezan Vasile, abia pe 
patul morți a mărturisit unde este icoana, care a fost confiscată în scurt timp de 
comunişti. 


Restaurată în 1991, icoana se reîntoarce la Nicula în 1992. Chiar şi atunci când 
Icoana nu se afla în mănăstire, aici veneau mulți credincioşi, fără frică de 
interdicțiile regimului ateu, găsindu-şi alinarea şi vindecarea. Dacă miliția păzea 
drumul spre mănăstire ziua, ei veneau pe dealuri noaptea şi se închinau. Minunile 
la Icoană continuă până astăzi, ca şi afluxul credincioşilor. 


“Vino, tu, Măicuţă, să-mi arăţi cărarea”, se cântă iarăşi, la icoana de la 
Nicula, “căci noi suntem fiii lacrimilor tale.” Pentru noi toţi, pentru mântuirea 
sufletelor noastre, şi pentru a ne avea ca frații, Maica Domnului priveşte din icoană 
prin tremurarea unei lacrimi. 


Doina-Elena Dumitru - Pelerinaj la Mănăstirea Nicula 


Ori de câte ori voi urca dealul pe care e aşezată mănăstirea Nicula voi auzi în 
mintea mea, venind de departe, din ce în ce mai puternic, cântarea "Am venit 
Măicuţă, să ne mai vedem, să-ţi spunem necazul care-l mai avem”. 


Cred că este în sufletul fiecărui pelerin care merge la Nicula, lacrima copilului care 
vine acasă, la mama, obosit, întristat, cu genunchii juliţi, cu coatele rupte, flămând, 
însetat dar ştiind că acolo îl aşteaptă sărutul şi pacea şi promisiunea că o să fie 
bine.Mie asta îmi spune Maica Domnului la Nicula. 


Anul trecut am mers prima dată la Mănăstirea Nicula. Întâlnirea mea cu Maica 
Domnului acolo a fost pur şi simplu devastatoare. Aş fi vrut să rămân acolo. Să nu 
mă mai ridic din genunchi şi să rămân cu capul lipit de rama icoanei. Acolo era 
ceva, un magnet, un fior, un flux de putere care mă ţinea încremenită. Jenată de 
prezenţa celorlalți pelerini pe care îi ştiam logic, în aşteptare, a trebuit să mă ridic, 
dar cu prima ocazie am îngenunchiat iar şi Maica Domnului mă privea blând şi 
trist arătându-mi-L pe fiul Ei, speranţa şi salvarea noastră. Mărturisesc că nu mai 
trăisem niciodată o apropiere cutremurătoare ca aceea şi mi-am dorit să revin. 


Nicula este pentru mine, locul în care Maica Domnului din icoana zugrăvită de 
pictorul Luca în anul 1681 ne aşteaptă pentru pocăință şi îndreptare, dar şi locul în 
care Inalt Prea Sfinţia Sa Bartolomeu Anania a lucrat, a ctitorit, a îngenunchiat ca 


şi mine la Maica Domnului, a slujit. Paşii lui sunt peste tot. Şi prezenţa lui de Leu 
al Ardealului. Ştiu că nu e acolo mormântului lui, dar pentru mine, Mănăstirea 
Nicula este locul în care vrednicul de pomenire Bartolomeu Anania - ierarhul, a 
rămas cu noi, veghindu-ne peste timp şi spaţiu. 


Am revenit în acest pelerinaj la Mănăstirea Nicula. In parcare, ca şi la poarta 
mănăstirii, femei în vârstă vindeau flori de grădină şi busuioc. 


- Luaţi să le duceți la Maica Domnului mi-au zis blând, sfătuindu-mă nu atât pentru 
5 lei cât costă un buchet care adună toată frumuseţea grădinilor lor, cât pentru a mă 
învăţa să dăruiesc şi eu ceva Maicii Domnului. 


Am găsit-o pe Maica Domnului aşteptându-mă. l-am spus iar şoptit ca şi anul 
trecut ceea ce aveam a-i spune. Tăcerea Ei a fost ca un sărut pe tâmpla mea şi m-am 
surprins înainte de plecare mergând iar, îngenunchind şi întrebând-o: 

- Şi eu când mai revin? Când mă mai întorc? 

Şi Maica Doamnului mi-a răspuns... 

Am aşezat în mâna călugărului care făcea ascultare în biserică, pomelnicul meu 
pentru cei vii şi cei adormiţi şi am rămas cu toţii în rugăciunea călugărilor de 
acolo. 


Convorbirea tăcută a Maicii Domnului cu noi - Minunea din satul bihorean 
Delani: Icoana Maicii Domnului a izvorât mir la exact 1 an distanţă de 
minunea de la Schitul Huta: “Dacă mai marii Bisericii tac, vorbesc icoanele 

“De ce ambele minuni s-au petrecut tocmai în Bihor şi cu icoane care au legături 
cu lupta de rezistenţă a Ortodoxiei? De ce la sărbătorile Sfântului loan Botezătorul, 
al cărui cap a fost tăiat, deoarece s-a împotrivit dezmăţului şi luxului exagerat?” 


Minunea de la Delani - Intr-un sat din Bihor icoanele izvorăsc mir 


Când anul acesta la Schitul Huta se împlinea un an de la lăcrimarea icoanei Maicii 
Domnului, într-un sat în apropiere de schit, la Delani, o altă icoană a Maicii 
Domnului a izvorât mir. Atât Schitul Huta cât şi parohia Delani au multe lucruri 
asemănătoare în ce priveşte activitatea misionara în zona Beiuşului şi ambele au 
hramul Sfântului loan Botezătorul. 


În data de 29 august 2010 la Delani a început să izvorască mir din icoana Maicii 
Domnului pictată de ierodiaconul Siluan de la Mănăstirea Nicula. 


Icoana de la Delani este o copie fidelă după icoana originală de la Nicula care, în 
urmă cu trei veacuri, când generalul Bukov a intrat în Ardeal, a lăcrimat trei 
săptămâni fără oprire. 


Icoana originală de la Nicula a plâns când peste 200 de biserici şi mănăstiri din 
Ardeal au fost arse sau demolate de armatele Imperiului habsburgic conduse de 
generalul Adolf Bukov. Atunci împărăteasa Maria Tereza a impus cu sila, în zone- 
le de sub ocupaţie habsburgică, o nouă credinţă: greco-catolicismul. 


În parohia Delani prozelitismul uniat a fost stopat cu curaj şi fermitate de către 
preotul Ionel Tota şi credincioşii din sat cu toate că presiunile au fost foarte mari 
atât din punct de vedere a administraţiei locale, politic, cât şi din partea Episcopiei 
Greco-Catolice de Oradea. 


Primele semne ale minunii au apărut din ajun, când, după săvârşirea Vecerniei cu 
litie şi înălţarea de rugăciuni Sfântului loan Botezătorul, din piciorul stâng al Mân- 
tuitorului din icoana a izvorât mir. Primul care a văzut minunea a fost un tânăr 
participant la slujbă. 


Credincioşii prezenţi au înmărmurit 


“Nu pot explica în cuvinte ce am simţit atunci, ce stare de bucurie duhovnicească 
am simţit” spune o credincioasă din satul Delani care a văzut cele petrecute. 


În ziua când Biserica Ortodoxă prăznuieşte Naşterea Maicii Domnului (8 septem- 
brie) icoana a izvorât iarăşi mir în prezenţa a peste 100 credincioşi. Asemenea şi în 
ziua prăznuirii Sfintei Cruci icoana a izvorât mir din nou. La puţin timp au început 
să izvorască picături de mir şi din alte icoane din biserică. 


Credincioşii din zonă au făcut fotografii şi au filmat câteva din momentele în care 
s-a petrecut minunea, copii după aceste înregistrări aflându-se la casa parohială din 
Delani. 


Preotul paroh Ionel Tota spune că e un semn al Maicii Domnului pentru mân- 
gâierea credincioşilor şi întărirea în dreapta credinţă. 


Tot în 29 august, cu un an înainte, la Schitul Huta, a lăcrimat o copie a icoanei 
Maicii Domnului din Kazan (Ukraina) ocrotitoare împotriva ereziilor şi ajutătoare 
în vremuri de prigoană. 


Despre minunile ce au avut loc în eparhia Bihorului, ieromonahul Eftimie Mitra de 
la Huta spune că: “Orice minune trebuie mărturisită cu tărie, dar şi cu atenţie, 
fără a cădea în alte ispite sau capcane ce ni le poate întinde diavolul încercând să 
discrediteze lucrarea lui Dumnezeu. Noi ca oameni nu am contribuit cu nimic la 
aceste minuni. Ne punem totuşi întrebarea: De ce ambele minuni s-au petrecut 
tocmai în Bihor şi cu icoane care au legături cu lupta de rezistenţă a Ortodoxiei? 
De ce la sărbătorile Sfântului loan Botezătorul, al cărui cap a fost tăiat, deoarece 
s-a împotrivit dezmăţului şi luxului exagerat? Cred că Maica Domnului şi sfinţii 


vorbesc într-un mod aparte dar nu toţi putem să îi înțelegem întocmai. Cine are 
urechi de auzit să audă “. 


Credincioşii din zona Beiuşului au vizitat biserica din Delani pentru a vedea 
minunea cu ochii lor şi au participat la slujbele oficiate de preotul paroh Ionel Tota. 
S-au săvârşit şi slujbe de pomenire a martirilor neamului şi taina slujbei de Maslu 
la care au participat preoți din împrejurimi. 


Atât biserica de la Delani cât şi cea de la Huta au hramul Sfântului loan Bote- 
zătorul, iar minunile s-au petrecut în ziua când în Biserica Ortodoxă se sărbătorea 
Tăierea capului Sfântului loan Botezătorul, la un an diferenţă una de alta. 


Episcopia Ortodoxă a Oradiei şi protopopiatul ortodox Beiuş refuză să facă vreun 
comentariu legat de acest subiect. Dacă mai marii Bisericii tac, vorbesc icoanele. 
Și nu oriunde! 


prof. Viorel Mărculescu 
Oradea, 27 septembrie 2010 


“Am putea spune că e un condens dar ce s-a întâmplat la faţa locului nu pare a fi 
asta. Dacă ar fi un condens s-ar fi umezit întreaga suprafaţă dar aici s-au umezit 
doar anumite părți. Mai mult decât atât, condensul nu emană miros de mir, cum a 
fost în cazul icoanelor de la Huta şi Delani. Deocamdată ştiinţa nu a găsit o expli- 
cație chimică sau ştiinţifică acestor fenomene ”. (Viorel Mudura, fizician, ASTRA- 
DROM -Cluj) 

“Minunile ce se fac prin anumite icoane nu sunt întâmplătoare. Ateii încearcă să 
combată mitul icoanelor, iar credincioşii le cinstesc cu evlavie. Firesc, Dumnezeu 


nu obligă pe nimeni să creadă în existenţa Sa, în timp ce minunile sunt o dovadă a 
existenţei Sale. 


Dacă te rogi cu credinţă orice icoană e făcătoare de minuni. Practic minunea nu o 
face materialul din care e confecţionată icoana, ci Maica Domnului sau sfântul al 
cărui chip e în acea icoană. Nu cinstim materia ci pe cel reprezentat în icoană aşa 
cum într-o fotografie a unei persoane dragi nu îndrăgim hârtia din care e confec- 
țonată ci pe persoana din imagine. Aşa se explică minunile ce se fac cu anumite 
icoane. 


Plânsul unor icoane sau izvorârea de mir din acestea sunt o convorbire tăcută a 
Maicii Domnului (sau a sfântului din icoană) cu noi. Unii se miră, alţii se împo- 
trivesc, alții cred cu tărie, alții caută explicaţii, fiecare după cum îi este deschisă 
inima. Exaltările lumeşti trebuie evitate pentru că, de multe ori, ele pot fi ispite prin 
care diavolul încearcă să discrediteze lucrarea lui Dumnezeu. Important este că 
atunci când credem să şi trăim lăuntric orice minune pe care Dumnezeu o face în 
viaţa noastră, atât în viaţa de obşte cât şi în viaţa personală, aceasta în duhul smerit 
şi cu dreapta cugetare al Sfinților părinți ai Bisericii Ortodoxe”. 


(ieromonah Eftimie Mitra, Schitul Ortodox Huta, Bihor) 


Sursa: 
http://www.cuvantul-ortodox.ro/convorbirea-tacuta-a-maicii-domnului-cu-noi-minunea- 
din-satul-bihorean-delani-icoana-maicii-domnului-a-izvorat-mir-la-exact-1-an-distanta-de- 
minunea-de-la-schitul-huta-daca-mai-marii-bisericii-t/ 

Iun. 24, 2020 


Biserica cu hramul „Sfinţii apostoli Petru şi Pavel” din cartierul clujean Mănăştur, 
închinată Eroilor Revoluţiei de la 1989, zidită între anii 1990-2018 şi cunoscută și 
sub numele de „Catedrala din Mănăştur”. 


Icoana Maicii Domnului cu Pruncul „Maica milelor”, pictată de preotul Luca din 
Iclod, care se află în Muzeul Mitropoliei Clujului, a fost dusă, cu ocazia hramului, 
în parohia „Sfinţii apostoli Petru şi Pavel” din cartierul clujean Mănăştur. Timp de 
aproape o săptămână, credincioşii se pot ruga şi închina la această icoană, zugră- 
vită în urmă cu aproape 350 de ani. 


Icoana, care mai bine de 60 de ani s-a aflat în vechea biserică a acestei parohii, 
biserica de la Calvaria, a fost dusă spre închinare marți seara, 23 iunie 2020, şi 
aşezată în lăcaşul de cult cu hramul „Sfinții apostoli Petru şi Pavel”, ridicat în 
memoria Eroilor Revoluţiei de la 1989, unde va rămâne până luni, 29 iunie, în ziua 


hramului. Cu acest prilej, arhiepiscopul și mitropolitul Clujului, Înaltpreasfinţitul 
Andrei a oficiat slujba Vecerniei, în sobor de preoți şi diaconi. 


„Cu binecuvântarea părintelui mitropolit, avem bucuria şi mângâierea ca, în 
această perioadă premergătoare hramului bisericii, să avem prezentă icoana 
Maicii Domnului cu Pruncul, soră a icoanei Maicii Domnului de la Nicula”, a 
spus la final preotul paroh Dan Cişmaş. 


Biserica cu hramul „Sfinţii apostoli Petru şi Pavel” din cartierul clujean 
Mănăştur, închinată Eroilor Revoluţiei de la 1989, zidită între anii 1990-2015 şi 
cunoscută și sub numele de „Catedrala din Mănăştur”. 


Icoana Maica Domnului cu Pruncul a fost pictată în anul 1673 de preotul Luca din 
Iclod, cel care a zugrăvit și icoana Maicii Domnului de la Mănăstirea Nicula. 
Această icoană a fost dăruită bisericii din localitatea Ilişua (jud. Bistriţa-Năsăud). 


Inscripţia păstrată pe rama icoanei are datarea şi consemnează donatorii: „Robul lui 
Dumnezeu Matei şi soţia sa Aniţa şi copiii lui, Griga, Ştefan, loana, au făcut acea- 
stă icoană şi au dat-o la biserica Sfântului loan, în satul Ilişua. Anul domnului 
1673, luna februarie”. 


De asemenea, fiul comanditarului (cel care a comandat icoana), Stanci Simon, dă 
mărturie despre faptul că a foat dăruită de răposatul său părinte, bisericii din Ilişua: 
„Icoana cu pricina a fost făcută la cererea tatălui meu, Stanci Griga, pe vremea 
când era încă fecior, de un iconar pe nume Luca”. 


Potrivit documentelor vremii, această icoană a lăcrimat de două ori, în 1717 şi 
1729. Un an mai târziu, icoana a fost dusă în capela castelului contelui Kornis de la 
Benediug și a rămas aici până în perioada dintre cele două războaie mondiale. 


În anul 1947, icoana a fost dusă şi amplasată în biserica de la Calvaria, din cartierul 
clujean Mănăștur. 


În anul 2011 a fost transferată în Muzeul Mitropoliei Clujului, amenajat sub cate- 
drala ortodoxă din Piaţa Avram Iancu. 


Sursa:  https://radiorenasterea.ro/icoana-maica-milelor-sora-celei-de-la-nicula-dusa-spre- 
inchinare-in-parohia-clujeana-sfintii-apostoli-petru-si- 

pavel/?fbclid=Iw AR349k9MIDCkyHLKgq80oW AGU2QAshUYRZeZb_dbxesCpGEmW A- 
AP-tRbxOPOM 


| droit (iarotan 


SFÂNTA ICOANA 

A MAICII DOMNULUI 
DE LA NICULA 
ȘI DINUNILE EI 


E că a a | 
| a | 


| 
| 


Pe 
| "O 
TA 


Icoane 


3) 


E 
= 


